text:
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সিংগী খুত্থাংদা আই.আই.তি. খরাগপুরগী ৬৬শুবা কনভোকেসনগী থৌরমদা ৱা ঙাংখ্রে। কেন্দ্রগী এজুকেসন মন্ত্রী, শ্রী রমেশ পোখ্রিয়াল ‘নিশাঙ্ক’ অমসুং কেন্দ্রগী এজুকেসনগী রাজ্য মন্ত্রী, শ্রী সঞ্জয় ধোত্রেসু থৌরম অদুদা শরুক য়াখি।
প্রধান মন্ত্রীনা ঙসি অসি আই.আই.তি.গী মহৈরোয় অমসুং ওজাশিংগী মরু ওইবা নুমিৎ অমা ওইবতা নত্তনা মহৈরোয়শিং অসিনা লৈবাক পুম্বগী মহুৎ শিনবনিনা অনৌবা ভারতকীসু মরু ওইবা নুমিৎ অমনি হায়খ্রে। মহাক্না ঙসি পাস-আউৎ তৌখ্রিবা মহৈরোয়শিংদা মখোয়না পুন্সিগী অনৌবা খোঙচৎ অমা হৌবা অসিদা লৈবাক অসিগী মীওই করোর কয়া অমগী পুন্সিদা অহোংবা পুরক্নবা স্তার্ত-অপ অমসুং অনৌবা থৌওং কয়া পুথোক্নবসু হায়খি। মখোয়না ঙসি ফংলিবা দিগ্রী অসি মীওই মিলিয়ন অমগী অনিংবা-অপাম্বনি অমসুং মসিবু মখোয়না মঙফাওনহনগদবনি হায়খি।
প্রধান মন্ত্রীনা হায়খিবদা, হৌজিক্কী তঙাই ফদবা থৌওং অসিদি তুংদা লৈরক্কদবা তঙাই-ফদবশিংবু য়েংদুনা অমসুং তুংগী ওইবা অনৌবা থৌওং কয়া পাংথোক্তুনা থবক তৌগদবনি হায়খি। ইঞ্জিনীয়র অমনা হীরম অমবু য়াম্না কুপথনা য়েংবা ঙম্বগী মতিক লৈ অমসুং মসিগী তৌবা-ঙম্বা অসিনা তুংদা ওইরক্কদবা অনৌবা পুথোকপা অমসুং অনৌবা হীরম পাংথোকপগী য়ুম্ফম ওইগনি হায়নসু মহাক্না মখা তানা হায়খি। মীওই মিলিয়ন অমগী পুন্সিবু ফগৎহন্দুনা মখোয়গী পুন্সি কন্নবা অমসুং লৈবাক অসিগী রিসোর্সশিংবুসু কনবা ঙম্নবা মহৈরোয়শিং অসিনা ৱারোইশিন কয়া পুরক্নবসু মহাক্না হায়খি।
প্রধান মন্ত্রীনা মহৈরোয়শিংনা মখোয়না তুংদা থেংনরক্কদবা মশাদা চয়েৎনবা লৈবা অমসুং শিংনবা কয়া মাই-পাক্না থেংনবা ঙম্নবগীদমক্তা ইশাগী ওইবা ৩ হায়রিবা মন্ত্রা অসিবু শিজিন্ননবা হায়খি। মসিগী ইশাগী ওইবা ৩ হায়রিবা মন্ত্রা অসিদি ইশাবু মশক খঙজবা, ইশাদা থাজজবা অমসুং ইশাগী ওইজবা থাদোকপা হায়বশিং অসিনি। মহাক্না মহৈরোয়শিংদা মখোয়গী তৌবা ঙম্বগী মতিকপু খঙজদুনা মশাদা মপুং ফানা থাজদুনা অমসুং মশাগী ওইজবা থাদোক্তুনা মাং থানা চৎনবা হায়খি।
প্রধান মন্ত্রীনা মখোয় খুদিংমক্না সাইন্স, তেক্নোলোজী অমসুং ইন্নোভেসনগী লম্বী অসিদা চৎলিবা অসিদা হাথু-হাথু তৌবগী মফম লৈতে হায়খি। মখোয়না খল্লিবা, অনৌবা থৌওং অমা পাংথোক্লিবা অদুদা নখোয়না মাই-পাকপা ফংদবা য়াই অদুবু মদুগী মাইথীবা অদুসু মাই-পাকপা ওইনা লৌগনি, মরমদি মখোয়না মদুদগী করিগুম্বা খরদি তম্বা ঙমগনি হায়না মহাক্না মখা তানা হায়খি। 21শুবা চহি-চাগী আই.আই.তি.শিং অসি ইন্দিয়ন ইন্সতিত্যুৎ ওফ তেক্নোলোজীদগী ইন্সতিত্যুৎ ওফ ইন্দিজেনিয়স তেক্নোলোজীদা মথংগী থাক্তা পুখত্তুনা অনৌবা ভারতকী হোংলক্লিবা অপাম্বা অমসুং অনিংবশিং অসিবু মঙফাওনহনবগী তঙাই ফদবা লৈরে হায়না মহাক্না হায়খি।
মালেম অসিনা অইং-অশা হোংবগী শিংনবশিংগা ৱানা মায়োক্নরিঙৈ মতমগী মনুংদা, ভারতনা ইন্তর্নেস্নেল সোলার এলাইএন্স (আই.এস.এ.)গী ৱাখল্লোন হৌদোক্তুনা শিজিন্নবা হৌখি হায়না শ্রী মোদীনা হায়খি। ভারত অসি সোলার পাৱর য়ুনিৎ অমগী মমল য়াম্না তাথবা লৈবাকশিংগী মনুংদা অমা ওইরবনি হায়না মহাক্না হায়খি। অদুবু, য়ুম্থোং খুদিংদা সোলার পাৱর য়ৌহনবগী মতাংদদি শিংনবা কয়া অমা লৈরি। ভারতনা অকোয়বদা অকায়বা য়াম্না পীদবা, মতম কুইনা শিজিন্নবা য়াবা অমসুং মীয়াম্না য়াম্না লাইনা শিজিন্নবা য়াবা তেক্নোলোজী তঙাই-ফদবা লৈ হায়নসু মহাক্না মখা তাখি।
প্রধান মন্ত্রীনা হায়খিবদা দিজাজতর মেনেজমেন্ত হায়রিবা হীরম অসি মালেম্না ভারত্তা তমজনীংঙাই ওইনা য়েংবা হীরম অমনি হায়খি। অচৌবা অৱা-অনা থোকপা মতমদা, পুন্সিদা নত্তনা ইনফ্রাস্ত্রকচরদসু অকায়বা য়াম্না পী। মসিগী ৱাফম অসিবু মহাক্না চহি অনিগী মমাংদা নীংথিনা খঙখ্রে হায়না মহাক্না হায়রদুনা মসিগীদমক্তা ভারতনা য়ুনাইতেদ নেসন্সতা কোএলিসন ফোর দিজাজতর রেজিলিএন্ত ইনফ্রাস্ত্রকচর অমা লিংখৎনবা ৱাফম হৌদোকখি হায়খি।
প্রধান মন্ত্রীনা ইন্দস্ত্রী ৪.০গীদমক্তা মশক থোকপা অনৌবা থৌওং হৌদোকপগী তঙাই-ফদবগী মতাংদা মিৎয়েং চঙখি। মহাক্না আই.আই.তি. খরাগপুরনা একাদমিক রিসর্চপু ইন্দস্ত্রীগী থাক্কা মরী লৈনবা এ.আই., ইন্তর্নেৎ ওফ থিংস অমসুং শাবগী মতমগা চানবা য়ুম তেক্নোলজীদা ওন্থোকপগীদমক্তা থাগৎপা ফোংদোকখি। মহাক্না আই.আই.তি. খরাগপুরগী সোফৱেয়র সোল্যুসনশিং অসিসু কোরোনাগা লান্থেংনবদা য়াম্না কান্নখি হায়খি। মহাক্না ইন্সতিত্যুৎ অসিনা হেল্থ তেক্নোলীজীগী মতাংদা ফ্যুচুরিস্তিক সোল্যুসন পুরক্নবগীদমক্তা ৱাফম কয়াসু থমখি। পর্সনেল হেল্থকেয়র ইক্বিপমেন্তকী মতাংদা অচৌবা কৈথেল অমা লৈরক্লে হায়না মহাক্না ফোংদোকখি। হেল্থ অমসুং ফিৎনেসকা মরী লৈনবা খুৎলায়শিংগী কৈথেলসু য়াম্না চাওখৎলক্লি হায়না মহাক্না হায়খি। ভারত্তা শেল য়াম্না চঙদবা অমসুং মথৌ-নীংথিনা তৌবা পর্সনেল হেল্থকেয়র ইক্বিপমেন্ত পীবা ঙম্নবা তেক্নোলোজীসু পুথোক্কদবনি হায়না মহাক্না হায়খি।
প্রধান মন্ত্রীনা ভারত অসিনা কোরোনাগী মতুংদা সাইন্স, তেক্নোলোজী, রিসর্চ অমসুং ইন্নোভেসনগী হীরমদা মালেমগী মরু ওইবা তেংবাংবা লৈবাক অমা ওইরক্লে হায়না হায়খি। মসিনা ইথিল পীরদুনা সাইন্স অমসুং রিসর্চকী লমদা বজেৎ অসিসু য়াম্না মশক থোক্না হেনগৎখ্রে হায়না মহাক্না ফোংদোকখি। হৌখিবা নুমিৎ খরনিগী মমাংদা, সরকারনা অসিনা মেপ অমসুং মেপ অমসুং জিওস্পেসিএল দেতাবু কন্ত্রোলদগী নিং তমহনখ্রবনি হায়খি। মসিগী খোঙথাং অসিদগী তেক স্তার্ত-অপ ইকোসীস্তেমদসু মপাঙ্গল য়াম্না হাপ্লগনি, আত্মানির্ভর ভারতকী খোঙথাংগী খোঙজেলসু হেন্না য়াঙশিল্লগনি অমসুং লৈবাক অসিগী নহা ওইরিবা স্তার্ত-অপশিং অমসুং ইন্নোভেতরশিংদসু নৌহৌননা অমুক মনিং-মখা তমহল্লগনি হায়না মহাক্না ফোংদোকখি।
প্রধান মন্ত্রীনা আই.আই.তি. খরাগপুরনা অনৌবা নেস্নেল এজুকেসন পোলিসী অসিবুসু থবক ওইনা পাংথোক্নবা হোৎনরিবা অসিগীদমক্তা থাগৎপা ফোংদোকখি। ইন্সতিত্যুৎ অসিনা তুংগী অনৌবা থৌওং পাংথোক্নবগীদমক্তা পাঙ্গল হাপ্নবা লৌশিং অমসুং সাইন্সকী মরমদা থীদোক্লিবা অসিবুসু থাগৎখি। মহাক্না ইন্সতিত্যুৎ অসিনা ভারতনা নিং-তম্বগী চহি ৭৫ ফারকপা অসিগা মপা-চান্ননবা মখোয়না পাংথোকখিবা অনৌবা থৌওং ৭৫গী পরিং অমা শেম্নবা অমসুং মসিবু লৈবাক অমসুং মালেম শিনবা থুংনা খঙহন্নবা হায়খি। মসিগী ইথিল অসিনা লৈবাক অসিদা অনৌবা পাঙ্গল অমা হাপকনি অমসুং মীয়ামদা হেন্না থাজহনগনি হায়খি।
इस कैंपस से निकलकर आपको सिर्फ अपना नया जीवन ही स्टार्ट नहीं करना है, बल्कि आपको देश के करोड़ों लोगों के जीवन में बदलाव लाने वाले स्टार्ट अप भी बनाने हैं।— PMO India (@PMOIndia) February 23, 2021
इसलिए ये जो डिग्री, ये जो मेडल आपके हाथ में है, वो एक तरह से करोड़ों आशाओं का आकांक्षा पत्र है, जिन्हें आपको पूरा करना है: PM
इंजीनियर होने के नाते एक क्षमता आपमें विकसित होती है और वो है चीजों को Pattern से Patent तक ले जाने की क्षमता।— PMO India (@PMOIndia) February 23, 2021
यानि एक तरह से आपमें विषयों को ज्यादा विस्तार से देखने की दृष्टि होती है: PM @narendramodi at Convocation of @IITKgp
जीवन के जिस मार्ग पर अब आप आगे बढ़ रहे हैं, उसमें निश्चित तौर पर आपके सामने कई सवाल भी आएंगे।— PMO India (@PMOIndia) February 23, 2021
ये रास्ता सही है, गलत है, नुकसान तो नहीं हो जाएगा, समय बर्बाद तो नहीं हो जाएगा?
ऐसे बहुत से सवाल आएंगे।
इन सवालों का उत्तर है- Self Three: PM @narendramodi
Self-awareness,— PMO India (@PMOIndia) February 23, 2021
Self-confidence और
Selflessness.
आप अपने सामर्थ्य को पहचानकर आगे बढ़ें, पूरे आत्मविश्वास से आगे बढ़ें, निस्वार्थ भाव से आगे बढ़ें: PM @narendramodi
आप सभी, साइंस, टेक्नॉलॉजी और इनोवेशन के जिस मार्ग पर चले हैं, वहां जल्दबाज़ी के लिए कोई स्थान नहीं है।— PMO India (@PMOIndia) February 23, 2021
आपने जो सोचा है, आप जिस इनोवेशन पर काम कर रहे हैं, संभव है उसमें आपको पूरी सफलता ना मिले।
लेकिन आपकी उस असफलता को भी सफलता ही माना जाएगा, क्योंकि आप उससे भी कुछ सीखेंगे: PM
21वीं सदी के भारत की स्थिति भी बदल गई है, ज़रूरतें भी बदल गई हैं और Aspirations भी बदल गई हैं।— PMO India (@PMOIndia) February 23, 2021
अब IITs को इंडियन इंस्टीट्यूट्स ऑफ टेक्नॉलॉजी ही नहीं, Institutes of Indigenous Technologies के मामले में Next Level पर ले जाने की जरूरत है: PM @narendramodi
आज भारत उन देशों में से है जहां बहुत सोलर पावर की कीमत प्रति यूनिट बहुत कम है। लेकिन घर-घर तक सोलर पावर पहुंचाने के लिए अब भी बहुत चुनौतियां हैं।— PMO India (@PMOIndia) February 23, 2021
भारत को ऐसी टेक्नोलॉजी चाहिए जो इनवायर्नमेंट को कम से कम नुकसान पहुंचाए, ड्यूरेबल हो और लोग ज्यादा आसानी से उसका इस्तेमाल कर पाएं: PM
इंटरनेट ऑफ थिंग्स हो या फिर मॉडर्न कंस्ट्रक्शन टेक्नॉलॉजी, IIT खड़गपुर प्रशंसनीय काम कर रहा है।— PMO India (@PMOIndia) February 23, 2021
कोरोना से लड़ाई में भी आपके सॉफ्टवेयर समाधान देश के काम आ रहे हैं।
अब आपको हेल्थ टेक के फ्यूचरिस्टिक सोल्यूशंस को लेकर भी तेज़ी से काम करना है: PM at Convocation of @IITKgp
सरकार ने मैप और Geospatial Data को कंट्रोल से मुक्त कर दिया है।— PMO India (@PMOIndia) February 23, 2021
इस कदम से Tech Startup Ecosystem को बहुत मजबूती मिलेगी।
इस कदम से आत्मनिर्भर भारत का अभियान भी और तेज होगा।
इस कदम से देश के युवा Start-ups और Innovators को नई आजादी मिलेगी: PM @narendramodi


c: text/html

text:
লখিপুরওনলাইন দিজিতেল দেস্কঃ লমদম অসিগী শক্নাইরবা সাহিত্যগী সেবক অমসুং সোসিয়েল ৱার্কর শ্রী হাওবম গৌরহরি সিং দিসেম্বরগী তাং ২৯ লৈবাকপোকপা নুমিৎকী নুমিদাং পুং ১১ রোম তারকপদা লৈখিদ্রে। লৈখিদবা মতমদা মশাগী চহী ৯২ শুখ্রে।
শ্রী হাওবম গৌরহরি সিং খৃঃকুমজা ১৯২৮ আগষ্ট ২৫ দা কাছাড় জিলাগী শ্রীবারদা পোকখি। অপোকপগী মিংনা হাওবম আতয়াইমা সিং কৌই অমসুং অপোকপীগী মিংনা হাওবম ওংবী ইমাহল দেবী কৌই। গৌহাটী ইউনিভার্সিতিগী গ্রেজুয়েতনি। মহাক মণিপুরি লোন অমসুং সাহিত্য চাউখৎনবগী থবক থৌরম কয়াদা শরুক য়াদুনা লাক্লি। মণিপুরী সাহিত্য পরিষদ, আসামগী ভাইস-প্রেসিডেন্ট অমসুং লক্ষীপুর দিস্ত্রিক কমিটিগী সভাপতিসু ওইরম্মী। নহামরূপ কাছারগী ফাউন্দর প্রেসিদেন্টনি। আসাম সরকারগী কোঃ অপারেটিভ সোসাইটিগী সব-রেজিষ্ট্রার ওইনা খৃঃকুমজা ১৯৮৭দা থবক্তগী পোথাখি। থবক্তগী পোথারবা মতুংদা লূপ কয়াদা শরুক য়াবগা লোননা শৈরেং ৱারেং কয়া ফোঙদুনা সাহিত্যগী সেবা তৌরকই। মহাক্কী সাহিত্যগী থবক-থৌরম কয়াদা পেনবিরদুনা মণিপুরী সাহিত্য পরিষদ, ইম্ফালনা খৃকুমজা ২০০৯ দা সাহিত্য সেবক হায়বা উপাধি পিখি।
অইবগী ফোঙখ্রবা লাইরিকশিংদি-
১। নোংথাং, ১৯৯৬ (শৈরেং)
২। মিলন কবিতা, ১৯৯৭ (লোন অহুমগী শৈরেং)
৩। মীরমলেনদা লাইরমলেন খোঙচৎ, ২০০৭
৪। সাহিত্য চুমথাঙ, ২০১২
৫। রম্য রচনা চরোঙ, ২০১২

robotstxt: allowed

filter: keep


text:
লখিপুরওনলাইন দিজিতেল দেস্কঃ আসাম রাজ্যগী ওইনা কোবিদকী অনৌবা এসওপি লাউথোকখ্রে। আসাম স্তেত দিজাস্তার মেনেজমেন্ত ওথোরিতিনা থোকখিবা প্রেস রিলিজ অমগী মতুং ইন্না রাজ্য অসিগী খুঙ্গং অমসুং সহরগী লমদমদা চপ মান্ননা অনৌবা কোবিদগী চৎন কাংলোন নৌনা আগস্তকী ১৭ তা পুথোকখিবনি।
আগস্তকী ১৮ অয়ুক্কী পুং ৫ দগী হৌরগা চৎনগদবা এসওপি অসিদা পোৎচৈ য়োনবা দুকান নুমিদাংৱাইরম পুং ৬ ফাওবা হাংবা য়ারগনি অদুগা কার্ফিউ না পুং ১ কোমথোক্লগা নুমিদাং গী পুং ৭ তগী হৌরগা অয়ুক্কী পুং ৫ ফাওবা ওইরগনি।
গ্রেজুয়েত পোস্ত গ্রেজুয়েত, , ইনজিনিয়ারিং, মেদিকেল জিএনএম নর্সিং কোর্স নচিংবগী ফাইনেল ইয়ারগী মহৈরোয়শিং ফিজিকেল ক্লাস তৌবা য়ারগনি। অদুম ওইনমক মহৈরোয়শিংনা কোবিদ ভেক্সিন দোজ অনিমক কাপথোকখ্রবা ওইগদবনি । অতৈ অতৈ মীফম পাঙথোকপা, ধর্মগী ওইবা থৌরম, লুহোং খোংদোংবা, অশি অনাগী থৌরমদা মী য়াম্না পুনবা য়াদ্রি। সিনেমা হোল, চয়োলগী কৈথেল ফম্বা থীংখিগনি। তঙাইফদনা মাস্ক শিজিন্নগদবনি, সোসিয়েল দিস্তেন্সিং ঙাকতুনা চৎকদবনি অমসুং সেনিতাইজর শিজিন্নগদবনি হায়রি।
লনাই গারিশিং জিলা অমদগী জিলা অমদা চৎথোক চৎশিনগী অথীংবা লৈরম্বা অদু কামরূপ মেত্রো নত্তনা অতৈ জিলাশিংদগী লৌথোকলে।
গারী লম্বী অমসুং নোংথক লম্বীদা মপান স্তেততগী আসামদা থুংলবা পেসেঞ্জরশিং তঙাইফদনা কোবিদ ভেক্সিন দোজ অনিমক কাপখিবগী সার্তিফিকেত লোয়নরকপা তায়। লোয়ননা পুং ৭২ গী মনুংদা কোবিদ তেস্ত তৌখিবগী নিগেতিব সার্তিফিকেত উৎপা তাগনি। সিমতোমেতিক ওইবা পেসেঞ্জরশিংনা মশাগী শেলনা আইতিপিসিআর চাংয়েং তঙাইফদনা রেল স্তেসন, এয়ারপোর্ত নচিংবাদা তৌথোক্নবা হায়রি। https://youtu.be/MK9ERG4bEs4


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ অসি করোর ৮৭কী লেন্দমার্ক হেনখ্রে
হৌখিবা পুং ২৪গী মনুংদা দোজ কোতি ১.০২ হেন্না কাপথোকখ্রে
নাবা ফগৎলকপগী চাং অসি হৌজিক ৯৭.৮১% ওইরি; ২০২০গী মার্চতগী খ্বায়দগী ৱাংবা ওইরি
হৌখিবা পুং ২৪দা অনৌবা কেস ১৮,৭৯৫ রিপোর্ত তৌরকখি; নুমিৎ ২০১গী মতুংদা ২০,০০০গী মখাদা লাকপা নুমিৎ খুদিংগী অনৌবা কেস ওইরি
ভারতকী এক্তিব কেসলোদ (২,৯২,২০৬) অসি অপুনবা কেসশিংগী ০.৮৭% ওইরি
হৌখিবা নুমিৎ ৯৫নি অসিদা চয়োলগী ওইনা লৈরিবা পোজিতিবিতী রেত (১.৮৮%) অসি ৩%দগী তাখি
Posted On:
28 SEP 2021 9:58AM by PIB Imphal
ভেক্সিন দোজ ১,০২,২২,৫২৫ কাপখিবগা লোইননা হৌখিবা পুং ২৪দা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ৮৭ (৮৭,০৭,০৮,৬৩৬) গী পন্দুপ হেনবা ঙমখ্রে। মসি সেসন ৮৪,৬২,৯৫৭গী খুত্থাংদা কাপখি।
ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না অপুনবা মশিং অসি খাইদোকপদা অশুম্না লৈরি:With
হৌখিবা পুং ২৪ অসিদা মীওই ২৬,০৩০ নাবা ফগৎখিবা অসিনা নাবা ফগৎখিবা মীওইশিংগী অপুনবা মশিং অসি ৩,২৯,৫৮,০০২ দা হেনগৎহনখি (লাইচৎ হৌবদগী হৌদুনা)।
মসিনা মরম ওইরগা ভারতকী ফগৎলকপগী চাং অসি ৯৭.৮১% দা লৈরি। নাবা ফগৎলকপগী চাং অসি মার্চ ২০২০দগী য়েংলকপদা হৌজিক্কী ওইনা খ্বাইদগী ৱাংবা ওইরি।
কেন্দ্র অমদি রাজ্য/য়ু.তি. সরকারশিংগী লেপ্পা নাইদনা অমদি পুন্না হোৎনমিন্নবনা থংন-থংননা হৌখিবা নুমিৎ ৯৩নি অসিদা নোংমগী ওইবা অনৌবা রিপোর্ত তৌরকপা কেস মশিং অসি ৫০,০০০দগী তাদুনা লাক্লি।
নুমিৎ ২০১গী মতুংদা ভারতনা নুমিৎ খুদিংগী লাকপা অনৌবা কেস ২০,০০০গী মখাদা লাকপগী রিপোর্ত তৌরক্লি। হৌখিবা পুং ২৪দা অনৌবা কেস ১৮,৭৯৫ রিপোর্ত তৌরকখি।
নুমিৎ ১৯২গী মনুংদা খ্বায়দগী নেম্বা ওইদুনা, হৌজিক্কী ওইনা এক্তিব কেসলোদ ২,৯২,২০৬ দা লৈরি। এক্তিব কেস মশিং অসি লৈবাকসিগী অপুনবা পোজিতিব কেসকী মশিংগী ০.৮৭% ওইরি।
লৈবাক শিনবা থুংনা তেস্তিং কেপাসিতী চাওনা হেনগৎহনখি। হৌখিবা পুং ২৪ অসিদা লৈবাক অসিদা পুন্না তেস্ত মশিং ১৩,২১,৭৮০ তৌখি। হৌজিক ফাওবদা ভারতনা পুন্না তেস্ত মশিং করোর ৫৬.৫৭ (৫৬,৫৭,৩০,০৩১) হেন্না তৌখ্রে।
নাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ১.৮৮%দা লৈদুনা হৌখিবা নুমিৎ ৯৫ নি অসিদা ৩%দগী তানা লৈরি। নোংমগী ওইবা পোজিতিবিতী রেত অসি ১.৪২%দা লৈরি। হৌজিক্কী ওইনা নোংমগী ওইনা পোজিতিবিতী রেত অসি হৌখিবা নুমিৎ ২৯নিদা ৩%দগী তানা অমসুং থংন-থংননা নুমিৎ ১১২নি অসিদা অসি ৫%গী মখাদা লৈরি।
****
(Release ID: 1758882)
Visitor Counter : 139


text:
শেল-থুম মন্ত্রালয়
ফাইনান্সিএল দেতা শেয়রিং সিস্তেম অমা ওইরিবা একাউন্ত এগ্রিগেতর নেতৱর্ককী মরমদা পুম্নমক খঙজিল্লু
Posted On:
10 SEP 2021 8:00AM by PIB Imphal
কঞ্জ্যুমর মিলিয়ন কয়াদা মখোয়গী শেলথুমগী রেকোর্দতা হেন্না এক্সেস ফংহন্দুনা অমদি কন্ত্রোল লৈহন্দুনা, অমসুং লেন্দর অমসুং ফিনতেক কম্পেনীশিংগী মতিং লৈবা কস্তমর পুল পাকথোক চাউথোকহন্দুনা শেল থাদবা অমসুং ক্রেদিতকী মওং মতৌদা চাউনা অওনবা পুরক্কদবা ফাইনেন্সিএল দেতা শেয়রিং সিস্তেম অমা ওইরিবা একাউন্ত এগ্রিগেতর (এ.এ.) নেতৱর্ক মমাঙগী চয়োলদা ভারতনা মায়খুম হাংদোকখি। একাউন্ত এগ্রিগেতরনা লনাই মীওইশিংবু মখোয়গী ফংবা ঙমদনা লৈরিবা মশাগী ফাইনেন্সিএল দেতাদা কন্ত্রোল লৈহন্দুনা মপাঙ্গল হাপ্লি।
মসি ভারত্তা ওপন বেঙ্কিং পুরক্নবা অমদি কস্তমর মিলিয়ন কয়াদা দিজিতেল এক্সেস ফংহন্দুনা মখোয়গী ফাইনেন্সিএল দেতা ইন্সতিত্যুসনশিংদা সিক্যুর অমদি ইফিসিএন্ত ওইবা মওংদা শেয়র তৌবা ঙমহন্নবা অহানবা খোঙথাংনি।
একাউন্ত এগ্রিগেতর সিস্তেম অসি ভারতকী খ্বাইদগী চাউবা বেঙ্ক নিপানদগী হৌদোকখিবনি। একাউন্ত এগ্রিগেতর সিস্তেম অসিনা শেল পুথোকপা অমদি লনথুম মেনেজমেন্ত তৌবদা হেন্না য়াঙনা অমদি হোঙনা তৌবা ঙমহল্লি।
১. একাউন্ত এগ্রিগেতর অমা হায়বসি করিনো?
একাউন্ত এগ্রিগেতর (এ.এ.) হায়বসি লনাই মীওই অমবু মখোয়গী একাউন্ত লৈবা ফাইনেন্সিএল ইন্সতিত্যুসন অমদগী মখোয়গী ওইবা ইনফোর্মেসন দিজিতেল ওইনা চঙদুনা এ.এ. নেতৱর্কতা লৈবা রিগুলেত তৌরবা অতৈ ফাইনেন্সিএল ইন্সতিত্যুসনশিংদা পীথোক পীশিন তৌবা য়াহনবা আর.বি.আই.না রিগুলেত তৌবা এন্তিতী (এন.বি.এফ.সি.-এ.এ. লাইসেন্স লৈবা) মখল অমনি। দেতাশিং লনাই মীওইদুগী অয়াবা য়াওদনা পীথোক পীশিন তৌবা য়ারোই।
একাউন্ত এগ্রিগেতর ময়াম লৈগনি অমদি মীওই অমনা মখোয়গী মরক্তগী খনবা য়াগনি।
একাউন্ত এগ্রিগেতরনা অদোমগী দেতা শীজিন্নবগীদমক গ্রেনুলর ওইবা তাঙ্ক তাঙ্কক্কী ওইনা পর্মিসন অমসুং কন্ত্রোল মথৌ তাবা ‘চেক মনা অহাংবা’গী মওংদা লৈরিবা অশাংবা তর্ম অমসুং কন্দিসনশিংগী মহুৎ শিনবনি।
২. কমদৌনা অনৌবা একাউন্ত এগ্রিগেতর নেতৱর্কনা মীচম মীওই অমগী ফাইনেন্সিএল লাইফ ফগৎহনগদৌরিবনো?
ভারতকী শেলথুমগী সিস্তেম অসি ঙসিগী কঞ্জ্যুমরশিংগী ওইনা – বেঙ্ক স্তেতমেন্তকী ফিজিকেল সাইন কোপী পীবা, চে-চাংশিং নোতেরাইজ তৌনবা নৎত্রগা স্তাম্প নম্নবা কোইচেন চেন্নবা, নৎত্রগা থর্দ পার্তী অমদা অদোমগী শেলথুমগী হিস্তরী পীননবা ইশাগী য়ুজরনেম অমসুং পাসৱর্দ পীথোকপনচিংবা অয়েৎ-অপন কয়া য়াওরি। হায়রিবা পুম্নমকসি একাউন্ত এগ্রিগেতর নেতৱর্কনা অরায়বা, মোবাইলদা য়ুম্ফম ওইবা অমদি শাফবা মওংগী দিজিতেল দেতা এক্সেস অমসুং শেয়রিংগী থৌওং অমনা মহুৎ শিন্দোক্কনি। মসিনা অনৌবা মখলগী সর্ভিসশিং – খুদম ওইবা অনৌবা মখলগী লোন অসিনচিংবা খুদোংচাবশিং শেমগৎকনি।
মীওই অদুগী বেঙ্ক অদুনা একাউন্ত এগ্রিগেতর নেতৱর্ক অসিদা য়াওশিনবা খক্তনি মথৌ তারিবা। বেঙ্ক নিপান্না – মরিনা মশাগী অয়াবগী মতুং ইন্না দেতা শেয়রিং তৌদুনা (এক্সিস, আই.সি.আই.সি.আই., ঐচ.দি.এফ.সি. অমসুং ইন্দসইন্দ বেঙ্ক) অমদি মরি অমনা অথুবা মতমদা তৌনবা শেম শাদুনা (স্তেত বেঙ্ক ওফ ইন্দিয়া, কোতক মহিন্দ্র বেঙ্ক, আই.দি.এফ.সি. ফর্স্ত বেঙ্ক, অমসুং ফেদরেল বেঙ্ক) মসিদা য়াওরে।
৩. একাউন্ত এগ্রিগেতরগা আধার ই.কে.ৱাই.সি. দেতা শেয়রিং, ক্রেদিত ব্যুরো দেতা শেয়রিং, অমসুং সি.কে.ৱাই.সি.গুম্বা ফম্পাকশিংগা কমদৌনা খেন্নবগে?
আধার ই.কে.ৱাই.সি. অমসুং সি.কে.ৱাই.সি.না কে.ৱাই.সি.গীদমক মথৌ তাবা ‘আইদেন্তিতী’ দেতা ফীল্দ মরি (খুদম ওইনা মীং, লৈফম, জেন্দরনচিংবা) শেয়র তৌবা য়াহল্লি। মতৌ অসুম্না ক্রেদিত ব্যুরো দেতানা লোন হিস্তরী অমসুং/নৎত্রগা ক্রেদিত স্কোরখক্তমক উৎলি। একাউন্ত এগ্রিগেতর নেতৱর্কনা সেভিং/দিপোজিত/করেন্ত একাউন্তশিংদগী ত্রাঞ্জেক্সন দেতা নৎত্রগা বেঙ্ক স্তেতমেন্ত শেয়র তৌবা য়াহল্লি।
৪. করমব মখলগী দেতা শেয়র তৌবা য়াবগে?
ঙসিদি নেতৱর্কসিদা য়াওরবা বেঙ্কশিংগী মরক্তা বেঙ্কিং ত্রাঞ্জেক্সন দেতা (খুদম ওইনা করেন্ত নৎত্রগা সেভিং একাউন্ত অমগী বেঙ্ক স্তেতমেন্ত) শেয়র তৌবা য়াহল্লে।
তপ্না তপ্না এ.এ. ফ্রেমৱর্কসিনা তেক্স দেতা, পেন্সন দেতা, সিক্যুরিতী দেতা (মুচুএল ফন্দ অমসুং ব্রোকরেজ), অমসুং ইন্স্যুরেন্স দেতা য়াওনা শেলথুমগী দেতা পুম্নমক কঞ্জ্যুমরশিংদা শেয়র তৌনবা ফংহল্লক্কদৌরি। মসি লনাই মীওইশিংদা এ.এ.গী খুত্থাঙদা হকশেল অমসুং তেলিকোমগী দেতা ফংহন্নবগীদমক শেলথুমগী সেক্তরগী ৱাংমদসু পাকথোক চাউথোরকখিগনি।
৫. এ.এ.শিংনা পর্সোনেল দেতা য়েংবা নৎত্রগা ‘তাশিনবা’ ঙমগদ্রা? দেতা শেয়রিং অসি সিক্যুর ওইবরা?
একাউন্ত এগ্রিগেতরনা দেতা উবা ঙম্লোই; মখোয়দি ইচম চম্না লনাই মীওইদুগী দাইরেক্সন অমসুং কন্সেন্তকী মতুং ইন্না দেতাশিংদু ফাইনেন্সিএল ইন্সতিত্যুসন অমদগী অমদা পীথোক পীশিন তৌবখক্তনি। মমিংসিগী ওন্ন-তৈনবদা, মখোয়না অদোমগী দেতা তাশিনবা ঙমদে। এ.এ. অ্রসি অদোমগী দেতাশিং খোমজিন তাশিল্লগা অদোমগী মচা খায়বা প্রোফাইলশিং শেমবা তেক্নোলোজী কম্পেনীশিংগুম্বা নত্তে।
এ.এ.না শেয়র তৌরিবা দেতাশিং অসি থারিবদুনা এনকৃপ্ত তৌই অদুগা ফংলিবদুখক্তনা দিকৃপ্ত তৌবা ঙমগনি। এন্দ তু এন্দ এনকৃপ্সন অমসুং ‘দিজিতেল সিগনেচর’গুম্বা তেক্নোলোজী শীজিন্নবনা থৌওং অসি চেগী দোকুমেন্ত শেয়র তৌবদগী হেন্না সিক্যুর ওইহল্লি।
৬. কঞ্জ্যুমর অমনা মখোয়না দেতা শেয়র তৌবা পামদে হায়না ফিরেপ লৌজবা য়াবরা?
হোই। এ.এ.দা রেজিস্তর তৌবা অসি কঞ্জ্যুমরশিংগী ওইনা মপুং ফানা ভলুন্তরী ওই। করিগুম্বা কঞ্জ্যুমর অমনা শীজিন্নরিবা বেঙ্ক অদুনা নেতৱর্ক অসিদা য়াওরবদি, মীওই অদুনা একাউন্ত এগ্রিগেতর অমগী খুত্থাঙদা ‘কন্সেন্ত’ পীরমদাই তাঙ্কক্তা এ.এ.দা রেজিস্তর তৌবা, মখোয়না লিঙ্ক তৌবা পাম্বা একাউন্ত, অমদি অনৌবা লেন্দর নৎত্রগা ফাইনেন্সিএল ইন্সতিত্যুসন অমদা অকক্নবা মরম খরগীদমক মখোয়গী একাউন্তশিংগী মনুংদগী অমগী দেতা শেয়র তৌবা য়াই। কস্তমর অমনা শেয়র রিক্বেস্তকী কন্সেন্ত মতম অমদা হেন্তা ককথৎপা য়াই। করিগুম্বা কঞ্জ্যুমর অমনা মতম খরগী ওইনা চাং নাইনা দেতা শেয়র তৌনবা অয়াবা পীখ্রবসু (খুদম ওইনা লোন শিংলিঙৈ মতমদা), মদু মতম অমদা হেক্তা কঞ্জ্যুমর অদুনা ককথৎপা য়াই।
৭. করিগুম্বা কঞ্জ্যুমর অমনা মহাক্কী দেতা ইন্সতিত্যুসন অমগা অমুক শেয়র তৌখিবদা মখোয়না মদুবু কয়াম কুইনা শীজিন্নবা য়াবগে?
ফংগদৌরিবা ইন্সতিত্যুসন্দুনা এক্সেস লৈগদবা অকক্নবা মতম দেতা শেয়রিংগী কন্সেন্ত পীরমদাই মতমদা কঞ্জ্যুমরদুদা উৎলক্কনি।
৮. কমদৌনা কঞ্জ্যুমর অমনা এ.এ.দা রেজিস্তর তৌবা য়াবগে?
অদোম্না মখোয়গী এপ নৎত্রগা ৱেবসাইত শীজিন্নরগা এ.এ.দা রেজিস্তর তৌবা য়াই। কন্সেন্ত পীবগী থৌওংদা শীজিন্ননবা এ.এ.না হেন্দল অমা (য়ুজরনেমগুম্বা) পীরক্কনি।
হৌজিক্কী ওইনা এ.এ. ওইনা থবক তৌবা য়ানবা লাইসেন্স পায়রবা এপ মরি (ফিনবু, ৱনমনী, কেম্স ফিনসর্ভ, অমসুং এন.এ.দি.এল.) দাউনলোদ তৌবা য়ারে। অহুম অমসু (ফোনপে, য়োদ্লী, অমসুং পর্ফিওস) আর.বি.আই.দগী ইন প্রিন্সিপল ওইনা অয়াবা ফংলে অমদি থুনা এপ লোঞ্চ তৌরক্লগনি।
৯. কস্তমর অমনা এ.এ. খুদিংমক্কা রেজিস্তর তৌবা মথৌ তাগদ্রা?
তারোই, কস্তমর অমনা নেতৱর্কতা য়াওরিবা বেঙ্ক অমা হেক্তদগী দেতা এক্সেস তৌনবা এ.এ. অমা হেক্তদা রেজিস্তর তৌবা য়াই।
১০. কস্তমর অমনা ফেসিলিতী অসি শীজিন্ননবা এ.এ. অদুদা শেল থিবা মথৌ তাগদ্রা?
মসি এ.এ.দুগী মখা পোনগনি। এ.এ. খরনা ফাইনেন্সিএল ইন্সতিত্যুসনশিংদগী সর্ভিস ফী লৌবনা মরম ওইরগা লেম্না পীরকপা য়াই। খরা অমনা অপীকপা শেন্ফম খরা লৌরকপসু য়াই।
১১. করিগুম্বা মখোয়গী বেঙ্ক অদুনা দেতা শেয়রিংগী নেতৱর্ক অসিদা য়াওরবদি কস্তমর অমনা করম্বা অনৌবা সর্ভিসশিং ফংবা য়াবগে?
মীওই অমগীদমক হেন্না ফবা মওংদা ফংগদবা মরুওইবা সর্ভিস অনি হায়রগদি লোন অমসুং মনী মেনেজমেন্তকী খুদোংচাবনি। করিগুম্বা কস্তমর অমনা অপীকপা বিজিনেস নৎত্রগা পর্সোনেল লোন অমা পাম্লবদি শেল পুথোক্লিবা অদুদা পীবা মথৌ তাবা চে-চাং কয়া লৈ। মসি ঙসিদি য়াম্না খুরৌ চেনবা অমদি মেনুএল ওইবা থৌওং ওইদুনা, লোন লৌনবা, লোন ফংনবা মতম য়াম্না চঙহল্লি। মতৌ অসুম্না শেলথুম মেনেজ তৌবসু ঙসিদি দেতাশিং তোঙান তোঙানবা মফমশিংদা স্তোর তৌবনা মরম ওইরগা এনালাইসিস তৌনবা ইরায় লায়না খোমজিনবা ঙমদবনিনা খুদোংচাদবা কয়া থোকই।
একাউন্ত এগ্রিগেতরগী খুত্থাঙদা কম্পেনী অমনা শেমদোক শাদোকপা য়াওবনা সিক্যুর ওইবা দেতা থুনা অমদি হোঙনা এক্সেস লৈন্দুনা কস্তমর অমনা লোন ফংনবগীদমক লোন ইভালুএসনগী থৌওং থুজিনহল্লি। মসিদসু নত্তনা জি.এস.তি. নৎত্রগা জি.ই.এম.গুম্বা লৈঙাক্কী সিস্তেম অমদগী তুংগী ইনভোইস নৎত্রগা কেস ফ্লোগী থাজবা য়াবা ইনফোর্মেসন শেয়র তৌরগা কস্তমর অমনা ফিজিকেল কোলেতরেল য়াওদনা লোন ফংবা য়াহনগনি।
*****
(Release ID: 1753717)
Visitor Counter : 209
Read this release in:
Malayalam
,
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada


text:
সেক্সন অসিনা নেসনেল মিসন ফোর সষ্টেনেবল এগ্রিকলচর (NMSA)গী মতাংদা ইনফোর্মেসন পীরি।
তোপিক অসিনা ওর্গানিক ফার্মিংবু প্রোমোট তৌরিবা পরমপরাগট কৃষি বিকাস যোজনাগী মরমদা ইনফোর্মেসন পীরি।
তোপিক অসিনা প্রধান মন্ত্রি কিসান সামপদা যোজনাগী মতাংদা ইনফোর্মেসন পীরি।
লৌমী পুম্নমক্কী ওইবা ইনকম সপোর্ট স্কিম অমনি।
সেক্সন অসিনা রাষ্ট্রিয় কৃষি বিকাশ যোজনাগী মখাদা কোনশিল্লিবা প্রোগ্রামশীংগী মতাংদা খংহল্লি।
রাষ্ট্রিয় কৃষি বিকাশ যোজনা নত্ত্রগা নেসনেল এগ্রিকলচর দিভেলপমেন্ট প্রোগ্রামগী মরুওইবা শরুকশীং উৎলি।
তোপিক অসিনা সোইল হেলথ কার্দ স্কিমগী মরমদা ইনফোর্মেসন পীরি।


text:
নহারোল অমসুং শান্ন-খোৎনবগী মন্ত্রালয়
স্পোর্তস মিনিস্তর শ্রী অনুরাগ সিংহ থাকুরনা ঙসি নেস্নেল স্পোর্তস দেদা ফিত ইন্দিয়া মোবাইল এপ হৌদোকখ্রে
“ফিত ইন্দিয়া মোবাইল এপ অসি ভারত মচা কোতি ১৩৫গীদমক হৌদোকপা খ্বায়দগী খুমাং চাউশিনবা ভারতকী ফিতনেস এপনি”: অনুরাগ থাকুর
Posted On:
29 AUG 2021 2:15PM by PIB Imphal
মরুওইবা হায়লাইত:
- এপ অসি লেম্না পীবনি অদুবু মশা-মউ ফবগীদমক মমল নাইদ্রবা খুদম অমা উৎকনি: শ্রী অনুরাগ থাকুর
- ফিত ইন্দিয়া এপ অসিনা মশা-মউ ফবা ভারত অমগী অনৌবা ভারত শেম্বদা মতেং পাংগনি: শ্রী নিসিথ প্রমনিক
- মিনিস্তরনা ভারতকী হোকী তীমগী কেপ্তেন মনপ্রীত সিংহ, রেস্তলর সংগ্রম সিংহ, স্পোর্তকী জর্নলিস্ত অয়াজ মেমন অমসুং পাইলোৎ কেপ্তেন অন্নী দিব্যা অমদি অতৈশিংগা লোয়ননা ভর্চুএল ওইনা উনখি
- ফিত ইন্দিয়া এপ অসি এন্দ্রোইদ অমসুং আই.ও.এস. অনিমক্কী প্লেতফোর্মদা ইংলিস অমসুং হিন্দীদা লেম্না ফংহনগনি
- শ্রী থাকুরনা ফিত ইন্দিয়া মুভমেন্তগুম্বা কেম্পেইন্দা মীয়াম্না শরুক য়াদুনা অজাদী কা অমৃত মহোৎসবপু মায় পাকহন্নবা মীয়ামদা আপিল তৌখি
ফিত ইন্দিয়া মুভমেন্তগী অনিশুবা কুমওন পাংথোক্নবা অমসুং অজাদী কা অমৃত মহোৎসবকী শরুক অমা ওইনা, য়ুথ এফিয়র্স অমসুং স্পোর্তসকী মিনিস্তর, শ্রী অনুরাগ সিংহ থাকুরনা ঙসি নই দিল্লীগী মেজর ধ্যান চান্দ নেস্নেল স্তদিয়মদা নেস্নেল স্পোর্তস দে নুমিৎতা ফিত ইন্দিয়া মোবাইল এপ্লিকেসন হৌদোকখ্রে। য়ুথ এফিয়র্স অমসুং স্পোর্তস মিনিস্ত্রগী স্তেতকী মিনিস্তর শ্রী নিসিথ প্রমনিকশু থৌরম অসিদা শরুক য়াখি। স্পোর্তস সেক্রেতরী, শ্রী রবী মিত্তল অমসুং য়ুথ এফিয়র্সকী সেক্রেতরী শ্রীমতি উশা শর্ম্মশু থৌরম অসিদা শরুক য়াখি। ফিত ইন্দিয়া এপ হৌদোকপগী থৌরম মাংওইননা, শ্রী অনুরাগ থাকুরনা মেজর ধ্যান চান্দ নেস্নেল স্তদিয়মদা হোকীগী মেজিসিয়ন মেজর ধ্যান চান্দগী মফমদা লৈশিং কৎতুনা ইকাই খুম্নবা উৎখি। শ্রী নিসিথ প্রমনিকশু ইকাই খুম্নবা উৎখি।
মিনিস্তরনা ভারতকী হোকী তীমগী কেপ্তেন মনপ্রীত সিংহ, রেস্তলর সংগ্রম সিংহ, জর্নলিস্ত অয়াজ মেমন অমসুং পাইলোৎ কেপ্তেন অন্নী দিব্যা, স্কুলগী মহৈরোই অমা, অমসুং য়ুমগী মৌ অমগা লোয়ননা ফিত ইন্দিয়া এপ অসি হৌদোক্লবা মতুংদা ভর্চুএল ওইনা উনখি।
ফিত ইন্দিয়া এপ অসি এন্দ্রোইদ অমসুং আই.ও.এস. অনিমক্কী প্লেতফোর্মদা ইংলিস অমসুং হিন্দীদা লেম্না ফংহনগনি অমসুং ইচম চম্বা শ্মার্তফোন অমদা শিজিন্নবা য়ানবা শেমগৎখিবনি।
ফিত ইন্দিয়া মুভমেন্তগী অনিশুবা কুমওন লোয়ন-লোয়ননা নেস্নেল স্পোর্তস দে অসিদা মীপুম খুদিংমক্তা হরাওবা ফোংদোক্তুনা মিনিস্তরনা হায়খি, “ফিত ইন্দিয়া মোবাইল এপ অসিনা ভারত মচা খুদিংনা খুবাক্তা মশা-মউ ফবগী চাং য়েংবা য়ারগনি। মসিদা ‘ফিতনেস স্কোর’, এনিমেৎ ভিদিওশিং, এক্তিবিতী ত্রেক্কর অমসুং ‘মাই প্লান’ অসিনচিংবা মীওই অমগী ওইবা হায়বা অখন্নবা ফিচর য়াওরি”।
FIT INDIA 🇮🇳 MOBILE APP
— Anurag Thakur (@ianuragthakur) August 29, 2021
India’s most comprehensive Fitness App launched on #NationalSportsDay !
On Your Marks,
Fitness Test,
Go !
“FITNESS KI DOSE, AADHA GHANTA ROZ!”
Google Play Store:https://t.co/blpuV0yeGR
Apple Store:https://t.co/zytUEN6RCl#FitIndiaApp pic.twitter.com/k5hUWFVUyO
মহাক্না মখা তানা হায় মদুদি, “হৌখিবা চহিদা প্রধান মন্ত্রী নরেন্দ্র মোদীনা চহিগী চান্নবা ফিতনেস প্রোতোল হৌদোকখি, হায়রিবা প্রোতোকোল অসি দবল্যু.ঐচ.ও.না সর্তিফাই তৌখ্রবনি অমসুং মালেমগী ওইবা থাক্তা শিজিন্নবা য়ানবা শেমখিবনি। শ্রী নরেন্দ্র মোদীনা লৈবাক অসিগী মীয়ামদা ফিতনেস মন্ত্র – ফিতনেস কী দোস্ত, অধা ঘন্তা রোজ, হায়বা অসিশু পীখিবনি।
মহাক্না মখা তানা হায়খি, “ফিত ইন্দিয়া মুভমেন্ত অসি ভারত মচা পুম্বগী পুন্সিদা মশা-মউ ফহন্নবগী পান্দমদা ইকাই খুম্নজরিবা পি.এম.না ২০১৯গী ওগস্ত ২৯ নেস্নেল স্পোর্তস দেদা হৌদোকখিবনি। ঙসিদি মসি জন অন্দোলন অমা ওইরে! ঐহাক্না ফিত ইন্দিয়া মুভমেন্তগুম্বা কেম্পেইন্দা মীয়াম্না শরুক য়াদুনা অজাদী কা অমৃত মহোৎসবপু মায় পাকহন্নবা মীয়ামদা আপিল তৌজরি। মশা-মউ ফবা অমা, ফিত ইন্দিয়া অসি ঐখোয়গী নাগরীকশিংগীদমক ঐখোয়না উরিবা অনৌবা ভারত অমগী মংলান্নি!” ফিত ইন্দিয়া মোবাইল এপ অসি ভারত মচা কোতি ১৩৫গীদমক হৌদোকপা খ্বায়দগী খুমাং চাউশিনবা ভারতকী ফিতনেস এপনি, হায়না শ্রী অনুরাগ থাকুরনা হায়খি।
শ্রী অনুরাগ থাকুরনা মখা তানা হায়খি মদুদি লৈবাক অমা শেমগৎপা মতমদা মতিক চানা থৌদাং পীবা পাম্লবদি ঐখোয়গী নহারোলশিং অসি মশা-মউ ফহনবা অমা মথৌ তাই। মহাক্না এপ অসিবু সোসিএল মেদিয়াগী খুৎথাংদা মীয়ামদা খঙহন্নবা কন্না তকশিল্লি। “এপ অসি লেম্না পীবনি অদুবু মশা-মউ ফবগীদমক মমল নাইদ্রবা খুদম অমা উৎকনি, হায়না মহাক্না হায়খি।
শ্রী নিসিথ প্রমনিক্না হায় মদুদি ইরৈচাশিংনা ফিত ইন্দিয়া মুভমেন্তনা জন ধন অমা শেম্বদা থৌদাং লৌরিবা অসি ঙক্নিংঙাইনি। হায়রিবা ফিত ইন্দিয়া এপ অসিনা অনৌবা ভারত মশা-মউ ফবা ভারত অমা শেম্বদা মতেং পাংলি অমসুং প্রধান মন্ত্রী নরেন্দ্র মোদীগী মংলান থুংহল্লি, হায়না মহাক্না হায়খি। শ্রী প্রমনিক্না হায় মদুদি শ্রী অনুরাগ থাকুর অসি ফিত ইন্দিয়াগী ফিদম্নিঙাই অমনি অমসুং মহাক্না মীপুম খুদিংবু পুক্নিং থৌগৎলি।
ভর্চুএল ওইনা উনবা অসিদা, ভারতকী হোকী তীমগী কেপ্তেন মনপ্রীত সিংহনা এপ অসিদা য়াওরিবা ফিচর অমসুং হকশেলগী পেরামিতর য়েংনবা য়াওরিবা কান্নবশিং অসি লায়না শিজিন্নবা য়াহনবগীদমক থাগৎপা ফোংদোকখি। পাইলোৎ অমা ওইরিবা এন্নী দিব্যনা, এপ অসিগী মতেংনা ঈশিং থকপা অমসুং মহাক্কী চিল্লবা মতমদা তুম্বা য়েংশিল্লিবা অসিগী মরুওইবা উৎখি। মহাক্না মশাগী মথক থংবা শরুক কনখৎনবা শেমদোক্লবা পুসঅপশু পাংথোক্লি। শাজেল অসি এপ অসিদা য়াওরি অমসুং মীপুম খুদিংমক্না এপ অসদা মশাগী স্কোর থম্বা য়াই। শ্রী অনুরাগ থাকুর অমসুং শ্রী নিতিশ প্রমনিক্না হকচাংগী স্তেবিলিতী অমসুং বেলেন্স থম্নবা রেস্তলর সংগ্রম সিংহগা লোয়ননা ব্রক্ষা আসান পাংথোকখি। জর্নালিস্ত অয়াজ মেমন্না অহল ওইরবা মীওইশিংগী মশা-মউ ফনবগী মরুওইবা উৎখি অমসুং মহাক্না হকচাং ফনা লৈনবা চৌক্রীদা তিংথোকপা তেস্ত উৎখি। ক্লাস VII তম্লিবা মহৈরোই শ্রুতি তোমারনা মহৈ তম্বগা লোয়ননা মশা-মউ ফনা লৈবগী মরুওইবা উৎখি অমরোমদা য়ুমগী মৌ অমা ওইরিবা শ্যামলী শর্ম্মনা মহাক্কী চিল্লবা য়ুমগী থবক্তা এপ অসিনা কান্নবা পীবা উৎখি।
ফিত ইন্দিয়া মুভমেন্ত অসি প্রধান মন্ত্রী শ্রী নরেন্দ্র মোদীনা ভারত অসি ফিত অমসুং মশা-মউ ফবা লৈবাক অমা ওইহন্নবগী পান্দমদা ২০১৯গী ওগস্তকী ২৯দা হৌদোকখিবনি। মরুওইবা পাউজেলদি ফিতনেস অসি অরায়বনি, নুঙাই অমসুং কোম্মী, অমসুং মফম অমদা হেক্তা পাংথোকপা য়াই। চহি অমগী মতুং, ফিত ইন্দিয়া মুভমেন্তগী অহানবা কুমওনগী থৌরমদা, প্রধান মন্ত্রীনা ‘এক্সপার্ত কমিতী অমনা চহি কাংলুপ অহুমগী ওইবা (১) চহি ৫-১৮ ফাওবা, (২) চহি ১৮-৬৫ ফাওবা অমসুং (৩) চহি ৬৫+ মথক্কী চহিগা চান্নবা ফিতনেস প্রোতোকোল অমা শেমগৎখি অমসুং ৱার্লদ হেলথ ওর্গানাইজেসন (দবল্যু.ঐচ.ও.)না মীয়ামদা অয়াবা পীরে হায়না লাওথোকখি। প্রধান মন্ত্রীনশু ময়েক শেংনা লাওখি মদুদি, লৈবাক অসিগী মীয়ামগী ফিত মন্ত্র – ফিতনেস কী দোস্ত, অধা ঘন্তা রোজ।
ফিত ইন্দিয়া এপকী অখন্নবা ফিচর অসি মীওই অমনা হেক্তা চহিগী ফিতনেস তেস্ত সেত্তা য়েংলগা মহাক মশাগী ওইনা ফিতনেস য়েংজবা য়াই অমসুং য়োগা প্রোতোকোল য়াওনা মতৌ করম্না শাজেল তৌদুনা মশা ফগৎহনবা য়াই হায়বা ফংবা ঙম্মী। এনিমেৎ তৌরবা ভিদিওশিং অসিনা মীওই অমনা মশা মথন্তা খঙজনবা পীরি। হায়রিবা ফিচর অসি প্রধান মন্ত্রীনা হৌদোকপা এজ-এপ্রোপ্রিয়েৎ ফিতনেস প্রোতোকোলদা য়ুম্ফম ওইরি।
“ফিতনেস প্রোতোকোল” ফিচর অসিনা খেন্নবা চহি কাংলুপ কয়ানা বেসিক ফিতনেস লেবেল য়েংদুনা মখল কয়াগী শাজেল তৌবদা মতেং পাংলি। প্রোতোকোল অসিনা মালেমগী ওইনা চৎনবা য়ারবা অমসুং হেলথ এক্সপার্তনা নিংথিনা শেমদোক্লবা য়াওরি।
অহেনবা ফিচর
মীপুম খুদিংমক চহি, নুপা-নুপী, হৌজিক লৈরিবা পুন্সি মহিং অমসুং হকচাংগী ফিভম মতুং ইন্না চিঞ্জাক, মথৌ অমসুং হুমাং থোকপা খেন্নৈ। “মাই প্লান” হায়রিবা ফিত ইন্দিয়া মোবাইল এপকী ফিচর অসিনা মীওই খুদিংগী ওইনা মখোয়গী হৌজিক ওইরিবা পুন্সি মহিংদা তাক্লি – শাজেলদা মতম পীগদবা, ঈশিং থকপা, তুম্বগী মতম, অরুম্বা অমসুং পাম্লিবা অরুম্বা – শেমদোক্লবা চান-থক্নবগী থৌরাং, মখোয়গী পান্দম ফংনবা হোৎনবদা পুন্সি মহিং হোংলকপা। ফিত ইন্দিয়া এপনা থক্কদবা ঈশিং গ্লাস মশীং অমসুং তুমগদবা পুংশীং অমসুং ভারতকী ওইবা চিঞ্জাক চানবা হায়রি।
এপ্লিকেসন অসিগী “এক্তিবিতী ত্রেক্কর”না মীওই অমনা নোংমদা তৌগদবা থবক্কী চাং পীরি। রিএল তাইম স্তেপ ত্রেক্করনা মীওই অমগী নোংমদা চৎকদবা খোঙকাপ পীরি অমসুং মখোয়গীদমক অহেনবা পন্থুং থম্নবা পুক্নিং থৌগৎলি। এপ অসিনা মীওই অমগী নোংমগী ঈশিং থক্কদবা, কেলোরী চাগদবা অমসুং তুম্বগী মতমশু পীরি।
মীওই অমনা নিংশিংনবা পুংশীং খুদিংগী সেত তৌদুনা থম্বা য়াই অমসুং মখোয়গী ফিতনেস স্কোর ফগৎলকপা ত্রেক তৌবা য়াই অমসুং মতম কয়া অমা নুমিৎ খুদিংগী পাংথোকখিবা অমসুং তৌখিবশিংগী দেতা অতোপ্পদা উৎতুনা মশা ফগৎনবা অমসুং পুন্সি মহিং হোংদোকহনবা য়াই।
এপ অসিনা মীওই অমা, স্কুলশিং, কাংলুপশিং অমসুং ওর্গানাইজেসনশিংনা ফিত ইন্দিয়াগী থৌরমশিং, সর্তিফিকেসন প্রোগ্রামশিং অসিনচিংবশিংদা শরুক য়ানবগী খুদোংচাবশু পীরি। মীয়াম্না মসিগী প্লেতফোর্ম অসি শিজিন্নদুনা মখোয়না ফিতনেসতা মায় পাকখিবগী ৱারীশিং ফোংদোকপা য়ারি।
*******
(Release ID: 1750272)
Visitor Counter : 91
Read this release in:
English
,
Urdu
,
Marathi
,
Hindi
,
Bengali
,
Punjabi
,
Odia
,
Tamil
,
Tamil
,
Tamil
,
Telugu
,
Kannada
,
Malayalam


text:
শেল-থুম মন্ত্রালয়
ইকনোমিক সর্ভে ২০২০-২১গী শম্লপ্পা ৱারোল
অচৌবা বেক্সিনেসন দ্রাইভ, সর্ভিস সেক্তরদা অচৌবা রিকভরী অমসুং কঞ্জুম্পসন অমদি ইনবেস্তমেন্তদা অচৌবা গ্রোথ লৈবনা মরম ওইরগা ভি-শেপ ইকনোমিক রিকভরী ফংবা ঙমখি
পাৱর দিমান্দ, রেল ফ্রৈৎ, ই-ৱে বিলশিং, জি.এস.তি. খোমগৎপা, স্তীল কঞ্জুম্পসন অসিনচিংবা হাই ফ্রিক্বেন্সী ইন্দিকেতরশিং অমুক হন্না হিংগৎলকপনা ভি-শেপ ইকনোমিক রিকভরী ফংবা ঙমখি
আই.এম.এফ.কী মতুং ইন্না মথংগী চহি অনিদা ভারতনা শেন্মীৎলোনগী খোঙজেল খ্বাইদগী য়াংবা ওইরগনি
এফ.ৱাই ২০২০-২১ফা ভারতকী জি.দি.পি. অসি চাদা ৭.৭ হন্থরবা য়াই
লৌউ-শিংউনা চাদা ৩.৪কী গ্রোথ লৈগনি অমরোমদা ইন্দস্ত্রী অমসুং সর্ভিসেসনা মথং শিৎনবা চাদা ৯.৬ অমসুং ৮.৮ চহি অসিদা হন্থরগনি
ভারতনা এফ.ৱাই.২১দা করেন্ত একাউন্ত সর্প্লসগী জি.দি.পি. চাদা ২ লৈদুনা চহি ১৭গী মতুংদা খ্বাইদগী ওইবা ওইরগনি
২০২০গী নবেম্বরদা অপুনবা এফ.পি.আই. ইনফ্লোশিং অসি দোলর বিলিয়ন ৯.৮ ওইদুনা খ্বাইদগী ৱাংবা থা ওইখ্রে
পুন্সি কয়া কনখিবা অমসুং ভি-শেপ ইকনোমিক রিকভরী অসিনা ভারতনা মতম খরা ৱাদুনা মতম শাংনা কান্নবা পীগদবা খোঙথাং থৌনা ফনা লৌখৎখি হায়বগী খুদম ওইখ্রে
Posted On:
29 JAN 2021 3:48PM by PIB Imphal
ভারতকী রিএল জি.দি.পি.না ২০২১-২২দা চাদা ১১গী অমসুং নোমিনেল জি.দি.পি.দা চাদা ১৫.৪গী গ্রোথকী রেকোর্দ তৌগনি – নীংখা তম্লবা মতুংদগী খ্বাইদগী ৱাংবা ওইগনি। ভি-সেপ ইকনোমিক রিকভরী অসি সর্ভিসেস সেক্তরদা চাউনা রিকভরী তৌনবা আশাশিং অমসুং কঞ্জুম্পসন অমসুং ইনেস্তমেন্তদা চাউনা গ্রোথ লৈনবা লমশিংগা লোইননা অচৌবা বেক্সিনেসন দ্রাইভ অমা হৌখিবা অসিনা তেংবাংশনখ্রে। শেনথুম অমসুং কোর্পোরেৎ এফিবর্সকী কেন্দ্রগী মন্ত্রী শ্রীমতি নির্মলা সিতারমনাT ঙসি পার্লিয়ামেন্ততা ইকনোমিক সর্ভে ২০২০-২১ পুথোকখ্রে মসিনা হায়রি মদুদি কোবিদ-১৯ বেক্সিনগী রোল-আউৎনা ফগৎহল্লকপগা ইরোইননা শেন্মীৎলোনগী থবক থৌরমশিংদা লো বেজ অমসুং মখা তানা নোর্মেলাইজেসন লৈবনা রিবাউন্দ পুরপনা ঙমগনি। আত্মাইর্ভর ভারত মিসনগী মতেংগা লোইননা লোকদাউনশিংদগী তপ্না-তপ্না হনগৎলকপন শেন্মীৎলোনগী ফন্দামেন্তেলশিং অসি অদুমক মপাঙ্গল কন্না লৈদুনা শেন্মীৎলোন অসি হিংগৎহনবগী লম্বীদা খোঙফম চেৎনা চংশিলহল্লি। মসিগী লম্বী অসিনা ২০১৯-২০গী এবসোলুৎ লেবেলদগী হেনগৎহনদুনা রিএল জি.দি.পি. চাদা ২.৪গী গ্রোথ লৈহনগনি –মসিনা তাকপদি শেন্মীৎলোন অসি প্রি-পেন্দেমিক লেবেল য়ৌবদা অমসুং হেনগৎপদা চহি অনি চংখিগনি হায়বনি। প্রোজেক্সনশিং অসি ভারতনা ২০২১-২০দা চাদা ১১.৫ অমসুং ২০২২-২৩দা চাদা ৬.৮কী রিএল জি.দি.পি. গ্রোথকী আই.এম.এফ. এস্তিমেৎ অসুগা মান্নরি। আই.এম.এফ.কী মতুং ইন্না ভারত অসি মথংগী চহি অনি অসিদা শেন্মীৎলোন খোঙজেল য়াংনা ফগৎলক্লিবা অমা ওইরবা য়াই।
সর্ভে অসিনা হায় “চহিচা অমদা অমুক্তং থোকপা” খুদোংথিবা অসিদা ভারতকী ৱাখল তাবা পোলিসী রেস্পোন্স অসিনা দেমোক্রেসীশিংদা ময়োপিক পোলিসীমেকিং তৌদনবা মরু ওইবা পরা তম্বীখি অমসুং মতম শাংনা কান্নবশিং ফংনবদা মীৎয়েং চংদুনা শীংথানিংঙাই ওইবা কান্নবশিং অদু উৎখ্রে। ভারতনা তোপ-তোপ্পা য়ুম্বী-মরিগী লালোং মদুদি কন্তেনমেন্ত, ফিস্কেল, ফাইনান্সিএল অমসুং মতম-শাংনা চৎকদবা স্ত্রকচরেল রিফোর্মশিং পাইখৎখ্রে। অমরোমদা অনলোক তৌদুনা, চেকশিন্না ফিস্কেল রিপর্কুসনশিং তৌদুনা অমসুং দেৎ সস্তেনেবিলিতী লৈহন্দুনা শেন্মীৎলোনগী ওইরক্লিবা ফীভম য়েংলগা, লোকদাউন মনুংদা শোত্থরবশিং মতেং পাংনবা অমস্মীৎলোনগী ওইরক্লিবা ফীভম য়েংলআ, লোকদাউন মনুংদা শোত্থরবশিং মতেং পাংনবা অমসুং কঞ্জুম্পসন অমদি ইনবেস্তমেন্ত হেনগৎহন্নবা মপুং ফানা য়াথোক্লবা ফিস্কেল অমসুং শেলগী তেংবাং ফংহনখি। অফবা মোনিতরী পোলিসীনা লিক্বিদিতী মরাং কাইহল্লি অমসুং তম্পররী মোরাতোরিয়মগী থোংদা খুদক্কী ওইবা অৱাবা কোকহনখি অমরোমদনা মোনিতরী পোলিসী ত্রান্সমিসন অনক্লোগ তৌখি।
সর্ভে অসিনা হায়রি, ভারতকী জি.দি.পি. অসি এফ.ৱাই. ২০২০-২১দা চাদা ৭.৭ হন্থগনি পান্নখি, মসিদা অহানবা চহি তঙ্খাইদা চাদা ১৫.৭ হন্থখি অমসুং অকোনবগী তঙ্খাইদা চাদা ০.১ খক্তা হন্থখি। সেক্তর অমমমগী ওইবা য়েংবদা, লৌউ-শিংউ অসি কান্নবা ওইখি অমরোমদনা কন্তেক্ত-বেজ সর্ভিসেস, মেন্যুফেকচরিং, কনস্ত্রক্সন অসি খ্বাইদগী চৈথেং ফংখি অমসুং তপ্না-তপ্না ফগৎলক্লি। সরকারগী কঞ্জুম্পসন অমসুং নেৎ এক্সপোর্তশিং অসিনা গ্রোথ অসি হেন্না চোকচিনখিগদবদগী ঙাকথোকহৌবা ঙমখি।
খন্নরম্বা অদুগী মতুং ইন্না লোকদাউন্না ক্যু ১দা জি.দি.পি. চাদা ২৩.৯ হন্থহনখি, ক্যু ২দা চাদা ৭.৫ হন্থরকপনা অমসুং মরু ওইবা ইকনোমিক ইন্দিকেতর পুম্নমক্তা রিকভরী লৈখিবা অসিনা রিকভরী অসি ভি-শেপ ওইখি। ক্যু ১দা চাউনা হন্থরকপগী মতুংদা ক্যু ২দা জি.দি.পি. গ্রোথ রিকভরী তৌবা অসিনা উৎপগী মতুং ইন্না জুলাইদগী হৌদুনা হোংবা লৈতনা ভি-শেপ রিকভরী লৈখি। ভারতকী মোবিলিতী অমসুং লাইচৎকী ওইরক্লিবা মওং অসিগা মান্নবা অমসুং ফগৎলকপা অসিনা ই-ৱে বিলশিং, রেল ফ্রৈৎ, জি.এস.তি. খোমগৎপা অমসুং পাৱর কঞ্জুম্পসন অসিগুম্বা ইন্দিকেতরশিং অসি প্রি-পেন্দেমিক লেবেল য়ৌবা খক্তা নত্তনা হৌখিবা চহিগী লেবেলশিং অদু হেনগৎখ্রে। ইন্তর অমসুং ইন্ত্রা স্তেৎ মুফমেন্ত অসি অমুক হন্না হৌবা অমসুং থাগী ওইনা জি.এস.তি. খোমগৎপশিং অসি রেকোর্স ওইনা ৱাংখিবনা ইন্দস্ত্রিএল অমসুং কম্মর্সিএলগী থবক থৌরম হৌখি। কম্মর্সিএল পেপর ইস্যু তৌবা হেনগৎলকপা, পোত্থোক হেনগৎলকপা অমসুং চাউনা ক্রেদিৎ গ্রোথ লৈবনা এম.এস.এম.ই.শিং অসিনা এন্তর্প্রাইসশিং হিংগৎনবা অমসুং চাউখৎনবা ক্রেদিৎ ফ্লো হেনগৎকনি হায়না খুদম ওইখি
সেক্তোরেল ত্রেন্দশিং অসিগী মতাংদা সর্ভে অসিনা হায়রি মদুদু চহি অসিদা মেন্যুফেকচরিং সেক্তর অসি মপাঙ্গল কনবা উবা ফংখি, রুরেল দিমেন্দনা অপুনবগী শেন্মীৎলোনগী থবক-থৌরমদা অমসুং স্ত্রকচরেল কঞ্জুম্পসন শিফশিংনা দিজিতেল ত্রাঞ্জেক্সনশিং হেনগৎহনবদা মতেং পাংখি। মসিনা হায় লৌউ-শিংউনা ক্যু ১ অমসুং ক্যু ২ অনিমক্তা চাদা ৩.৪ গী গ্রোথকা লোইননা ২০২০-২১দা ভারতকী শেন্মীৎলোনদা কোবিদ-১৯ লাইচৎনা পীখিবা চৈথেংদা মতেং ওইখি। সরকারনা মথং-মথং পাইখৎপা চাউখৎ থৌরাংগী রিফোর্মশিংনা লৌউ-শিংউগী সেক্তরদা মতেং ওইহনদুনা এফ.ৱাই. ২০২০-২১গী ভারতকী গ্রোথ স্তোরী অসিদা কান্নবা অমা ওইখি।
চহি অসিগী মনুংদা ইন্দস্ত্রিএল প্রদক্সনদা ময়েক শেংনা ভি-শেপ রিকভরী ওইবা ফংখি মেন্যুফেকচরিং রিবাউন্দ তৌখি অমসুং ইন্দস্ত্রিএল ভেল্যু মহৌশাগী ফীভমদা হল্লকপা হৌখি। ভারতকী সর্ভিসেস সেক্তর অসি দিসেম্বর থাদা থা অহুম চুপ্না পি.এম.আই. সর্ভিসেস আউৎপুৎ অমসুং অনৌবা বিজিনেস হেনগৎলকপগা লোইননা লাইচৎনা মরম ওইরগা হন্থহনখিবা অদুদগী রিকভরী তৌবা ঙমখি।
রিস্ক পামদবা অমসুং ক্রেদিৎ লৈতবগী চৈরক্তা এফ.ৱাই ২০২০-২১দা বেঙ্ক ক্রেদিৎ সবদ্যু ওইখি। অদুম ওইনমক ওক্তোবর ২০১৯দা চাদা ৭.১ ওইরম্বদগী ওক্তোবর ২০২দা চাদা ৭.৪ হেনগৎতুনা লৌউ-শিংউ অমসুং মরী লৈনবা থবক থৌরমশিংদা ক্রেদিৎ গ্রোথ লৈখি। ওক্তোবর ২০২০দা কনস্ত্রক্সন, ত্রেদ অমসুং হোস্পিতেলিতী অসিগুম্বা সেক্তরশিংদা মপাঙ্গল লৈবা ক্রেদিৎ ফজলো লৈবা উখি অমরোমদা বেঙ্ক ক্রেদিৎ অসি মেন্যুফেকচরিং সেক্তরদা লেংদনা লৈখি। সর্ভিসেস সেক্তরগী ক্রেদিৎ গ্রোথ অসি ওক্তোবর ২০১৯দা চাদা ৬.৫ ওইরম্বদগী ওক্তোবর ২০২দা চাদা ৯.৫ হেনগৎখি।
২০২০দা ইনফ্লাসনগী মরু ওইবা হৌরকফম অসি চিঞ্জাক মমলশিং ৱাংবনা ওইখি। অদুম ওইনমক দিসেম্বর ২০২০দা ইনফ্লেসন অসি নবেম্বরদা চাদা ৬.৯ ওইখিবা অদুগা চাংদম্নবদা ইয়র-ওন-ইয়র চাদা ৪.৬ য়ৌদুনা আর.বি.আই.গী তার্গেৎ রেঞ্জ চাদা ৪+/-২গী মনুংদা লৈখি। মসি মরু ওইনা মনা-মশিং, সিরিএলশিং অমসুং প্রোতিনগী পোত্থোকশিং অমসুং ফেবরেবল বেস ইফেক্তশিংদা চীঞ্জাক্কী মমলশিং হন্থরকপা ঙমহনখি।
এক্সতর্নেল সেক্তরনা ভারতনা চহি অসিগী অহানবা শরুক তঙ্খাইদা জি.দি.পি.গী চাদা ৩.১গী একাউন্ত সর্প্লস রেকোর্দ তৌদুনা মপুং ফানা মতেং পীখি, মসি অয়াম্বনা মপাঙ্গল লৈবা সর্ভিস এক্সপোর্তশিং মতেং পাংখি অমসুং দিমান্দ হন্থরকপনা এক্সপোর্তশিংদগী (মর্চেনদাইজ এক্সপোর্তশিং ২১.২% হন্থখি) ইম্পোর্তশিংদা (মর্চেনদাইজ ইম্পোর্তশিং ৩৯.৭% হন্থখি) চাউনা হন্থহনখি। মতুং তারকপা ওইনা ফোরেন এক্সচেঞ্জ রিজর্ব হেনগৎতুনা দিসেম্বর ২০২০দা থা ১৮গী ইম্পোর্তশিং কভর তৌখি।
২০২০গী মার্চ লোইরকপদা চাদা ২০.৬ ওইরম্বদগী ২০২০গী সেপ্তেম্বর লোইরকপদা চাদা ২১.৬ ওইদুনা জি.দি.পি.গা এক্সতর্নেল দেৎকী রেসিয়ো অসি পীক্না হেনগৎখি। অদুম ওইনমক অপুনবা অমসুং শোর্ত-তর্ম দেৎকা (ওরিজিনেল অমসুঢ রেসিদ্যুএল) ফোরেন এক্সচেঞ্জকী রেসিয়ো অসি রিজর্বশিংদা হেনগৎলকপনা মরম ওইরগা ফগৎলকখি।
ভারত অসি ইক্বিতীশিংগী গ্লোবেক এসেৎ সিফকী চৈরক অসিদা এফ.দি.আই. হেনগৎলকপা অমসুং হৌগৎলক্লিবা ইকনোমীশিংদা থুনা রিকভর তৌনবগী লমশিং লৈবগা লোইনা এফ.ৱাই. ২০২০-২১দা পাম্নরবা ইনবেস্তমেন্ত দেস্তিনেসন ওইখি। নেৎ এফ.পি.আই. ইনফ্লোশিং অসি গ্লোবেল মোনিতরী ইজিং অমসুং ফিস্কেল স্তিমুলস পেকেজশিংগী মরক্তা য়িল্দকী অনৌবা সর্চ হৌরকপা অমসুং য়ু.এস. দোলর হন্থরকপগা লোইননা ইনবেস্তরশিংগী রিস্ক লৌনিংবা পোক্লকপা অসিনা নবেম্বর ২০২০দা য়ু.এস. দোলর বিলিয়ন ৯.৮ ওইদুনা থাগী ওইনা খ্বাইদগী ৱাংবগী রেকোর্দ তৌখি। ২০২০দা ইক্বিতী এফ.আই.আই. ইনফ্লোশিং ফংবা হৌগৎলক্লিবা মার্কেৎশিংগী মরক্তা অমা ওইখি।
বাউয়েন্ত সেনসেক্স অমসুং এন.আই.এফ.তি.ৱাই.না মরম ওইরগা ভারতকী মার্কেৎ-কেপিতেলাইজেসনদগী গ্রোস দোমেস্তিক প্রদক্ত (জি.দি.পি.) রেসিয়ো অসি ওক্তোবর ২০১০দগী অহানবা ওইনা চাদা ১০০ হেনবা ঙমখি। অদুম ওইনমক মসিনা ফাইনান্সিএল মার্কেৎশিং অমসুং রিএল সেক্তরগী মরক্তা দিসকন্নেক্ত তৌবগী অকিবশিং হেনগৎহনখি।
চহি অসিগী অরোইবা শরুক তঙ্খাইদা এক্সপোর্তশিংদা চাদা ৫.৮ হন্থখি অমসুং ইম্পোর্তশিং চাদা ১১.৩ হন্থখি। ভারতনা চহি ১৭কী মতুংদা ইতিহাসিক ওইনা খ্বাইদগী ৱাংদুনা এফ.ৱাই,২১দা জি.দি.পি.গী করেন্ত একাউন্ত সর্প্লস চাদা ২ ওইগনি পান্নরি।
সপ্লাইরোমদা য়েংবদা গ্রোস ভেল্যু এদেদ (জি.ভি.এ.) গ্রোথ অসি এফ.ৱাই. ২০১৯-২০দা চাদা ৩.৯ওইখিবা অদুগা য়েংনবদা ২০২০-২১দা চাদা -৭.২ ওইখি। ২০২০-২১দা ভারতকী শেন্মীৎলোন অসি কোবিদ১৯ লাইচৎকী চৈথেং অসি চাদা ৩.৪গী গ্রোথ লৈবগা লোইননা মতেং পাংখি, অমরোমদা ইন্দস্ত্রী অমসুং সর্ভিসেস অসি চহি অসিগী মনুংদা চাদা ৯.৬ অমসুং চাআ ৮.৮.তা হন্থৈ হায়না পান্নরি।
সর্ভে অসিনা ২০২০গী চহি অসি কোবিদ-১৯ লাইচৎনা খুদুম চনখি অমসুং গ্লোবেল ফাইনান্সিএল ক্রাইসিসকী মতুংদা খ্বাইদগী শাথিনা মালেমগী শেন্মীৎলোন মনিং হলহনখি। লোকদাউনশিং অমসুং সোসিএল দিস্তেন্সিংগী কাংলোনশিংনা শোকচিল্লবা মালেমগী শেন্মীৎলোন অসি চপ লেপহনখি। ২০২০দা গ্লোবেল ইকনোমিক আউৎপুৎ অসি চাদা ৩.৫ হন্থরবা য়াই পান্নরি (আই.এম.এফ. জনুৱারী ২০২১গী এস্তিমেৎ)। মসি য়েংলগা সরকারশিং অমসুং মালেম লৈরিবা সেন্ত্রেল বেঙ্কশিংনা মরু ওইবা পোলিসী রেৎশিং হন্থহনবা, ক্বান্তিতেসতিব হন্থহন্নবা খোঙথাংশিং, লোন গরেন্তীশিং, কেশ ত্রান্সফরশিং অমসুং ফিস্কেল স্তিমুলসকী খোঙথাংশিং অসিগুম্বা মখোয়গী শেন্মীৎলোনশিং মতেং পাংনবা মখল কয়াগী পোলিসী তুলশিং পাইখৎখি। ভারতনা লাইচৎনা পীবা চৈথেং অদু মশক খঙদোকখি অমসুং লৈবাক অসিগী মীশিং য়াম্বা, পোপুলেসন দেন্সিতৌ ৱাংবা অমসুং অৱাৎপা লৈরিবা হেল্থ ইনফ্রাস্ত্রকচর অসি য়েংলগা তোঙান তোঙানবা ইন্তরনেস্নেল ইন্সতিত্যুসনশিংনা লাইনা অসি শন্দোকপা হেনগৎকনি খন্নরিঙৈ চৈরক অসিদা ভারতনা মশাগী ওইবা তোপ-তোপ্পা লম্বেল অমা য়াৎচখি।
সর্ভে অসিনা তাক্লি মদুদি লাইচৎ হৌরকপদা – ভারত্তা কনফর্ম কেস ১০০ খক্তা ঙাইরিঙৈ মতমদা – অকনব লোকদাউন থমখিবা অসি ভারতকী তোপ তোপ্পা খোঙথাংশিং লৌখৎপা অদু তাক্লি। অহানবদা পোলিসী রেস্পোন্স অসি ইপিদেমিওলোজিকেল অমসুং ইকনোমিক রিসর্চ অনিমক্কী ফাইন্দিংশিংদা য়ুম্ফম ওইখি। লাইচৎ অসিগী শন্দোকপগী চাং অসি চাউনা তম্বা ঙমদবগী অৱাবা মায়োক্নবা অসিদা পোলিসী অসিনা খ্বাইদগী ফীভম শোকপা মতমদা অমাংবা থোকপা হন্থহনবদা মীৎয়েং থম্বা পোলিসী পাইখৎনবা রিকম্মেন্দ তৌখিবা হনসেন অমসুং সর্জেন্ত (২০০১)দা নোবেল-প্রাইজ ফংখিবা রিসর্চ অদু ইমপ্লিমেন্ত তৌখি। অমুক্তা থোকখিদ্রিবা লাইচৎ অমা থেংনবদা মীওইবা কয়াগী পুন্সিশিং মাংখিবা অসিনা খ্বাইদগী ফীভম শোকপা ওইখি। অদুম ওইনমক ইপিদেমিওলোজিকেল রিসর্চনা সোসিএল দিস্তেন্সিং ঙাক্তুনা পোপুলেসন দেন্সিতী ৱাংবনা খুদোংথিবশিং মায়োক্নগদবা লৈবাক্তা অহৌবগী, অকনবা লোকদাউনগী কান্নবা অদু থমখি। মরম অসিনা ভারতকী পোলিসী হ্যুমেন রেস্পোন্স অসিনা মীওইবগী পুন্সিশিং কনবদা মীৎয়েং থম্লি, অহৌবগী মতম খরা ৱারবসু, অকনবা লোকদাউন অসিবা পুন্সি কনবা অমসুং শেন্মীৎলোন ফগৎহনবগী খোঙজেলদা মতম শাংনা কান্নবা পীগনি খঙখি। পুন্সি কয়া কনখ্রে অমসুং ভারতনা মতম খরা ৱাদুনা মতম শাংনা কান্নগদবা খোঙথাং থৌনা লৈন লৌবগী খুদুম ওইদুনা ইকনোমিক রিকভরীদা ভি-শেপ উবা ফংখি।
অনিশুবদা ভারতনা লাইচৎ অসিনা শেন্মীৎলোনগী সপ্লাই অমসুং দিমান্দ অনিমক্তা পীবা চৈথেং অদু মশক খঙদোকখি। মথং-মথং রিফোর্মশিং– মরু ওইবা ইকনোমীশিংদা তোপ-তোপ্পা ওইরিবা – পুরক্তুনা লোকদাউন মনুংদা সপ্লাই-সাইদকী অপনবশিং অসি মতম শাংনা হন্থহনখি। দিমান্দ সাইদ পোলিসী অসিনা এগ্রিগেৎ দিমান্দ খঙঙি হায়বা তাক্লি । মরম অসিনা লাইচৎকী অহৌবা থাশিংদা করি থোক্কদবা তম্বা ঙমদবা মতমদা অমসুং লোকদাউন্না শেন্মীৎলোন্দা অপনবা পীবা মতমদা ভারতা দিসক্রেসনরী কঞ্জুম্পসন তৌদুনা অতাংবা ফিস্কেল রিসোর্সশিং মাংহনখিদে। মসিগী মহুৎ পোলিসী অদুনা তঙাই ফদবশিং য়েংশিনখি মসিদা শোত্থরবা শরুকশিংদা দাইরেক্ত বেনিফিৎ ত্রান্সফর তৌবা অমসুং মালেমগী খ্বাইদগী চাউবা ফুদ সবসিদী প্রোগ্রামনা বেনিফিসরী করোর ৮০.৯৬ য়ৌহনবা য়াওখি। ভারত সরকারনা ইমর্জেন্সী ক্রেদিৎ লাইন গরেন্তীস্কীম লোঞ্চ তৌদুনা শোকহল্লবা সেক্তরশিংদা মথৌ তাবা মতেং ফংহনদুনা এন্তিতীশিংনা ইমপ্লোইমেন্ত পীনবা অমসুং লাইএবিলিতীশিং থুংহন্নবা মতেং পাংখি।
অনলোক ফেস মনুংদা খুদোংথিবা হন্থরক্লবা মতমদা থৱায় খন্নবা চেকশিল থৌরাং হন্থরকপা মতমদা অমরোমদা ইকনোমিক মোবিলিতী হেনগৎলকখি, অমরোমদনা ভারতনা ফিস্কেল শিজিন্নবা হৌখি। চুন্নবা মোনিতরী পোলিসীনা লিক্বিদিতী মরাং কাইহনখি অমসিং তেম্পররী মোরাতোরিয়মগী থোংদা দেবতরশিংদা খুদক্কী মতেং ফংহনি অমরোমদনা মোনিতরী পোলিসী ত্রান্সমিসন অনক্লোগ তৌখি। ভারতকী দিমান্দ-সাইদ পোলিসী অসিনা ব্রেক ফারিঙৈদা এসেলরেতর নেৎপনা অতাংবা থাও মাংহনবা খক্তনি হায়বা ৱাখল্লোন অদু খঙহনখি।
২০২০গী চহিনা মালেমদা অকিবগী মশক ওইরবা নোবেল কোবিদ-১৯ ভাইরস থেংনহনদুনা মোবিলিতী সেফতী অমসুং মহৌশাগী পুন্সি – অসিদা শিংনখি। অসুম্না ভারত্তা অমসুং মালেমদা চহিচা অসিগী খ্বাইদগী অচৌবা শেন্মীৎলোন্দা শিংনবা ওইখি। লায়েং নত্ত্রগা বেক্সিন লৈতবনা পব্লিক হেল্থ পোলিসী অসিনা পাক শন্না শন্দোরক্লিবা খুদোংথিবা অসি লাকশিন্নবা মীৎয়েং চংখি। লাইনা অসি হন্থহনবগা লোইননা লাইচৎ অসি লাকশিন্নবা মথৌ তাখিবা লোকদাউন অসিনা মরম ওইরগা শেন্মীৎলোনগী থবক থৌরমশিংদা অপনবা পীখিবনা রেসেসন্দা চাউনা মাংথখিবা হনগৎহনবা হোৎনবা অসি খ্বাইদগী মরু ওইখি। মসিনা মরম ওইরগা “পুন্সি অমদি হিংবগী লম্বী মরক্তা মুক্নব”গী অৱাবা অসি থোকহনখি।
***
(Release ID: 1693489)
Visitor Counter : 133
Read this release in:
Malayalam
,
Bengali
,
English
,
Urdu
,
Hindi
,
Marathi
,
Assamese
,
Punjabi
,
Gujarati
,
Odia
,
Telugu
,
Kannada


text:
কম্যুনিকেসন অমসুং ইনফোর্মেসন তেক্নোলোজী মন্ত্রালয়
৫.জি. তেক্নোলোজী অমসুং কোবিদ-১৯ শন্দোকপগী মরক্তা মরী লৈনদে
Posted On:
10 MAY 2021 8:16PM by PIB Imphal
তেলেকম্ম্যুমিকেসন মিনিস্ত্রীগী দিপার্তমেন্ত ওফ তেলেকম্ম্যুমিকেসনস (দি.ও.তি.)না খঙহল্লক্লি মদুদি সোসিএল মেদিয়াগী প্লেতফোর্ম কয়া অমদা ৫.জি. মোবাইল তাৱর চাংয়েং তৌবনা কোরোনাভাইরসকী অনিশুবা ৱেব অসি থোক্লকপনি হায়না অরানবা পাও কয়া অমা শন্দোক্লি। দি.ও.তি.না প্রেসতা থোক্লরপা চেরোল অমদা মসি অরানবা পাওনি য়ুমফম য়াওদে হায়না ফোদোরক্লি। প্রেস স্তেতমেন্ত অসিনা মীয়ামদা খঙহল্লি মদুদি ৫.জি. তেক্নোলোজীগা কোবিদ-১৯ শন্দোকপগা মরী লৈনদে অমসুং হিরম অসিদা লান্না লমজিংদুনা অরানবা পাউ অমসুং তোংঙা শন্দোক্তনবা কন্না হায়রি। ৫.জি. তেক্নোলোজীগা কোবিদ-১৯ লায়চৎ শন্দোকপগা মরী লৈনৈ হায়না মরাল শিরিবা অসি অরানবনি অমসুং সাইন্তিফিক ওইবা য়ুমফম য়াওদে হায়রি। মসিগী মথক্তা, ভারত্তা ৫.জি. নেতৱার্ক্কী চাংয়েং অমত্তা তৌখিবা লৈখিদ্রি হায়না খঙহল্লক্লি। মরম অদুনা ৫.জি.গী ত্রাইয়েল অমসুং নেতৱার্ক্না ভারত্তা কোরোনাভাইরস থোকহল্লি হায়রিবা অসি য়ুমফম য়াওদবা অরানবা পাওনি হায়না হায়রি।
মোবাইল তাৱরনা থোকহল্লিবা নন-আইয়োনাইজিং রেদিও ফ্রিক্বেন্সিশিং অসি য়াম্না পীকপা শক্তি অমনি অমসুং মসিনা মীওইবা য়াওনা অহিংবা জিব পানবা পুম্বগী সেলদা অমাং-অতা থোকহনবা ঙমদে। দিপার্তমেন্ত ওফ তেলেকম্ম্যুমিকেসনস (দি.ও.তি.)না রেদিও ফ্রিক্বেন্সি ফীল্দ (মদুদি বেজ স্তেসন ইমিসন) হায়রিবা অসিনা ইন্তর্নেস্নেল কমিসন ওন নন-আইয়োনাইজিং প্রোজেক্সন (আই.সি.এন.আই.আর.পি.) অমসুং দবল্যু.ঐচ.ও.না পীরিবা চৎনগদবা অসিদগী শরুক ১০ হেন্না চেকশিন্না অকক্নবা চৎনগদবা থম্লি।
দি.ও.তি.না মাংজৌননা লৌখৎলবা খোঙথাংশি:
তি.এস.পি.এস.না য়াম্না চেকশিন্না চৎন-কাংলোনশিং ইন্নবা দি.ও.তি.না নিংথিনা থৌওং কয়া অমা পায়কৎতুনা লৈরে। অদুবু কনাগুম্বা মীওই অমনা মোবাইল তাৱরনা রেদিও ৱেবশিং অসি দিপার্তমেন্তনা পীরিবা অসিগী ৱাংমদা খুদোংথিনিঙাই ওইরে হায়বগী চিংনবা লৈরবদি, ই.এম.এফ.মিজরমেন্ত/তেস্তিং অমা তরঙ সনচার পোর্তেল https://tarangsanchar.gov.in/emfportal অসিদা হংবিবা য়াগনি।
মোবাইল তাৱরদগী ই.এম.এফ. ইমিসন্না হকচাংদা শোকহল্লি হায়না প্রজা মীয়াম্না অকিবা ফাওরিবা অসি হন্থনবা, দি.ও.তি.না মীয়ামদা ই.এম.এফ. রেদিএসনগী মরমদা পাওজেল কয়া অমা শন্দোক্নবা খোঙথাং কয়া অমা লৌখৎলি মদুদি নেসন-ৱাইদ এৱেয়নেস প্রোগ্রাম, ই.এম.এফ.কা মরী লৈনবা হিরম কয়াদা পমফ্লেতস/ইনফোর্মেসন ব্রোচর য়েন্থোকপা, দি.ও.তি.গী ৱেবসাইত্তা ই.এম.এফ. কা মরী লৈনবা হিরমশিংদা মরীক চুম্বা পাউ হাপকৎপা, পাউচেদা খঙহনবা, “তরঙ সনচার” পোর্তেল হৌদোকপা অসিনচিংবা অসিনি। দি.ও.তি.গী ফিল্দ য়ুনিৎশিংনা মীয়ামদা মোবাইল তাৱরদগী ই.এম.এফ. ইমিসন্না হকচাংদা শোকহল্লি হায়রিবসিগী মতাংদা সাইন্তিফিক ওইবা মওংদা হেন্না খঙহন্নবা পাউজেল কয়া অমা পীনবা শিন্দুনা লাক্লি।
******
(Release ID: 1717794)
Visitor Counter : 97
Read this release in:
Malayalam
,
Marathi
,
Hindi
,
Punjabi
,
Gujarati
,
Telugu
,
Kannada
,
English
,
Urdu
,
Assamese
,
Bengali
,
Odia


text:
নমস্কার!
মধ্য প্রদেশকী মুখ্য মন্ত্রী, শ্রীমান শিবরাজ সিংহ চৌহান, এম.পি. সরকারগী মন্ত্রী, এম.পি., এম
এল.এ., স্তার্ত-অপ মালেমগী ঐহাক্কী মরুপশিং!
ঐহাক্না থৱাই য়াওবা নহা, স্তার্ত-অপকা মরী লীওনবা নহারোল খরগা ৱারী শাবা অদোম্না উরমগনি, মসিদা ঐহাক্না করিগুম্বা খরা থেংনৈ, অদোমসু থেংনরমগনি হায়না ঐহাক্না খল্লি। থম্মোইদা করিগুম্বা তৌনীংবগে অপাম্বা লৈরবা, থৱাই য়াওবা লৈরবা, ইন্নোভেসন পাংথোক্নীংবগী অপাম্বা লৈরবা, মদুগী ইথিল অদু ময়েক শেংনা উবা ফংবনি অমসুং ঙসিদি অসিগুম্বা থৱাই য়াওবা মতৌ অসিনা মরম ওইরগা ৱারোল কয়াসু ফোংদোকখ্রে। ঐহাক্না অদোম খুদিংগা ৱারী শাবগী খুদোংচাবা অমা ফংলিবা অমসুং ঐহাক্কী ৱারোলবু তাবা মীওইশিংনা লৈবাক অসিদা স্তার্ত-অপ পোলিসী কয়া লৈবগা লোয়ননা হীরম কয়াদা স্তার্ত-অপনা লুচিংবগী থৌদাংসু লৌরি হায়না অদোম্না থাজনা হায়বা ঙম্লগনি। মরম অদুনা, লৈবাকপু নহারোলগী মপাঙ্গল অনৌবা অমনা শাফু পীরি, চাউখৎহল্লি। ঙসি মধ্য প্রদেশতা স্তার্ত-অপ পোর্তেল অমসুং আই_হব ইন্দোর হৌদোক্লে। এম.পি.গী স্তার্ত-অপ পোলিসীগী মখাদা স্তার্ত-অপ অমসুং ইনক্যুবেতরশিংদা তেংবাংলে। অসিগুম্বা থৌওং অমসুং ঙসিগী থৌরম অসিগীদমক্তা মধ্য প্রদেশ সরকার, লৈবাক্কী স্তার্ত-অপ ইকোসীস্তেম, অমসুং অদোম খুদিংদা থাগৎ ৱাহৈ ফোংদোক্নীংই।
মরূপশিং,
ইং ২০১৪দা ঐখোয়গী সরকার লাকপা মতমদা লৈবাক্কী মনুংদা চাউরাক্না স্তার্ত-অপ ৩০০-৪০০ লৈরম্মি, স্তার্ত-অপ হায়বা ৱাহৈসি য়াম্না তাবসু ফংলমদে অমসুং মীয়াম্নসু মসিগী মতাংদা ঙাংনরমদে। অদুবু ঙসি চহি ৮গী মতুংদা ভারতনা স্তার্ত-অপ মালেম্বু পুমওন ওন্থোকখ্রে। ঙসিদি ঐখোয়গী লৈবাক অসিদা শকখঙলবা স্তার্ত-অপ চাউরাক্না লিশিং ৭০ লৈরে। মালেমগী ওইনা ভারত্তা স্তার্ত-অপকী খ্বাইদগী অহুমশুবা চাউবা ইকোসীস্তেম লৈরে। ঐখোয়না মালেমগী য়ুনিকোর্ন হবকী মনুংদা খ্বাইদগী মপাঙ্গল লৈবা ওইরক্লি। হৌজিক্কী মতম অসিদা ভারত্তা নুমিৎ ৮-১০গী মনুংদা স্তার্ত-অপ অমা অমসুং য়ুনিকোর্ন অমা থোরক্লে। স্তার্ত-অপ অমনা জিরোদগী হৌদুনা য়ুনিকোর্ন য়ৌবা ফাওবদা য়ামদ্রবদা লুপা করোর লিশিং ৭কী শেনফম য়ৌবা তাই, মদুকান্দা য়ুনিকোর্ন ওইগনি অমসুং ঙসিদি ঐখয়গী নহারোলশিংনা নুমিৎ ৮-১০ খুদিংগী অনৌবা য়ুনিকোর্ন অমা শেম্লে।
মরূপশিং,
মসিদি ভারতকী নহারোলশিংগী মপাঙ্গলনি, মায় পাকপগী অনৌবা থাক য়ৌনীংবা ফাওবগী খুদম্নি। শেন্মিৎলোন মালেমগী পোলিসী নৈনরিবা অখঙ-অহৈশিংনা ৱাফম অমা খঙজিন্নবা ঐহাক্না হায়জনীংই। ভারত্তা স্তার্ত-অপকী অচৌবা মশিং লৈবগা লোয়ননা, মখোয়গী হীরমসু য়াম্না তোঙাল্লি। স্তার্ত-অপশিং অসি রাজ্য অমা নত্ত্রগা নেত্রো শহর খক্তদা অকক্নবা নত্তে। স্তার্ত-অপশিং অসি হিন্দুস্তানগী তোঙানবা রাজ্যশিংদা লৈ, লৈবাক্কী অপীকপা শহর কয়াদা শন্দোক্লগা লৈ। মসিদা নত্তনা, ঐহাক্না চাউরাক্না পাথোকপদা ইন্দস্ত্রী মখল ৫০ হেনবগা স্তার্ত-অপশিং অসিগা মরী লৈনৈ। হায়রিবশিং অসি লৈবাক্কী তোঙানবা রাজ্য অমসুং জিলা ৬০০ হেনবদা শন্দোক্তুনা লৈরি। স্তার্ত-অপকী চাউরাকপা ৫০%দি তাইয়র ২ অমসুং ৩গী শহরশিংদগী লাকই। স্তার্ত-অপ হায়বদি কম্প্যুতরগা মরী লৈনবা থৌওংনি হায়না খন্নবা য়াওরি। মসি অরানবনি, স্তার্ত-অপকী স্কোপ অমসুং পাক-শনবা অসি য়াম্না লৈ হায়বনা অশেংবা ৱারোলনি। ঐখোয়গী অরুবা শিংনবগী ৱারোইশিন স্তার্ত-অপনা পীবি। ঙসিগী স্তার্ত-অপনা হয়েংগী মলতিনেস্নেল কম্পেনী ওই হায়বা ঐখোয়না উরে। এগ্রিকলচর, রিতেল ব্যুজিনেস, হেল্থ সেক্তরশিংদা অনৌবা স্তার্ত-অপ কয়া থোক্লকপা অসিদা ঐহাক্না নুংঙাইবা ফাওই।
মরূপশিং,
ঙসিদি, মালেম্না ভারতকী স্তার্ত-অপ ইকোসীস্তেম্বু থাগৎনবগী মতাংদা ঐখোয়না তাবা ফংলি। মসিদা হিন্দুস্তানী খুদিংনা চাউথোকচৈ। অদুবু মরুপশিং, ৱাহং অমদি লৈরি। চহি ৮গী মমাংদা, স্তার্ত-অপ হায়বা ৱাহৈনা মফম খরখক্তদা, তেক্নিকেল মালেমগী গেলেরী খরখক্তদা ৱারী শাবগী হীরম ওইরম্বদো, মসিনা ভারতকী অচম্বা নহারোলশিংগী মঙলান মঙফাওনহন্নবা পাম্বৈ ওইদুনা মখোয়গী নুংতিগী শাবা ৱারী মনুংদা চল্লিবসি করি মতৌদগীনো? অশুক য়াম্না চাউবা অহোংবা অসি করম্না লাক্লিবনো? খুদক্তা লাকপদি নত্তে। নীংথিনা থৌরাং য়াৎলবা পান্দম অমগী মাইকৈদা হোৎনবগী মহৈনি। অদুগা ঐহাক্না ঙসি স্তার্ত-অপ মালেমগী নহারোল খরগা উন্নবা অমসুং ইন্দোরগুম্বা শহরনা ঐহাক্কী মাঙদা লৈবা অসিদা ঐহাক্না অদোমগী মফমদা ৱারী খরা থম্নীংই। ঙসি ঐখোয়না স্তার্ত-অপকী ইহৌ হায়না খঙনরিবা অসি মতৌ করম্না হৌরকপগে হায়বা নহারোলশিংনা খঙবগী য়াম্না মথৌ তাই হায়না ঐহাক্না খল্লি। মসিনা মশা মথন্তনা ইথিল অমসু ওইগনি। নীংতম্বগী অমৃত কালগী ওইনা মসিনা য়াম্না চাউবা পুক্নিং থৌগৎনীংঙাইসু ওইগনি।
মরূপশিং,
অনৌবা পাংথোকপা, অনৌবা ৱাখল্লোন্না শিংনবশিংগী ৱারোইশিন পুরকপা পাম্বগী মতৌ অসিদা ভারত্তা মতম শাংবদগী লৈদুনা লাক্লি। মসিদি ঐখোয়গী আই.তি.গী ইহৌ লাকপদা ঐখোয়না নীংথিনা খঙলবনি। অদুবু, মতম অদুদা ফংফম থোকপা তেংবাং, পুক্নিং থৌগৎপীবগী মতৌ ফংখিদবা হায়বসি লাইবক থীবনি। আই.তি. ইহৌদগী ওইখিবা ফিভম্বু চেনেলাইজ তৌদুনা মাইকৈ পীরম্বা হায়বসি মতমদুগী তঙাই ফদবনি। অদুবু, মসি ওইথোকখিদ্রে। দিকেদ কয়া অমা ৱাথোক, পোলিসী পেরালাইসিস, নেপোতিজম্না মরম ওইরগা ঐখোয়গী লৈবাক্কী চারোন-শুরোনবু মাঙহনখিবা ঐখোয়না উখরে। ঐখোয়গী নহারোলশিংগী মফমদা অনৌবা ৱাখল্লোন, ইন্নোভেসন পাংথোকপা পাম্বগী মতৌ লৈবনি, অদুবু মমাংগী সরকারগী পোলিসীনা মরম ওইরগা চমম্নবা থোক্তুনা অদুম লোইশিনখ্রে।
মরূপশিং,
ঐখোয়না ইং ২০১৪গী মতুংদা, নহারোলশিংগী অসিগুম্বা ৱাখল্লোনগী পাঙ্গলবু, ইন্নোভেসনগী অসিগুম্বা ইথিলবু অমুক্কা হন্না হিংগৎহনখি, ঐখোয়না ভারতকী নহারোলশিংগী তৌবা ঙম্বগী মতিক্তা থাজবা থমখি। ঐখোয়না আইদিয়াদগী ইন্নোভেসন্দা অমসুং মথংদা ইন্দস্ত্রীদা অমুক য়ৌবগী মপুং ওইবা রোদমেপ শেমখি অমসুং ৱারোল অহুমদা মিৎয়েং চঙখি।
অহানবা- আইদিয়া, ইন্নোভেত, ইনক্যুবেত অমসুং ইনদস্ত্রীগা মরী লৈনবা খুদোংচাবশিংগী ইনফ্রাস্ত্রকচর লৈহনবা।
অনিশুবা- সরকারগী কাঙলোনশিং লাইথোকহনবা।
অমসুং, অহুমশুবা- ইন্নোভেসনগীদমক্তা মাইন্দসেত্তা অহোংবা পুরকপা, অনৌবা ইকোসীস্তেম অমা হৌদোকপা।
মরূপশিং,
ঐখোয়না ৱাফম কয়া অসি খন্নরবা মতুংদা, তোঙান-তোঙানবা ফ্রন্ততা অমত্তা ওইনা থবক পাংথোকপা হৌখি। মসিগী মনুং চনবগী মনুংদা অমা ওইরিবদি হেকাথোন্নি। চহি ৬-৭কী মমাংদা লৈবাক অসিদা হেক্কাথোন হৌদোকখিবা মতমদা, মসিনা স্তার্ত-অপকী মপাঙ্গল লৈবা ফম্বাক অমা শেমগনি হায়বা কনামত্তনা থাজখিবা নত্তে। ঐখোয়না লৈবাক্কী নহারোলশিংবু শিংনখি, নহারোলশিংনা মসিগা থেংননবা য়াজখি অমসুং ৱারোইশিন পীদুনা মখোয়গী মতিক উৎখি। মসিগী হেক্কাথোন অসিনা লৈবাক্কী নহারোল কয়াদা পুন্সি হিংবগী মরম খঙহনখি, মথৌদাং খঙবগী চাং হেনগৎহনখি। নুংতিগী পুন্সিদা মখোয়না থেংনরিবা শিংনবা কয়াগী ৱারোইশিন পুরকপদা মখোয়না তেংবাংবা ঙমগনি হায়বা মশাদা থাজবা লৈহনখি। অসিগুম্বা ৱাখল্লোন অসিনা, তোঙানবা মতৌ অমগুম্না, স্তার্ত-অপকী লোঞ্চপেদ ওইনা মথৌ তৌখি। অদোম্না সরকারগী স্মার্ত ইন্দিয়া হেক্কাথোনবুদি খঙলি, অদোমগী মরক্তগী মীওই খরদি মসিগা মরী লৈনরম্বসু য়াই, ঙসি ঐহাক্কী মাঙদা ফম্লম্বসু য়াই। হৌখিবা চহিশিং অসিদসু অদোমগুম্না তেলেন্ত লৈবা নহারোল চাউরাকপা লাখ ১৫না স্মার্ত ইন্দিয়া হেক্কাথোনগা মরী লৈনখি। ঐহাক্না হেক্কাথোন অসিবু য়াম্না পামজখিবনা, মসিদা অনৌবা থৌওং কয়া খঙবগী খুদোংচাবা ফংখি হায়বা ঐহাক্না নীংশিংলি। ঐহাক্না নুমিৎ কয়া হেক্কাথোনগী মতৌবু য়াম্না কুপ্না য়েংজখি। নুমিদাংগী পুং ১২, ১, ২ ফাওবদা মসিগী ৱারী শাখিবনি। মখোয়গী থৱাই য়াওবগী মতৌবু য়েংজখি। মখোয়না করি তৌই, করম্না খল্লি অমসুং মায় পাকপা ফংবদা কয়াম্না নুংঙাই হায়বা ঐহাক্না কুপ্না য়েংখি, ইশাদা ফাওজখি। অদুগা লৈবাক্কী কাচিন কোয়া অমদা ঙসিসু নুমিৎ খুদিংগী মখল অমগী হেক্কাথোন পাংথোক্লি খঙবদা ঐহাক্না নুংঙাইবা ফাওই। মসিনা হায়বদি, স্তার্ত-অপ হৌদোক্নবা লৈবাক অসিনা লেপ্তনা হোৎনরি হায়বনি।
মরূপশিং,
চহি ৭কী মমাংদা স্তার্ত-অপ ইন্দিয়া হৌদোকখিবা অসি ৱাখল্লোনবু ইন্নোভেসন্দা ওন্থোকপা অমসুং মদুবু ইন্দস্ত্রীগী থাক্তা পুবগী চাউরবা খোঙথাং অমা ওইখি। ঙসিদি মসিগী ৱাখল্লোনশিং অসিবু খুৎ শমদুনা তাক্তুনা অমসুং থৌওং অসিদা ইন্দস্ত্রীদা অহোংবা পুরকপগী অচৌবা পাম্বৈ অমা ওইরে। মসিগী মথংগী চহিদগী ঐখোয়না লৈবাক অসিগী ইন্নোভেসনগী মাইন্দসেৎপু পাকথোক-চাউথোকহন্নবগীদমক্তা অতল ইন্নোভেসন মিসন হৌদোকখি। মসিগী মখাদা, স্কুলশিংদা অতল তিঙ্করিং লেব অমসুং হাইয়র এজুকেসন ইন্সতিত্যুসনশিংদা ইনক্যুবেসন সেন্তর অমসুং হেক্কাথোনগুম্বা অচৌবা ইকোসীস্তেম অমা শেম্বগী থবক চত্থরি। ঙসিদি, স্কুল লিশিং ১০ হেনবদা তিঙ্করিং লেব লৈরে। মহৈরোই লাখ ৭৫ হেনবনা তেক্নোলোজীগী অনকপা মরী লৈনরি। অতল তিঙ্করিং লেবনা স্তার্ত-অপকী নর্সরী ওইনা মথৌ পাংথোক্লি। মহৈরোইশিংনা কোলেজ কারকপা মতমদা মখোয়গী মফমদা লৈগদৌরিবা আইদিয়াবু ইনক্যুবেত তৌনবগীদমক্তা লৈবাক অসিদা অতল ইনক্যুবেসন সেন্তর ৭০০ হেন্না শেম-শারে। লৈবাক অসিনা চৎনবা হৌহনখ্রবা নেস্নেল এজুকেসন পোলিসী অসিনা মহৈরোইগী ইন্নোভেতিব মাইন্দবু হেন্না ফহনবদা তেংবাংগনি।
মরূপশিং,
ইনক্যুবেসনগা লোয়ননা স্তার্ত-অপকী ওইনসু ফন্দিংগী য়াম্না মরু ওই। সরকারগী অহকপা পোলিসীনা মরম ওইরগা মসিদা তেংবাং কয়া ফংবা ঙম্লি। সরকারনা মখোয়গী মাইকৈদগী ফন্দ ওফ ফন্দ অমবুদি শেম্লে, স্তার্ত-অপশিংবু প্রাইভেত সেক্তরশিংগা মরী লৈনহন্নবা তোঙান-তোঙানবা প্লেৎফোর্ম কয়া শেম্লে। অসিগুম্বা খোঙথাং অসিনা মরম ওইরগা লুপা করোর কয়াগী প্রাইভেত ইনভেস্তমেন্ত অমসু স্তার্ত-অপ ইকোসীস্তেমদা পীরি অমসুং মসিনা নোংম-নোংমগী হেনগৎলক্লি।
মরূপশিং,
তেক্স কোম্থোকপদগী হৌরগা অতোপ্পা ইন্সেন্তিব পীবগী থৌওং য়াওনা হৌখিবা চহিশিংদা তোঙানবা রিফোর্ম কয়া লেপ্তনা পাংথোকখ্রে। স্পেস সেক্তর, মেপ্পিং, দ্রোন্নচিংবা সেক্তর কয়াবু অৱাংবা থাক্তা য়ৌহনবা ঙমগদবা তোঙানবা সেক্তরশিংদা রিফোর্ম তৌখিবদগী, স্তার্ত-অপকীদমক্তা অনৌবা সেক্তরগী কয়াগী থোঙ হাংখ্রে।
মরূপশিং,
ঐখোয়না স্তার্ত-অপ্তা হৌজিক য়াম্না মরু ওইবা মিৎয়েং চঙদুনা মতেং অমা পাংথোক্লে। স্তার্ত-অপ ওইখ্রবা তুংদা মখোয়গী পোত্থোক, সর্ভিস কয়াবু কৈথেলদা য়াম্না লায়না ফংহনবা ঙমহন্নবগীদমক্তা, সরকারগী মাইকৈদগী পোত্থোক চাউনা লৈবা য়াহন্নবগীদমক্তা, মখোয়বু ভারত সরকারগী জি.ই.এম.গী মনুং চনহল্লে। ঙসি ফাওবগী ওইনা, জি.ই.এম.দা স্তার্ত-অপ লিশিং ১৩ হেনবনা রেজিস্তর তৌরকখ্রে। পোর্তেল অসিদগী স্তার্ত-অপশিংনা লুপা করোর লিশিং ৬ হেন্না ব্যুজিনেস তৌখ্রে হায়বা তাবদা অদোম্না নুংঙাইবা ফাওগনি।
মরূপশিং,
অচৌবা থবক অমা পাংথোকখিবা অদুনা মতমগী চুনবা ইনফ্রাস্ত্রকচরগী মতাংদনি। স্তার্ত-অপ চাউখৎহনবা অমসুং অনৌবা কৈথেল হাংবগী হীরমদা দিজিতেল ইন্দিয়ানা অচৌবা মিৎয়েং চঙলি। স্মার্ত ফোন অমসুং দেতা হোঙহনবনা খুঙ্গংগী লায়রবা অমসুং মিদ্দল ক্লাসকা শম্নহল্লে। মসিনা স্তার্ত-অপ্তা অনৌবা খুদোংচাবা অমসুং কৈথেল হাংদোক্লে। আইদিয়া তু ইন্দস্ত্রীগী অসিগুম্বা হোৎনজমন অসিনা মরম ওইরগা ঙসিদি স্তার্ত-অপ অমসুং য়ুনিকোর্ন্না লৈবাক্কী নহারোল লাখ কয়াদা থবক পীরি।
মরূপশিং,
ঐখোয়না লৈবাক্কী মায় পাকপদা অনৌবা খোঙজেল হাপকদবনি, অনৌবা থাক্তা পুগদবনি। ঙসিদি, ভারতনা জি.২০ লৈবাকশিংগী মরক্তা শেন্মিৎলোন্দা খ্বাইদগী য়াঙনা শাহৌ লৌরিবা লৈবাক ওইরি। মালেমগী খ্বাইদগী অহুমশুবা চাউবা শেন্মিৎলোন ভারতনা ওইরি। ঙসিদি, ভারতনা স্মার্ত ফোন দেতা শিজিন্নবগী মতাংদা মালেমগী অহানবা থাক্তা লৈরি। ইন্তর্নেত শিজিন্নবগী মতাংদা ভারতনা অনিশুবা নম্বরদা লৈরি। ভারতনা ঙসি গ্লোবেল রিতেল ইন্দেক্সতা অনিশুবা ফম কল্লি। ভারতনা মালেমগী খ্বাইদগী অহুমশুবা ইনর্জী কঞ্জ্যুমর ওইরি। মালেমগী খ্বাইদগী অহুমশুবা চাউবা কঞ্জ্যুমর মার্কেত ভারত্তা লৈ। ভারতনা মমাংগী হৌখিবা শেনবা চহিদা বিলিয়ন দোল্লর ৪১৭, হায়বদি, লুপা করোর লাখ ৩০ হেনবগী পোত্থোক মীরমদা থাদোকখিদুনা অনৌবা রেকোর্দ থমখি। ভারতনা ঙসি মশাগী ইনফ্রাস্ত্রকচরবু মতমগা চুনহন্নবা ইনভেস্ত তৌরি, মসি হান্না তৌরম্বা অমত্তা নত্তে। মমাংদা হান্না তৌখিদ্রিবা চাংদা ঙসি ভারতনা ইজ ওফ লিভিংদা অমসুং ইজ ওফ দুইং ব্যুজিনেস্তা মিৎয়েং চঙলি। হায়রিবা ৱারোলশিং অসিনা ভারত মচা খুদিংবু চাউথোকচবা ফাওহনগনি। অসিগুম্বা হোৎনরিবা ময়াম্না থাজবা অমা লৈহনগনি। ভারতকী শাহৌ লৌবগী ৱারী, ভারতকী মায় পাকপগী ৱারীনা হন্দক্কী দিকেদ অসিদা অনৌবা পাঙ্গল অমগা লোয়ননা মখা চত্থগনি। মসিগী মতমসিদি নীংতম্বগী অমৃতকী মতমসু ওইরি। ঐখোয়না নীংতম্বগী চহি ৭৫ মপুং ফাবগী নুংঙাইবা ফোংদোক্লি। ঙসি ঐখোয়না পাংথোকপা খুদিংনা অনৌবা ভারতকী তুংগী মতম লেপকনি। ঐখোয়না অসুম্না পুন্না হোৎনমিন্নবা অসিদগী ঐখোয় করোর ৩৫গী অনীংবা অপাম্বা ফংগনি। ভারতকী স্তার্ত-অপকী ইহৌনা মসিগী অমৃত কাল অসিদা মশক নাইবা শক্তাক অমা শেম্বা ঙমগনি। নহারোল খুদিংদা ঐহাক্কী ইফমদগী য়াইফ পাউজেল পীজরি।
মধ্য প্রদেশ সরকারবুসু ঐহাক্না থাগৎলি।
য়াম্না থাগৎচরি।


text:
প্রধানমন্ত্রীগী লোইশঙ
পি.এম.না “এনহেন্সিং মেরিতাইম সেক্যুরিতী: এ কেস ফোর ইন্তরনেস্নেল কোওপরেসন” হায়বা হীরমদা য়ু.এন.এস.সি.গী অৱাংবা থাক্কী ওপন দিবেৎ অমদা ময়াই তাংবল লৌগনি
Posted On:
08 AUG 2021 4:58PM by PIB Imphal
প্রধান মন্ত্রী শ্রী নরেন্দ্র মোদীনা ওগস্ত ৯গী নুমিদাং ৱাইরম পুং ৫.৩০ তাবা মতমদা ভিদিও কনফরেন্সিংগী খুত্থাংদা “এনহেন্সিং মেরিতাইম সেক্যুরিতী: এ কেস ফোর ইন্তরনেস্নেল কোওপরেসন” হায়বা হীরমদা য়ু.এন.এস.সি.গী অৱাংবা থাক্কী ওপন দিবেৎ অমদা ময়াই তাংবল লৌগনি।
মীফম অসিদা য়ুনাইতেদ নেসন্স সেক্যুরিতী কাউন্সিলগী মেম্বর স্তেৎশিংগী স্তেৎ অমসুং সরকারগী মকোকথোংবা কয়া অমসুং য়ু.এন. সিস্তেম অমসুং মরু ওইবা রিজনেল ওর্গনাইজেসনশিংদগী অৱাংবা থাক্কী ব্রিফরশিংনা শরুক য়ারবা য়াই হায়না পান্নরি। ওপন দিবেৎ অসিনা মেরিতাইম ক্রাইম অমসুং ইনসেক্যুরিতী নীংথিনা লাকশিন্নবা অমসুং মেরিতাইম দোমেন্দা কোওরদিনেসন মপাঙ্গল কনখৎহন্নবা লম্বীশিংদা মীৎয়েং চংগনি।
য়ু.এন. সেক্যুরিতী কাউন্সিলনা মেরিতাইম সেক্যুরিতী অমসুং মেরিতাইম ক্রাইমগী তোঙান-তোঙানবা হীরমশিংদা খন্নখি অমসুং রিজোলুসনশিং পাস তৌখি। অদুম ওইনমক অসিগুম্বা অৱাংবা থাক্কী ওপন দিবেৎ অমদা অখন্নবা এজেন্তাগী ৱাফম অমা ওইনা হোলিস্তিক ওইবা মওং অমদা মেরিতাইম সেক্যুরিতীগী মতাংদা খনবা অসি হন্দক্না অহানবা ওইরগনি। লৈবাক অমত্তনা নাইতোম ওইনা মেরিতাইম সেক্যুরিতীগী য়াম্লবা হীরমশিং অসি থুংহনবা ঙমলোইদবনা ৱাফম অসি য়ুনাইতেদ নেসন্স সেক্যুরিতী কাউন্সিলদা হোলিস্তিক ওইবা মওং অমদা খন্নবা য়াম্না মরু ওই। মেরিতাইল সেক্যুরিতীগী কম্প্রিহেন্সিব এপ্রোচ অমনা মেরিতাইম দোমেনদা ত্রেদিস্নেল অমসুং নন-ত্রেদিস্নেলগী অপনবশিং অসি থেংনবগা লোইননা আইন্না য়াবা মেরিতাইমগী থবক-থৌরমশিং পাঙথোকপদা ঙাকশেল পীবা অমসুং মতেং পাংবা তাই।
ইন্দস ভেলী সিবিলাইজেসনগী মতমদগী হৌদুনা ভারতকী পুৱারীদা সমুদ্রশিংনা মরু ওইবা থৌদাং অমা লৌদুনা লাকখি। সমুদ্রবু শান্তি অমসুং চাউখৎপা পুরকপা ঙম্বা অমা ওইনা উবগী ঐখোয়গী সিবিলাইজেসনগী চৎনবীশিং অসিদা য়ুম্ফম ওইরগা প্রধান মন্ত্রী শ্রী নরেন্দ্র মোদীনা সাগর – ‘সেক্যুরিতী এন্দ গ্রোথ ফোর ওল ইন দি রিজন’গী এক্রোনীম অমা, হায়রিবা অসিগী ৱাখল্লোন অসি ২০১৫দা পুথোকখি। ৱাখল্লোন অসিনা সমুদ্র অসি তুংকোইনা চৎকদবা মওংদা শীজিন্ননবা অমনা অমগী মতেং পাংনদুনা পাইখৎপা থৌরাংশিংদা অমসুং রিজন অদুদা শাফবা, সেক্যুর ওইবা অমসুং তংদু লৈতাবা মেরিতাইম দোমেন অমগীদমক ফ্রেমৱর্ক অমা পীনবদা মীৎয়েং চংখি। ২০১৯দা, ইস্ত এসিয়া সম্মিত্তা, থৌরাং অসি মেরিতাইম ইকোলোজী; মেরিতাইম রিসোর্স; কেপাসিতী বিল্দিং অমসুং রিসোর্স শিয়রিং; দিজাস্তর রিস্ক রেদক্সন অমসুং মেনেজমেন্ত; সাইন্স, তেক্নোলোজী অমসুং একাদেমিক কোওপরেসন; অমসুং ত্রেদ কনেক্তিবিতী অমসুং মেরিতাইম ত্রান্সপোর্ত য়াওনা মেরিতাইম সেক্যুরিতীগী য়ুম্বী তরেৎতা মীৎয়েং থম্বগা লোইননা ইন্দো-পেসিফিক ওসীন্স’ ইনিসিএতিব (আই.পি.ও.আই.)গী খুত্থাংদা মখা তানা মপাঙ্গল কনখৎহনখি।
শ্রী নরেন্দ্র মোদীনা য়ু.এন. সেক্যুরিতী কাউন্সিলগী ওপন দিবেৎতা ময়াই তাংবল লৌবা ভারতকী অহানবা প্রধান মন্ত্রী ওইরগনি। থৌরম অসি য়ুনাইতেদ নেসন্স সেক্যুরিতী কাউন্সিলগী ৱেবসাইত্তা লাইভ ওইনা শন্দোক্কনি অমসুং আই.এস.তি.দা পুং ১৭৩০/ এন.ৱাই.তি. দা ০৮০০দগী য়েংবা য়াগনি।
***
(Release ID: 1743868)
Visitor Counter : 98
Read this release in:
Assamese
,
Tamil
,
Gujarati
,
Odia
,
Telugu
,
English
,
Urdu
,
Marathi
,
Hindi
,
Bengali
,
Punjabi
,
Kannada
,
Malayalam


text: মীখলগী মতমদা শান্তি ওইনা ইং-তপ্না মীয়াম্না ভোট থাদনবা কাছার হিউমেন রাইটস্ ওরগেনাইজেসন অমসুং লক্ষীপুর সিটিজেন্স রাইটস্ না আপিল তৌরকলি। মীখলগা মরী লৈননা কাছার জিলাগী মেজিস্ট্রেটগী য়াথং মতুং ইন্না হয়েং নিংথৌকাবা নুমিৎ অসি জিলা অসিগী ভোট কেন্দ্র খুদিংমক্তা আই পি সি গী ধারা ১৪৪ থমখ্রে। ভোট কেন্দ্রদগী মিটার ২০০ গী মনুংদা মীরেপশিংগী লোইশঙ শাবদা অথিংবা পীরি। হায়রিবা লোয়শঙশিংদা থেৎকদবা মরাকতা ফুট ৩ অদুগা ময়ুংনা ফুট ৪ ওইবা বেনার অমখক্তদগী হেন্না অতৈ বেনারশিং থেৎপদসু অথিংবা পীরি। অসিতা নত্তনা ভোট কেন্দ্রগী মিটার ১০০গী মনুংদা মোবাইল ফোন শিজিন্নবদসু অথিংবা থমলি। (lakhipuronline)


text:
সাইন্স অমসুং তেক্নোলোজী মন্ত্রালয়
কেন্দ্রগী মন্ত্রী দাঃ জিতেন্দ্র সিংহনা হায়রি, লায়চৎ অসি লান্থেংননবা রেলৱে কোচশিং, এ.সি. বসশিং, কোইশিন্দুনা লৈবা মফমশিংদা সি.এস.আই.আর.গী নৌনা শেমগৎলবা দিসইনফেক্সন তেক্নোলোজী ইন্সতোল তৌরে
রেলৱেজ, পার্লিয়ামেন্ত হাউস অমসুং এ.সি. বসশিংদা য়ু.ভি.-সি. দিসইনফেক্সন তেক্নোলোজীগী ত্রাইয়েল মায় পাক্না পাংথোকখ্রবা মতুংদা, মীয়াম পুম্বা শিজিন্ননবগীদমক জেনেরেল ওইনা হৌদোক্নবা হৌজিক হাংদোক্লে
সি.এস.আই.আর.-সি.এস.আই.ও. (সেন্ত্রেল সাইন্তিফিক ইন্সত্রুমেন্তস ওর্গানাইজেসন)গী খুত্থাংদা সাইন্স অমসুং তেক্নোলোজীগী মন্ত্রালয়না শেমগৎপা য়ু.ভি.-সি. তেক্নোলোজীগী অসি এস.এ.আর.এস.-সি.ও.বি.-২না নুংশিৎনা পুবা লৌনগনবা লায়না হন্থহনবদা মপুং ফানা কান্নবা পী অমসুং কোবিদ মতুংগী মতমদসু মান্ননা কান্নবা ফংহনগনি
এস.এ.আর.এস.-সি.ও.বি.-২না শন্দোকপা লায়না হন্থহন্নবগীদমক সি.এস.আই.আর.না পীবা দিসইনফেক্সন তেক্নোলোজীগী গাইদলাইন মন্ত্রী অসিনা ফোংখ্রে
রাজ্য ৫দা এসেমব্লী পোল পাংথোক্নবা ফিজিকেল রেলীশিং অথিংবা থমখিবগী মনুংদা অকক্নবা কেপাসিতীগা লোয়ননা ইন্দোর মিতিং পাংথোকপদা হায়রিবা তেক্নোলোজী অসি শিজিন্ননবা ভারতকী ইলেক্সন কম্মিসন্দা সি.এস.আই.আর.না অইবা অমা থাগদৌরি: দাঃ জিতেন্দ্র সিংহ
Posted On:
17 JAN 2022 5:32PM by PIB Imphal
রাজ্যগী কেন্দ্রগী মন্ত্রী (ইন্দিপেন্দেন্ত চার্জ) সাইন্স অমসুং তেক্নোলোজী; রাজ্যগী মন্ত্রী (ইন্দিপেন্দেন্ত চার্জ) আর্থ সাইন্স; এম.ও.এস. পি.এম.ও., পর্সোন্নেল, পব্লিক গ্রীবেন্সেস, পেন্সনস, এতোমিক ইনর্জি অমসুং স্পেস, দাঃ জিতেন্দ্র সিংহনা ঙসি হায়খি মদুদি লায়চৎ অসি লান্থেংননবা রেলৱে কোচেস, এ.সি. বসশিং, কোইশিন্দুনা লৈবা মফমশিংদা সি.এস.আই.আর.গী নৌনা শেমগৎলবা দিসইনফেক্সন তেক্নোলোজী ইন্সতোল তৌরে।
মন্ত্রী অসিনা পাউদমখি মদুদি সি.এস.আই.আর.-সি.এস.আই.ও. (সেন্ত্রেল সাইন্তিফিক ইন্সত্রুমেন্তস ওর্গানাইজেসন)গী খুত্থাংদা সাইন্স অমসুং তেক্নোলোজীগী মন্ত্রালয়না শেমগৎপা য়ু.ভি.-সি. তেক্নোলোজীগী অসি এস.এ.আর.এস.-সি.ও.বি.-২না নুংশিৎনা পুবা লৌনগনবা লায়না হন্থহনবদা মপুং ফানা কান্নবা পী অমসুং কোবিদ মতুংগী মতমদসু মান্ননা কান্নবা ফংহনগনি। তেক্নোলোজী অসি রেলৱে কোচেস, এ.সি. বসশিং অমসুং পার্লিয়ামেন্ত হাউস ফাওবদা মায় পাংথোকখ্রে অমসুং মীয়াম পুম্বা শিজিন্ননবগীদমক জেনেরেল ওইনা হৌদোক্নবা হৌজিক হাংদোক্লে, হায়না মহাক্না হায়খি।
দাঃ জিতেন্দ্র সিংহনা এস.এ.আর.এস.-সি.ও.বি.-২না শন্দোকপা লায়না হন্থহন্নবগীদমক সি.এস.আই.আর.না পীবা দিসইনফেক্সন তেক্নোলোজীগী গাইদলাইন ফোংখ্রবা মতুংদা ৱা ঙাংখি। দাঃ জিতেন্দ্র সিংহনা চেকশিন্নবা হায়খি মদুদি অদুম ওইনমক দিসইনফেক্সন তেক্নোলোজী অসি ইন্সতোল তৌরবসু মীপুম খুদিংমক্না কোবিদকী চৎন-কাংলোন হায়বদি ফেস মাক্স উপ্পা, মীওই অমগা-অমগা থাপ্না লৈনবা, মীয়াম পুনদবা অসিনচিংবশিং অসি য়েম্না চেকশিন্না ঙাকপিগদবনি হায়না পাউতাক পীখি।
দাঃ জিতেন্দ্র সিংহনা হায়খি, তেক্নোলোজী অসি তঙাইফদবা ভেন্তিলেসনগী লৌখৎকদবা খোঙথাংশিং, তঙাইফদবা শোই ঙামদনবা অমসুং য়ুজর গাইদলাইন অমসুং তেস্তেৎ বাইও-সেফতী স্তেন্দার্দ অসিনচিংবশিং অসিগা লোয়ননা এরোসোল অমদা য়াওবা এস.এ.আর.এস.-সি.ও.বি.-২বু দিএক্তিবেসন তৌবদা চংবা তঙাইফদবশিং য়েংদুনা শেমগৎপনি। য়ু.ভি.-সি.না ২৫৪ এন.এম. য়ু.ভি. লাইত শিজিন্নদুনা চপ চাবা দোজগা লোয়ননা ভাইরসশিং, বেক্তরিয়া, ফঙ্গস অমসুং অতৈ বাইও-এরোসোলশিং অসিনচিংবশিং দিএক্তিবেৎ তৌই।
দাঃ জিতেন্দ্র সিংহনা হায়খি মদুদি রাজ্য ৫দা এসেমব্লী পোল পাংথোক্নবা ফিজিকেল রেলীশিং অমসুং রোদশো মতম খরগী ওইনা অথিংবা থমখিবগী মনুংদা অকক্নবা কেপাসিতীগা লোয়ননা ইন্দোর মিতিং পাংথোকপদা হায়রিবা তেক্নোলোজী অসি শিজিন্ননবা ভারতকী ইলেক্সন কম্মিসন্দা সি.এস.আই.আর.না অইবা অমা থাগদৌরি। মহাক্না হায়খি, য়ু.ভি.-সি. এয়র দক্ত দিসইনফেক্সন সিস্তেম অসি ওদিতোরিয়ম, অচৌবা কনফরেন্স রুম, ক্লাস-রুম, মোল অসিনচিংবা হায়রিবা অসিনা হৌজিক ওইরিবা লায়চৎ অসিদা ইন্দোর এক্তিবিতীগীদমক হেন্না শাফবা মফমশিংদা শিজিন্নবা য়াই।
নিংশিংবা য়াই মদুদি ইলেক্সন কম্মিসন্না হন্দক্তা পোল বাউন্দ ওইরিবা রাজ্যশিংদা ইন্দোর মিতিংগীদমক য়াম্লবদা মীওই ৩০০গী কেপাসিতী অমসুং হোল নত্ত্রগা ওদিতোরিয়ম কেপাসিতীগী চাদা ৫০গী অয়াবা পীখিবনি, হায়রিবা অসিদা ইলেক্সন মনুংদা মোদেল কোদ ওফ কন্দক্ত অমসুং কোবিদ প্রোতোকোলশিং নিংথিনা চৎননবা হায়রি।
দাঃ জিতেন্দ্র সিংহনা পাউদমখি মদুদি তেক্নোলোজী অসি হৌখিবা চহিদা পার্লিয়ামেন্তগী মুন্সুন সেসনগী মাংওইননা, জুলাইদা সেন্ত্রেল হোল, লোক সভা চেম্বর অমসুং কম্মিতী রুম ৬২ অমসুং ৬৩দা নুংশিৎতা লান্নবা লায়না এস.এ.আর.এস.-সি.ও.ভি. -২ হন্থনবা ইন্সতোল তৌখিবনি। মন্ত্রীনা হায়খি, লাক্লিবা বজেৎ সেসন অসিগী মাংওইননা তেক্নোলোজী অসি ইন্সতোল তৌননবা রাজ্য সভাগী সেক্রেতরী জেনেরেলদা মহাক্না অইবা অমা থারগনি।
মন্ত্রীনা সাইন্তিফিক ওইবা অমা তান্নবদা সি.এস.আই.আর.গী লেগেসীদা অপাম্বা ফোংদোকখি অমসুং মীচম প্রজাগী নোংমগী পুন্সিগী তাঙ্কক কয়াদা ওর্গানাইজেসন অসিনা লৌরিবা থৌদাংশিং অসি উৎনবা কন্না হায়খি। সি.এস.আই.আর.না সাইন্স অমসুং তেক্নোলোজীগী লমদা মালেমগী ওইনা অখন্নবা থাক অমদা থম্লি, হায়না মহাক্না হায়খি।
হাউসিং অমসুং আর্বান এফিয়র্সকী মন্ত্রালয় (এম.ও.ঐচ.য়ু.এ.)গী সেক্রেতরী শ্রী মনোজ জোশীনা হায়খি সি.এ.দবল্যু.দি.না সরকারগী অমসুং লনাইগী বিল্দিংশিংদা য়ু.ভি.-সি. এয়র দক্ত দিসইনফেক্সন সিস্তেম পাক-শন্না শন্দোকপা অমসুং লৌশিনবা মতমদা সি.এস.আই.আর.গা লোয়ননা থবক তৌগনি।
রেলৱে বোর্দকী এজিক্যুতিব দাইরেক্তর, এ.কে. মলহোত্রানা পাউদমখি মদুদি য়ু.ভি.-সি. দিসইনফেক্সন তেক্নোলোজী অসি কিলোমিতর ১০০০ অমগী অশাংবা ওইবা বন্দ্রাদগীনা চান্দিগর ফাওবগী রেলৱে কোচতা থা অমগী ওইনা মায় পাক্না চাংয়েং তৌখ্রে। মহাক্না হায়খি আর.দি.এস.ও. (রিসর্স দিজাইনস এন্দ স্তেন্দার্দ ওর্গানাইজেসন), লখনৌনা তেক্নোলোজী অসি রেলৱে কোচশিংদা ফেজ নাইনা শিজিন্ননবা রিকম্মেন্দ তৌরি।
রোদ ত্রান্সপোর্ত অমসুং হায়ৱে মন্ত্রালয়গী জোইন্ত সেক্রেতরী অমিত বরাদন্না হায়খি মদুদি য়ু.ভি. তেক্নোলোজী অসি উত্তর প্রদেশ স্তেত রোদ ত্রান্সপোর্ত কোর্পোরেসন (য়ু.পি.এস.আর.তি.সি.)গী এ.সি. বসশিংদা মায় পাক্না শিজিন্নখ্রে অমসুং পাউদমখি মদুদি মহাক্কী মন্ত্রালয়না পেসেঞ্জর ত্রান্সপোর্ত ভেহিকল পুম্বদা ফোর্ৱাদ পীবগী অপাম্বা থম্লি।
দি.জি. সি.এস.আই.আর. শ্রী শেখর সি. মান্দে, দাঃ রাজেশ গোখলে অমসুং লৈবাক শিনবা থুংনা লৈরিবা সি.এস.আই.আর. লেবকী মকোক থোংবা ওফিসিএলশিংনা হায়ব্রিদ মোদতা থৌরম অসিবু শরুক য়াখি।

(Release ID: 1790586)
Visitor Counter : 76


text:
হকশেল অমসুং য়াইফ-য়ুম্বাল মন্ত্রালয়
অসা শিন্মীশিংগী খুদোংচাবশিং
Posted On:
02 FEB 2021 4:29PM by PIB Imphal
শেনবা চহি ২০২০-২১ মনুংদা(১৯-০১-২০২১ ফাওবা) ইন্দিয়া কোবিদ-১৯ হেল্থ সিস্তেম প্রিপারনেস এন্দ ইমর্জিন্সি রেন্সপোন্স পেকেজগী মখাদা কোবিদ-১৯ লাইশিন্নবা রাজ্যশিং/য়ু.তিশিংদা লুপা কোতি ৬৩০৯.৯১ য়েন্থোকখ্রে।
কোবিদ-১৯গী থবক তৌখিবা অসা শিন্মীসিং য়াওনা অনা-লায়য়েংগী থবক তৌরিবা মীওই খুদিংমক প্রধান মন্ত্রী গরিব কলয়ান ইন্সুরেন্স স্কিম য়াওরে। ইন্সুরেন্স স্কিম অসিনা করিগুম্বা কোবিদ-১৯না শিবা থোক্লবদি লুপা লাখ ৫০গী লাইভ ইন্সুরেন্স পীরি। ইন্দিয়া কোবিদ-১৯ পেকেজগী মখাদা কোবিদ-১৯গী থবক তৌরিবা অসা শিন্মীশিংদা থা অমদা লুপা ১০০০ পীরি । রাজ্যশিং/য়ু.তিশিংদগী নবেম্বর ২০২০ ফাওবগী মনুংদা ফংবা পাউগী মতুংইন্না, অসা ৯,৫৩,৪৪৫ অমসুং অসা ফেসিলিতেতর ৩৬,৭১৬ কোবিদ-১৯গী অহেনবা শেনফম ফংলে। শেন থেংনা পীবগী পাউ লৈতে।
অসাশিং অসি মীয়ামগী হকশেলগী থবক তৌবা মীওইশিং ওইনা লৌরি অমসুং মখোয়না পাংথোক্লিবা থবকশিংদা য়ুম্ফম ওইরগা খুদোংচাবশিং অসি পীরি:
- প্রধান মন্ত্রী জিবন জ্যোতি বিমা য়োজনা(লুপা ৩৩০গী প্রেমিয়ম ভারত সরকারনা পুথোকপা)
- প্রধান মন্ত্রী সুরক্ষা বিমা য়োজনা(লুপা ১২গী প্রেমিয়ম ভারত সরকারনা পুথোকপা)
- প্রধান মন্ত্রী শ্রাম য়োগী মান ধন(প্রেমিয়মগী চাদা ৫০ ভারত সরকারনা অমসুং চাদা ৫০না বিনিফিসরিনা পুথোকপা)
ৱাফম অসি ঙসি রাজ্য সভাদা অইবা ওইনা পীবা পাউখুম অমদা হকশেল অমসুং য়াইফ-য়ুম্বালগী রাজ্য মন্ত্রী শ্রী অশ্বিনি কুমার চৌবেনা ফোঙদোকখিবনি।
*****
(Release ID: 1694526)
Visitor Counter : 120


text:
ৱাহৌদোক
স্বাচতা উদ্যামি যোজনানা শেল পীরগা শিজিন্নবা কম্যুনিটি তোইলেটশীং অসি শাবা, চলাইবা অমসুং শেন্নবা অমসুং সেনিটেসনগা মরি লৈনবা গারিশীং লৈবা অমসুং চলাইবগী শেলগী মতেং অসি পব্লিক প্রাইভেত পার্তনরশিপ (PPP) মোদতা পী। মিনিষ্ট্রি ওফ সোসিএল জষ্টিস এন্ড এম্পাৱরমেন্টনা স্বাচতা উদ্যামি যোজনা (SUY) অসিং ইং 2014গী ওক্টোবরগী তাং 02দা হৌদোকখি।
পান্দমশীং
স্কিম অসিদা “স্বাচ ভারত অভিয়ান”গী মপুং ওইবা পান্দম অদু ফংনবা, লু-নানবা অমসুং সফাই কর্মচারিশীং হিংনবগী লম্বী পীবা অমসুং খুৎনা অমাং-অশোয় শেংবা মীওইশীংবু মনিং তমহনবা হায়বা পান্দম অনিসি য়াউরি।
শেল পীরগা শীজিন্নবা কম্যুনিটি তোইলেটশীং শাবা, চলাইবা অমসুং শেন্নবা
- য়ুমথোংশীংদা (মখোয়গী য়ুমশীংদা অসিগুম্বা ফেসিলিটিশীং লৈতবশীংদা) অমসুং মীয়াম্না পনফম ওইবা মফমশীং হায়বদি খুদম ওইনা বস ষ্টেন্দ, রেলৱে ষ্টেসন, মার্কেট অসিনচিংবদা কম্যুনিতি লেত্রিনশীং কোম্না শিজিন্ননবগী খুদোংচাবা।
- খোংথাং অসিদা শরুক য়ারিবা এন্ত্রিপ্রেন্যুওরশীংনা অসুম্না শেমগৎলবা ফেসিলিটিশীং অদু নিংথীনা শেন্নবা।
- খুৎনা অমোৎ-অকায় শেংবগী মথৌ তাবা লৈহন্দবা।
সেনিটেসনগা মরি লৈনবা গারিশীং লৈবা অমসুং চলাইবা
- শিজিন্নদবা পোতেন্সিএল শিজিন্ননবা চুনবা ইনফ্রাষ্ট্রকচর শেম্বা।
- সোর্সতগী অমোৎ-অকায় খোমজিন্নবগীদমক ফেসিলিতিশীং শেমগৎপা।
- সফাই কর্মচারি/ খুৎনা অমাং-অশোয় শেংবা মীওইশীংগী তার্গেট গ্রুপকীদমক থবক পীনবগী খুদোংচাবা শেম্বা।
প্রোগ্রামগী অকুপ্পা মরোলশীং
করম্না এপ্লাই তৌগনি
বেনিফিসরিশীংনা লোন এপ্লিকেসনশীং অদু নেসনেল সফাই কর্মচারিজ ফাইনান্স এন্ড দিভেলপমেন্ট কোর্পোরেসন (NSKFDC)/রিজনেল রুরেল বেঙ্কশীং (RRBs)গী ব্রাঞ্চশীং)/ নেসনেলাইজ বেঙ্ককী ষ্টেট চেনেলাইজিং এজেন্সিশীং (SCAs)গী দিষ্ট্রিক ওফিসশীংদা সবমিট তৌই। SCAশীং দিষ্ট্রিক্ট ওফিসশীং/RRBগী ব্রাঞ্চশীং/ নেসনেলাইজ বেঙ্কশীংনা এপ্লিকেসনশীং অসি স্ক্রুটিনি তৌরবা মতুংদা মখোয়গী হেদ ওফিসশীংদা থাই।
প্রোজেক্ট প্রোপোজেলগী ওইথোকপা য়াবদু SCAশীং/ RRBশীং/ নেসনেলাইজ বেঙ্কশীংনা য়েংশিল্লি অমসুং ওইথোকপা য়াবা প্রোজেক্টশীংদু মখোয়গী রিকোমেন্দেসনশীংগা লোয়ননা NSKFDC দা থাই। পনখ্রিবা প্রোজেক্ট প্রোপোজেলশীং অসি NSKFDCগী প্রোজেক্ট এপ্রাইজেল কমিটিনসু য়েংশিল্লি অমসুং নিয়ম চুম্লবা প্রোপোজেলশীংদু খন্ননবা অমসুং সেঙ্কসন তৌনবা বোর্দ ওফ দিরেক্টরশীংগী মমাংদা পুথোকই।
NSKFDCগী বোর্দ ওফ দিরেক্টরশীংনা সেঙ্কসন তৌরবা মতুংদা, লেটর ওফ ইন্টেন্ট হায়নসু খংনবা সেঙ্কসন লেটরশীং অদু এক্সেপটেন্সকীদমক SCAশীং/RRBশীং/ নেসনেলাইজ বেঙ্কশীংদা ইসু তৌই। সেঙ্কসন অদুগী টর্ম অমসুং কন্দিসনশীং অদু এক্সেপ্ট তৌরবা মতুংদা অমসুং লোন এগ্রিমেন্ট/ অতৈ দোক্যুমেন্টশীং পাংথোক্লবা মতুংদা, ফন্দশীং অদু বেনিফিসরিশীংদা পীথোকখিনবগীদমক SCAশীং/RRBশীং/ নেসনেলাইজ বেঙ্কশীংদা রিলিজ তৌই। ফন্দশীং অদু NSKFDCগী লেন্দিং পোলিসি অমসুং গাইদলাইন্সকী (LPG) মতুংইন্না রিলিজ তৌবগী পেরামিটর পুম্নমক খল্লবা মতুং, SCAশীং/RRBশীং/ নেসনেলাইজ বেঙ্কশীংদগী দিমান্দ ফংলবা মতুংদা NSKFDCনা ফন্দশীং অসি রিলিজ তৌই।
সোর্স : নেসনেল সফাই কর্মচারিজ ফাইনান্স এন্ড দিভেলপমেন্ট কোর্পোরেসন
মরি লৈনবা রিসোর্সশীং
- লিষ্ট ওফ চেনেলাইজিং এজেন্সিজ ওফ নেসনেল সফাই কর্মচারিজ ফাইনান্স এন্ড দিভেলপমেন্ট কোর্পোরেসন


text:
প্রধানমন্ত্রীগী লোইশঙ
পি.এম.না পি.এম. আয়ুশ্মান ভারত হেল্থ ইনফ্রাস্ত্রকচর মিসন হৌদোকখ্রে
“নীংতম্লবা মতুংদা ভারত্তা মতম শাংনা হেল্থ ইনফ্রাস্ত্রকচরদা চংফম থোকপা মীৎয়েং অদু চংদনা লৈরকখি অমদি প্রজাশিংনা নীংথিনা লায়েংবা ফংনবা মফম অমদগী অমদা কান্নবা ফংদনা চেনখি, মসিনা ফীভম শোকচিনহনখি অমদি শেলগী অৱাৎপা লৈহল্লকখি”
“কেন্দ্র অমদি রাজ্যদা লায়রবা, নমথবীরবা, হন্থনা য়েংবীরবা, শোত্থরবা, মিদল ক্লাস পুম্নমক অসিগী অৱাবা খঙবীবা সরকার অমা লৈরে”
“পি.এম. আয়ুশ্মান ভারত হেল্থ ইনফ্রাস্ত্রকচর মিসনগী খুত্থাংদা লায়েংবদগী হৌরগা ক্রিতিকেল রিসর্চ ফাওবদা লৈরিবা সর্ভিসশিংগী অপুনবা ইকোসিস্তেম অমা লৈবাক অসিগী কাচিন কোয়া থুংনা শেমগৎলগনি”
“হকশেলগা লোয়ননা পি.এম. আয়ুশ্মান ভারত হেল্থ ইনফ্রাস্ত্রকচর মিসন অসি আত্মনির্ভারতা ওইনবগী পাম্বৈ অমনি”
“কাশীগী থমোয় অসি হোংদ্রি, ৱাখল হোংদ্রি অদুবু হকচাং অসি ফগৎহন্নবা থমোয় শেংনা হোৎনরি”
“ঙসিদি বি.ঐচ.য়ু.দা তেক্নোলোজীদগী হৌরগা হকশেল ফাওবগী মমাংদা লৈরমদবা খুদোংচাবশিং ফংহল্লে। লৈবাক অসিগী মফম কয়ামরুমদগী নহা ওইরিবা মরুপশিংনা মফম অসিদা মহৈ তম্নবা লাক্লি”
Posted On:
25 OCT 2021 3:18PM by PIB Imphal
প্রধান মন্ত্রী শ্রী নরেন্দ্র মোদীনা পি.এম. আয়ুশ্মান ভারত হেল্থ ইনফ্রাস্ত্রকচর মিসন হৌদোকখ্রে। মহাক্না বরানাসিদা লুপা করোর ৫২০০রোমগী ওইবা তোঙান-তোঙানবা চাউখৎ-থৌরাংগী প্রোজেক্তশিংসু হৌদোকখি। থৌরম অদুদা উত্তর প্রদেশকী রাজ্যপাল অমসুং মুখ্য মন্ত্রী, কেন্দ্রগী মন্ত্রীশিং, দা. মন্সুখ মন্দাবিয়া, দা. মহেন্দ্র নাথ পান্দে, রাজ্যগী মন্ত্রীশিং, মীয়ামগী মীহুৎশিংনা হায়রিবশিং অসি অতৈশিংগা লোয়ননা শরুক য়াখি।
মীতিন অদুদা ৱা ঙাংলদুনা প্রধান মন্ত্রীনা হায়খি লৈবাক অসিনা লৈবাক অসিনা কোরোনা লাইচৎকী মায়োক্তা লান্থেংনবদা ভেক্সিন দোজ করোর ১০০ কাপ্পগী অচৌবা মাইপাকপা ঙমখ্রে হায়না ফোঙদোকখি। “বাবা বিশ্বনাথকী থৌজালশিং, ইমা গঙ্গাগী লেংদ্রবা থৌজাল, কাশী মীয়ামগী লেংদ্রবা থাজবগা লোয়ননা মীপুম খুদিংদা ভেক্সিন-লেম্না ভেক্সিন ফংহন্নবা অভিয়ান অসি মাইপাক্না খুমাং চাউশিল্লি” হায়না প্রধান মন্ত্রীনা হায়খি।
নীংতম্লবা মতুংদা ভারত্তা মতম শাংনা হেল্থ ইনফ্রাস্ত্রকচরদা চংফম থোকপা মীৎয়েং অদু চংদনা লৈরকখি অমদি প্রজাশিংনা নীংথিনা লায়েংবা ফংনবা মফম অমদগী অমদা চেনদুনা হোৎনখি মসিনা ফীভম শোকচিনবা অমদি শেলগী অৱাৎপা লৈহল্লকখি হায়না প্রধান মন্ত্রীনা নীংঙমদনা ফোঙদোকখি। মসিনা মরম ওইরগা মিদল ক্লাস অমসুং লায়রবা মীয়ামগী থমোয়দা অনা লায়েংগী মতাংদা তৎতনা ৱাখল ৱাখি। মতম শাংনা লৈবাক অসিদা পাল্লকখিবা সরকারশিংনা লৈবাক অসিগী হেল্থকিয়র সিস্তেমগী অপুনবগী চাউখৎ থৌরাং পুরকপগী মহুৎ খুদোংচাবশিং অমত্তা ফংহনদনা লৈরকখি।
প্রধান মন্ত্রীনা হায়খি পি.এম. আয়ুশ্মান ভারত হেল্থ ইনফ্রাস্ত্রকচর মিসন্না অৱাৎপা অসি মেনখৎনবা পান্দম থমখি। মসিনা মথংগী চহি ৪-৫দা খুঙ্গংদগী ব্লোক ফাওবা, মতুংদা জিলাদা অমদি রিজনেল অমসুং জাতিগী থাক্তা ক্রিতিকেল হেল্থকিয়র নেতৱর্ক মপাঙ্গল কনখৎহন্নবা পান্দম থমখি। অনৌবা মিসনগী মখাদা সরকারনা লৌখৎপা থৌরাং অদু শন্দোক্না তাক্লদুনা প্রধান মন্ত্রীনা হায়খি লৈবাক অসিগী হেল্থ সেক্তরদা লৈরিবা তোঙান-তোঙানবা অৱাৎপশিং অসি মেনখৎনবা আয়ুশ্মান ভারত হেল্থ ইনফ্রাস্ত্রকচর মিসনগী অচৌবা হীরম ৩ লৈ। অহানবা অসিনা দাইগ্নোস্তিক্স অমসুং লায়েং চত্থনবা খুদোংচাবশিং নীংথিনা লৈহনবগা মরী লৈনৈ। মসিগী মখাদা হেল্থ অমসুং ৱেলনেস সেন্তরশিং অসি খুঙ্গংশিং অমসুং শহরশিংদা হাংলি, মসিদা লাইনাশিং ঙন্না খঙদোকপগী খুদোংচাবা ফংহল্লগনি। সেন্তরশিং অসিদা লেম্না মেদিকেল কন্সলতেসন ফংবা, লেম্না তেস্ত তৌবা, লেম্না হীদাক-লাংথক ফংহনবা অসিগুম্বা খুদোংচাবশিং ফংহল্লগনি। অরুবা অনাবশিংগী ওইনা জিলা ৬০০তা অনৌবা ক্রিতিকেল কিয়রগা মরী লৈনবা বেদ লিশিং ৩৫ জিলা ৬০০তা লৈহল্লি অমসুং জিলা ১২৫তা রিফরেল ফেসিলিতীশিং লৈহল্লগনি।
স্কীম অসিগী অনিশুবা হীরম অসিনা লাইনাশিং দাইগ্নোসিস তৌনবগী তেস্তিং নেতৱর্কশিংগা মরী লৈনৈ হায়না প্রধান মন্ত্রীনা ফোঙদোকখি। মিসন অসিগী মখাদা লাইনাশিংগী দাইগ্নোসিস তৌনবা, মখোয়বু মোনিতর তৌনবা মথৌ তাবা ইনফ্রাস্ত্রকচর শেমগৎকনি। লৈবাক অসিগী জিলা ৭৩০দা ইন্তিগ্রেতেদ পব্লিক হেল্থ লেব লৈহল্লগনি অমসুং ব্লোক লিশিং ৩দা ব্লোক পব্লিক হেল্থ য়ুনিত লৈহল্লগনি। মসিগী মথক্তা দিজিজ কন্ত্রোলগী রিজনেল নেস্নেল সেন্তর ৫, মেত্রোপোলিতেন য়ুনিত ২০ অমসুং বি.এস.এল. লেব ১৫ লৈহনদুনা নেতৱর্ক অসি মপাঙ্গল কনখৎহল্লগনি হায়না প্রধান মন্ত্রীনা ফোঙদোকখ্রে।
প্রধান মন্ত্রীগী মতুং ইন্না অহুমশুবা হীরম অসি লাইচৎশিং স্তদী তৌনবা হৌজিক লৈরিবা রিসর্চ ইন্তিত্যুসনশিং অসি পাকথোক-চাউথোকহনবনি। হৌজিক লৈরিবা ভাইরেল দাইগ্নোস্তিক অমসুং রিসর্চ লেব ৮০ মপাঙ্গল কনখৎহল্লগনি, বাইওসেফতী লেবেল গী লেব ১৫ মথৌ তৌহল্লগনি, অনৌবা নেস্নেল ইন্সতিত্যুত ওফ ভাইরোলোজী ৪ অমসুং নেস্নেল ইন্সতিত্যুত ফোর ৱান হেল্থ অমা লিংখৎলি। নেতৱর্ক অসি সাউথ এসিয়াগী দবল্যু.ঐচ.ও. রিজনেল রিসর্চ প্লেতফোর্ম অসিনসু মপাঙ্গল কনখৎহল্লগনি। “মসিনা তাকপদি পি.এম. আয়ুশ্মান ভারত হেল্থ ইনফ্রাস্ত্রকচর মিসনগী খুত্থাংদা লায়েংবদগী হৌরগা ক্রিতিকেল রিসর্চ ফাওবদা লৈরিবা সর্ভিসশিংগী অপুনবা ইকোসিস্তেম অমা লৈবাক অসিগী কাচিন কোয়া থুংনা শেমগৎলগনি”, হায়না প্রধান মন্ত্রীনা ফোঙদোকখ্রে।
প্রধান মন্ত্রীনা মসিগী খোঙথাংশিং অসিদগী থবক পীবা য়াবশিং অদু পল্লদুনা হায় পি.এম. আয়ুশ্মান ভারত হেল্থ ইনফ্রাস্ত্রকচর মিসন অসি হকশেলগা লোয়ননা আত্মনির্ভরতা ফংনবগী পাম্বৈ অমসুনি। “মসি হোলিস্তিক হেল্থ কিয়র ফংনবা থৌরাংগী শরুক অমনি। মসিনা তাক্লিবদি মীপুম খুদিংদা হোংনা অমসুং লায়না ফংহনবা হেল্থকিয়র হায়বনি”। শ্রী মোদীনা হায় ওলিস্তিক হেল্থকিয়রনা হকশেলগা লোয়ননা হকচাং ফনা থম্বদা মীৎয়েং চংলি। স্বছ ভারত মিসন, জল জীবন মীসন, উজ্বালা, পোসন অভিয়ান, মিসন ইন্দ্রাধানুশকুম্বা স্কীমশিংনা লায়নশিংদগী মীওই করোর কয়াগী পুন্সি কনখি। আয়ুশ্মান ভারত য়োজনাগী মখাদা লাইরবা মীওই করোর ২দগী হেনবনা লেম্না লায়েংবা ফংখি অমসুং আয়ুশ্মান ভারত দিজিতেল মিসনগী খুত্থাংদা হকশেলগা মরী লৈনবা ইসু কয়ামরুম কোকহনখ্রে হায়না প্রধান মন্ত্রীনা ফোঙদোকখি।
প্রধান মন্ত্রীনা হায়খি ঙসি কেন্দ্র অমদি রাজ্যদা লায়রবশিং, নমথবীরবা, হন্থনা য়েংবীরবা, শোত্থরবা, মিদল ক্লাস পুম্নমক অসিগী অৱাবা খঙবীবা সরকার অমা লৈরে। “ঐখোয়না লৈবাক অসিদা হেল্থ ফেসিলিতীশিং অসি ফগৎহন্নবা অয়ুক অমদি নুমিদাং হোৎনরি” হায়না প্রধান মন্ত্রীনা ফোঙদোকখ্রে।
মন্ত্রীনা হায়খি উত্তর প্রদেশতা খোঙজেল য়াংনা অনৌবা মেদিকেল কোলেজশিং হাংলকপগা লোয়ননা মেদিকেল সীতশিং অমসুং দোক্তরশিংগী মশিংদা চাউনা কান্নবা অমা ওইরগনি। সীতশিং হেন্না লৈরকপনা মরম ওইরগা লায়রবা মমা-মপাশিংগী মচাশিংনা হৌজিক দোক্তর অমা ওইবগী মঙলান শাগৎচবা অমদি থুংহনবা ঙম্লগনি হায়না মহাক্না মখা তাখি।
কাশীগী শেংলবা সহর অসিগী মমাংদা লৈরম্বা অৱাবা অদুগী মতাংদা ফোঙদোক্লদুনা প্রধান মন্ত্রীনা হায় মীয়াম্না সহর অসিগী ইনফ্রাস্ত্রকচরগী ফীভম শোক্লবা মওং মতৌ অসিদা থাজবা মাংলকখি। ফীভম অসিদি অহোংবা লাক্লে অদুবু ঙসি কাশীগী থমোয় অসি হোংদ্রি, ৱাখল হোংদ্রি অদুবু হকচাং অসি ফগৎহন্নবা থমোয় শেংনা হোৎনরি। “বরানাসিদা হৌখিবা চহি ৭তা পাইখৎখিবা থবক অসি মমাংগী দিকেদ কয়াদা অমুক্তা পাইখৎখিদ্রি” হায়না মহাক্না ফোঙদোকখ্রে।
হৌখিবা চহিশিং অসিদা কাশীগী মরুওইবা মাই পাকপশিংগী মনুংদা অমা ওইনা বি.ঐচ.য়ু.না গ্লোবল এক্সিলেন্সকী মাইকৈদা খুমাং চাওশিল্লকপা অদুবু পনখি। “ঙসিদি বি.ঐচ.য়ু.দা তেক্নোলোজীদগী হৌরগা হকশেল ফাওবগী মমাংদা লৈরমদবা খুদোংচাবশিং ফংহল্লে। লৈবাক অসিগী মফম কয়ামরুমদগী নহা ওইরিবা মরুপশিংনা মফম অসিদা মহৈ তম্নবা লাক্লি” হায়না মহাক্না ফোঙদোকখি।
বরানাসিদা হৌখিবা চহি ৫ অসিদা খাদি অমসুং অতোপ্পা লশিংগী ইন্দস্ত্রীগী পোত্থোকশিংগী পুথোকপগী চাংদা চাদা ৬০ হেনগৎলকপা অমসুং য়োনবগী চাংদা চাদা ৯০ হেনগৎলকপবু থাগৎপা ফোঙদোক্লদুনা প্রধান মন্ত্রী লৈবাক অসিগী মীয়ামদা মফম অসিদা পুথোকচবা পোত্থোকশিং প্রমোৎ তৌনবা অমসুং ‘ভোকেল ফোর লোকেল’ ওইনবা অমুক্কা হন্না ফোঙদোকখ্রে। মহাক্না হায় লোকেল হায়রগা দিয়াগুম্বা পোত্থোক খরা খক্তা নত্তে লৈবাক অসিগী মীয়াম্না কন্না হোৎনজদুনা পুথোকচবা পোত্থোকশিং অসিসু হরাউ কুহ্মৈগী মতম অসিদা লৈবাক মীয়াম অসিনা প্রমোৎ তৌবা অমসুং লৈবা মথৌ তাই।
***
(Release ID: 1766367)
Visitor Counter : 135
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
দা. মনসুখ মন্দাবিয়ানা এন.জি.ও.শিংগা লোয়ননা পাঙথোকপা “কোবিদ-১৯ লাকশিন্নবা ভারতকী পব্লিক হেল্থ রেস্পোন্স” হায়বা ৱেবিনার অমদা মরু ওইবা ৱারোল পীখ্রে
ভারতকী পেন্দেমিক মেনেজমেন্তনা ঐখোয়গী খোঙথাংশিংদা মপাঙ্গল কনবা রাজনিতীগী ওইবা থৌনা, চুংশিন্নবা, আত্মনির্ভরতা, ইন্নোবেনস অমসুং চাউথোকচগী শক্তি অদু উৎখি: মনসুখ মন্দাবিয়া
“ভারতকী পব্লিক হেল্থ রেস্পোন্সকী লালোংশিং অসিনা মরম ওইরগা অতোপ্পা লৈবাক কয়াগা য়েংনবদা ওমিক্তোনগী মশিং হেনগৎলকপা অসি নীংথিনা লাকশিনবা ঙমহনখি”
“ঐখোয়গী ফিলোসোফী “বসুধৈবা কুতুম্বকম’ অমসুং ‘শুভ লাভ’ হায়বা অসিগী মখাদা ভারতনা অহোংবা অমসুং ক্বালিতী লৈবা হীদাক-লাংথকশিংগা লোয়ননা কোবিদ লাইচৎ মনুংদা লৈবাক কয়াগী মতেং পাংখি”
Posted On:
17 MAR 2022 2:11PM by PIB Imphal
“কোবিদ-১৯ লাইচৎকী অমসুং মরু ওইনা হন্দক্কী ওমিক্রোন হেনগৎলকপা অসি লাকশিনখিবা অসিনা আত্মনির্ভরগী খুত্থাংদা মপাঙ্গল কনবা রাজনিতীগী থৌনা, মীপাল তাংদবগী শক্তি, “সরকার পুম্বা” অমসুং “খুন্নাই পুম্বা” হায়বা থৌশিলগী খুত্থাংদা তেক্নোলোজী, অমত্তা ওইবা পান্দমশিং অমসুং চুংশিন্নবগী খোঙথাংশিংনা শাহৌ পীবা ইন্নোবেসনগী শক্তি অসি মালেমদা চাউনা উৎপা ঙমখি।” মসি নিতি আয়োগ অমসুং লাইচৎ মনুংদা গ্রাসরুৎতা থবক তৌখিবা এন.জি.ও. অমদি সিবিল ওর্গনাইজেসন ২০০ হেনবগা লোয়ননা পাঙথোকপা ৱেবিনার অমদা হকশেল অমসুং য়াইফ-য়ুম্বাল মন্ত্রালয়গী কেন্দ্র মন্ত্রী দা. মনসুখ মন্দাবিয়ানা ফোঙদোকখিবনি। ৱেবিনার অসি “কোবিদ-১৯ লাকশিন্নবা ভারতকী পব্লিক হেল্থ রেস্পোন্স” হায়না থোনখি।
অহৌবদা কেন্দ্রগী মন্ত্রীনা “ভারতকী পব্লিক হেল্থ রেস্পোন্সকী লালোংশিং অসিনা মরম ওইরগা অতোপ্পা লৈবাক কয়াগা য়েংনবদা ওমিক্তোনগী মশিং হেনগৎলকপা অসি নীংথিনা লাকশিনবা ঙমহনখি” হায়না ফোঙদোকখি। প্রজেন্তেসন অমদা মতম চানা পাইখৎখিবা পব্লিক হেল্থকী ওইবা থৌরাং কয়ামরুম উৎলিবা লৈবাক অসিনা লৌখৎখিবা খোঙথাং অদু উৎখি। লৈবাক কয়া অমনা নুমিৎ খুদিংগী কোবিদকী কেসশিং মশিং য়াম্না রিপোর্ত তৌরকখিবা মতম অদুদা ভারতকী নুমিৎ খুদিংগী ওইনা রিপোর্ত তৌরকপা কেস অসি চাউনা হন্থখি, মসি রিকবরী রেৎ অমসুং ভেক্সিনেসনগী চাং ৱাংবগা পুনখি। তেস্ত, ত্রেক অমসুং ত্রিৎ এপ্রোচ য়াওনা জিনোম সিক্বেন্সিং, কন্তেনমেন্ত জোনশিংগী খুত্থাংদা কন্তেনমেন্ত তৌবা, কম্ম্যুনিতী সর্ভিলেন্স, হোম আইসোলেসনগী প্রোতোকলশিং অমসুং নীংথিনা ক্লিনিকেল ত্রেৎমেন্ত চত্থবা অসিদা মীৎয়েং চংখিবগা লোয়ননা মসিনা ভারতকী কোবিদ-১৯ লাকশিনবদা চাউনা শরুক তমখি।
প্রজাশিংনা উৎখিবা অপুনবা থৌনা অদুবু থাগৎলদুনা মহাক্না হায়খি মদুদি “ভারতকী ভেক্সিনেসন দ্রাইব অসি ভারতকী তৌবা ঙম্বশিং অমসুং মীয়ামগী শক্তিগী খুদম ওইরি, মসি য়াওরমদবা তারবদি খোঙচৎ অসি অমসুং মসিগী ভেক্সিন কবরেজকী অৱাংবা থাক অসি ওইথোকপা ঙম্লমলোই।” জিওগ্রাফিকেল অমসুং সোসিওলোজিকেল দাইভর্সিতীশিংগা লোয়ননা পুল্লিবা মীশিং য়াম্বা লম ওইজরবসু ভারতনা কোবিদ ভেক্সিনেসনদা গ্লোবেল স্তেন্দর্দশিং থম্বা ঙমখি হায়না মহাক্না মখা তাখি। “মাইপাকপগী খ্বাইদগী মরু ওইবা মরমশিংগী মনুংদা রিজন অমসুং তেরেন কয়াদা কোবিদ ভেক্সিন বিলিয়ন ১.৮ হেন্না য়ৌহনবা ঙম্বগী ঐখোয়গী কেপাসিতী অসি অমনি।”
লাইচৎ মনুংদা ভারতনা মায়োক্নখিবা শীংনবশিংগী মতাংদা ঙাংলদুনা, লৈবাক অসিনা ‘ঐখোয়না ঙমগনি’ হায়বা অসি উৎখি হায়না মহাক্না ফোঙদোকখি। কন্তেনমেন্ত, মেনেজমেন্ত, ত্রীৎমেন্ত অমসুং ভেক্সিনেসনগীগী ওইবা ভারত সরকারনা ইলাই খুম্নরবা প্রধান মন্ত্রীগী লীচিং অমসুং মীৎয়েং মখাদা মতম চানা অমসুং খুদক্তা ৱারেপশিং লৌখি, হায়না মহাক্না ফোঙদোকখি। “ঐখোয়না মালেমদা লৌশিং লৈবা অমসং শক্তি লৈবা রাজনিতীগী থৌনানা করি ফংবা ঙম্বগে হায়বা অদু উৎখি”, হায়না মহাক্না মখা তাখি।
মহাক্না তেক্নোলোজীনা লৌখিবা মরু ওইবা থৌদাং অমসুং ইসঞ্জীবনিগী খুত্থাংদা লাইচৎ মনুংদা হেল্থকিয়র সর্ভিসশিংগী এক্সেসিবিলিতী হেনগৎহনবা, ভেক্সিনেসনগীদমক কোৱিন পোর্তেল, আরোগ্য সেতু এপ অসিনচিংবা অসিদা মসি করম্না শীজিন্নখি হায়বা ফোঙদোকখি। ভারতকী তেক্নোলোজিকেল ইন্নোবেসনশিং অসিনা লৈবাক অসিগী ভেক্সিনেসন দ্রাইবকী খোঙজেল অমসুং ইফিসিএন্সী হেনগৎহনখি হায়না মহাক্না ফোঙদোকখি।
ভারতকী ফিলোসোফী ‘বসধৈভা কুতুম্বম’ অমসুং ‘শুভ লাভ’ হায়বা অসি পল্লদুনা মহাক্না হায়খি, “ভারতনা ক্বালিতী লৈবা অমসুং অহোংবা ভেক্সিনশিং পুথোকপা খক্তা নত্তা, ঐখোয়না লৈবাক ১৫০ হেনবদা হ্যুমেনিতরিয়ন গ্রাউন্দদা হীদাক-লাংথকশিং এক্সপোর্ত তৌখি। সরকারগী ভেক্সিন মৈত্রি প্রোগ্রাম অসি মালেম শিনবা থুংবদগী থাগৎনরকখি।”
দা. মন্দাবিয়ানা তোঙান-তোঙানবা মওংদা মখোয়দা মতেং পাংনবা লাইচৎ মনুংদা চোকথবা লৈতনা হোৎনখিবা গ্রাসরুৎ এন.জি.ও.শিং. স্তেকহোল্দরশিং অমসুং সি.এস.ই.শিংবু থমোয় শেংনা তৌবীমল খঙবা উৎখি। “মখোয়দা হেল্থকিয়র সর্ভিসশিং য়ৌহন্নবা কম্ম্যুনিতীশিংগা লেপ্পা লৈতনা কন্নেক্ত তৌনবা অদোমগী পার্তনরশিপ অসি নীজরি। অদোমগী থবক অসিনা ই-হেল্থ সর্ভিসেস (ই-সঞ্জীবনি অমসুং তেলি-হেল্থ অসিগুম্বা) অসিগী মতাংদা মীয়ামদা এৱের্নেস পীবা অমসুং মসি শীজিন্নবা হেনগৎপদা মরু ওইবা থৌদাং লৌখি”, হায়না মহাক্না ফোঙদোকখি।
হরবর্দ য়ুনিভর্সিতীগী দা. মার্ক এস্পোসিতোনা হায়খি ভারত সরকারনা পাঙথোকখিবা শীংথানীংঙাই ওইবা থবক অসিনা প্রোম্প অমসুং সাইন্স-বেজ ওইবা রেস্পোন্স পীনবা সরকারগী সিস্তেম অমা দিবেলপ তৌনবা য়ুম্ফম ওইরগনি। লাইচৎ অসি লাকশিন্নবা অমসুং ভেক্সিনেসন দ্রাইব অসি মাইপাক্নবা ভারত সরকারনা পাইখৎখিবা “সরকার পুম্বা অমসুং খুন্নাই পুম্বা” হায়বা সরকারগী থৌশিল অসিনা খুদোংথিবা নত্ত্রগা মান্নবা শীংনবশিং তুংলমচৎতা থেংনবদা লাকশিন্নবা মোদেল অমা ওইরগনি হায়না মহাক্না ফোঙদোকখি।
ভারতকী মাইপাকপা অসি সাইন্সতা য়ুম্ফম ওই হায়না ফোঙদোক্লদুনা দা. খৃস ইলিয়াস, বিল এন্দ মেলিন্দা গেৎস ফাউন্দেসনগী প্রসিদেন্ত অসিনা ভারতনা কোবিদ লাইচৎ লাকশিনখিবগী মতৌ অসি শীংথানীংঙাই ওই হাবনা থাগৎখি। মহাক্না হায়খি, “শীংনবশিং অসি লাকশিনবা অমসুং ভেক্সিনেসন দ্রাইব চত্থবদা, ইন্দিজিনস ভেক্সিন পুথোকপদা, ক্লিনিকেল ত্রাইএলশিং কন্না চত্থবদা অমসং মীওই করোর কয়া শাফনা থম্নবা প্রোতোকলশিং অয়াবা পীবদা, হেল্থকিয়র অমসুং ্রন্তলাইন ৱার্করশিংগী ত্রেনিং পীবা, এ.ই.এফ.আই. মেনেজমেন্ত, ভারত্তা মীওই করোর কয়াদা কোবিদ-১৯ ভেক্সিনশিং শাফনা কাপহনবদা প্রধান মন্ত্রীগী লীচিং অমসুং মীৎয়েং মখাদা তোঙান-তোঙানবা তাঙ্ককশিংদা মরু ওইবা পোলিসীগী ৱারেপশিং লায়না লৌখিবা অসিনা মরু ওইবা থৌদাং লৌখি। ভারতকী পেন্দিমিক রেস্পোন্স অমসুং লৈবাক অসিনা দিবেলপ তৌখিবা লালোংশিং অসিনা হৌজিক তুংলমচৎতা থেংনবা লাইচৎ লাকশিন্নবা তেক্সবুক এপ্রোচ অমা ওইরে।”
কোবিদ মেনেজমেন্তকী লমশিংদা অতোপ্পা লৈবাকশিংদগী ভারতনা তোপ-তোপ্পা মশক অমা তাকখিবা অখন্নবা খোঙথাংশিংগী মতাংদা শমলপ্না পল্লদুনা শ্রী অমিতাভ কান্ত, সি.ই.ও., নিতি আয়োগনা হায় “ভারতকী খোঙথাং অসি তেক্নোলোজী লেদ ওইখিবনা সোসাইতী এপ্রোচ মপুংফানা ফংবদা মতেং ওইখি। কোৱিন এপ অসিনা ভেক্সিনেসন দ্রাইব অসিগী মরুওইবা মচাক অমা ওইখি। দেলিভরী অমসুং ভেক্সিন চাং মান্ননা য়েন্থোকপনচিংবা খুদোংচাদবা কয়ামরুম মতম চানা ত্রান্সপেরেন্ত তেক্নোলোজিকেল অমসুং ফিজিকেল ওইনা মীৎয়েং চংবগী খুত্থাংদা কোকহনবা ঙমখি। ভেক্সিনগী চিংনবশিং অদু মাস কম্ম্যুনিকেসনগী খুত্থাংদা ঙাকথোকখি। প্রোক্যুরমেন্ত, লোজিস্তিকশিং অসি অচৌবা কোল্দ চেন ইকোসিস্তেম দিবেলপমেন্ত অমগী খুত্থাংদা ফল পুরকখি। মসিগা লোয়ননা ঐখোয়না ত্রেনিং পীবা অমসুং মরিক চুম্বা ই-পাউ পীবনা খুদোংথীনিংঙাই ওইরবা কাংলুপশিং ফেজ-নাইনা ভেক্সিনেসন তৌবগী খোঙজেল য়াংখৎহনবদা মতেং পাংখি”। মহাক্না সি.এস.ও., এন.জি.ও.শিংনা গ্রাউন্দদা থবক তৌয়দা লৌখীবা থৌদাং অদুবু থাগৎপা ফোঙদোকখি। রাজনিতীগী ওইবা থৌনা অমসুং কত্থোকপা, পোলিসিশিং ময়েক শেংহনবা অমসুং ভারতনা শিজিন্নরিবা অফবা লৈঙাক্কী মোদেল উৎলিবা ঐখোয়গী থৌশিল অসিদা স্তেকহোল্দর খুদিংমক য়াওহনবনা মসিগী শীংথানিংঙাই ওইনা ফীদম অসি ফংবা ঙম্বনি হায়না মহাক্না ফোঙদোকখি।
কম্ম্যুনিতী রেদিও স্তেসন (সি.আর.এস) অমসুং সিএস.ও কয়ামরুমদগী মীহুৎশিংনা লাইচৎ অসিগী মনুদা মখোয়না গ্রাউন্দদা থবক তৌবদা থেংনরকপশিং অদু শিয়র তৌখি। সি.আর.এস. স্তেসন কয়ামরুম্না লান্না থাজনা কয়ামরুম অশেংবা অমসুং মতিক চাবা ইপাউ পীদুনা কোকহনখি অমসুং মীয়ামদা ই-পাউ অসি মফম অদুগী লোলশিংদা শন্দোক্না তাকখি অমসুং লোকদাউনগী মনুংদা কম্ম্যুনিতীশিংদা সর্ভিস কয়ামরুম ফংহনখি।
****
(Release ID: 1806962)
Visitor Counter : 88


text:
প্রধানমন্ত্রীগী লোইশঙ
পি.এম.না জনুৱারী ১৬তা কোবিদ-১৯ বেক্সিনেসন দ্রাইবকী পান ইন্দিয়া রোলআউৎ হৌদোক্লগনি
হৌদোক্লিঙৈ মনুংদা ভর্চ্যুএল ওইনা রাজ্য অমসুং য়ু.তি. পুম্নমক্তা লৈবা সাইৎ ৩০০০ হেনবগা কন্নেক তৌগনি
হৌদোকপগী নুমিৎতা সাইৎ অমমমদা বেনিফিসরী ১০০রোম হিদাক কাপকনি
Posted On:
14 JAN 2021 6:59PM by PIB Imphal
প্রধান মন্ত্রী শ্রী নরেন্দ্র মোদীনা ভিদিও কনফরেন্সকী থোংদা জনুৱারী ১৬, ২০২১গী অয়ুক পুং ১০.৩০ তাবা মতমদা কোবিদ-১৯ বেক্সিনেসন দ্রাইবকী পান ইন্দিয়া রোলাউৎ হৌদোক্কনি। মসি লৈবাক অসিগী শরুক পুম্নমক থুংনবা কোনশিল্লিবা মালেমগী খ্বাইদগী চাউবা বেক্সিনেসন প্রোগ্রাম ওইরগনি। হৌদোক্লিঙৈ মনুংদা ভর্চ্যুএল ওইনা রাজ্য অমসুং য়ু.তি. পুম্নমক্তা লৈবা পুন্না সাইৎ ৩০০০গা কন্নেক তৌগনি। হৌদোকপগী নুমিৎতা সাইৎ অমমমদা বেনিফিসরী ১০০রোম হিদাক কাপকনি।
বেক্সিনেসন প্রোগ্রাম অসি মরু ওইবা মীওই কাংলুপ হান্না কাপ্পা হায়বা প্রিন্সিপলদা য়ুম্ফম ওই অমসুং সরকার অমদি লনাই সেক্তরশিংগী আই.সি.দি.এস. ৱার্করশিং য়াওনা হেল্থ কিয়র ৱার্করশিংদা হন্দক্কী তাঙ্কক অসিদা বেক্সিন অসি কাপকনি।
বেক্সিনেসন প্রোগ্রাম অসিদা কো-ৱিন শীজিন্নগনি, মসি কেন্দ্রগী হকশেল অমসুং য়াইফ-য়ুম্বাল মন্ত্রালয়না পুথোকপা ওনলাইন দিজিতেল প্লেৎফোর্ম অমনি মসিনা বেক্সিনগী স্তোকশিংগী রিএল তাইম ইনফোর্মেসন পীবা, থম্বগী তেম্পরেচর খঙহনবা অমসুং কোবিদ-১৯ বেক্সিনগীদমক্তা বেনিফিসরীশিং অমমমতা ত্রেক তৌবা য়াহনগনি। দিজিতেল প্লেৎফোর্ম অসিনা বেক্সিনেসন সেসনশিং পাঙথোক্লিঙৈ মনুংদা থাক পুম্নমক্তা প্রোগ্রাম মেনেজরশিংগী মতেং পাংগনি।
কোবিদ ১৯ লাইচৎ, বেক্সিন রোল আউৎ অমসুং কো-ৱিন সোফৱেয়র হায়রিবশিং অসিগা মরী লৈনবা খঙনিংবশিং কোকহন্নবা দেদিকেতেদ ২৫x৭ কোল সেন্তর – ১০৭৫ - থমখ্রে।
সিবিল এভিএসন মন্ত্রালয়না থৱায় য়াওনা মতেং পাংদুনা লৈবাক অসিগী রাজ্য/য়ু.তি. পুম্নমক্তা কোবিশিল্দ অমসুং কোবাক্সিন অনিমক্কী দোজশিং মরাং কাইনা য়ৌহনখ্রে। হায়রিবা অসি মখা তানা জিলাশিংদা রাজ্য/য়ু.তি. সরকারশিংনা য়ৌহনখ্রে। জন ভাগিদরীগী প্রিন্সিপলদা প্রোগ্রাম অসি হৌনবা শেম-শাবা পুম্নমক লোইখ্রে।
***
(Release ID: 1688668)
Visitor Counter : 118
Read this release in:
Hindi
,
Assamese
,
English
,
Urdu
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
দাঃ হার্শ বর্ধন্না ভেক্সিনগী চিংনবা অমসুং অরানবা পাউগী মতাংদা ৱা ঙাংনবা আই.ই.সি. কেম্পেন হৌদোকখ্রে
“ঐখোয়না মসিগী অরানবা পাউ শন্দোকপা অসি থিংলসি”
“অচুম্বা অসি শক্তি লৈ অমসুং লেঙদনা লৈগনি”
মীয়াম্বু অচুম্বদা লাক্নবা চংশিনশি অমসুং অচুম্বা পাউ অসি অশেংবা মফমদগী লৌনবা হোৎনসি
“লৈবা অসিদা লৈরিবা অয়েৎপা অসি মালেম অসিনা ভেক্সিন ফংহন্নবা হায়রি মরক অসিদা ঐখোয়গী মফম অসিদনা অরানবা পাউ ওৎপা অমসুং চিংনবা কয়া অমা রাজনিতিগী অখুবা মিয়েংনা পুরি”
Posted On:
21 JAN 2021 2:10PM by PIB Imphal
হেলথ অমসুং ফেমিলি ৱেলফিয়রগী য়ুনিয়ন মিনিস্তরনা দাঃ হার্শ বর্ধন্না ঙসি আই.ই.সি.গী পোস্তর হৌদোক্তুনা লৈবাক অসিগী মফম খরদা ভেক্সিন অসিগী মতাংদা চিংনবা ফাওহল্লিবা অসি কোক্নবা হেলথ অমসুং ফেমিলি ৱেলফিয়রগী মিনিস্তর ওফ স্তেত শ্রী আশ্বিনি কুমার চৌবে অমসুং এন.আই.তি.আই. আয়োগকী মেম্বর (হেলথ) দাঃ ভি. কে. পোল য়াওনা হৌদোকখ্রে।
মালেমগী খ্বায়দগী চাওবা কোবিদ-১৯গী মায়োক্তা চৎথবা ইম্ম্যুনাইজেসন অসি ২০২১গী জানুৱারীগী ১৬তা ইকাই খুম্নরবা প্রধান মন্ত্রীনা হৌদোকখিবনি।
২০২১গী জানুৱারীগী ২১গী অয়ুক্কী পুং ৭ ফাওবদা হকশেলগী চেকশিন থৌরাং থবক তৌবশিং লাখ ৮ হেন্না ভেক্সিন পীখি।
য়ুনিয়ন হেলথ মিনিস্তরনা মীপুম খুদিংদা লৈবাক অসিগী মায় পাকপা অসি অমুক নিংশিংখি, মালেমদা খ্বায়দগী মমিং লৈবা অনিশুবা লৈবাক ওইরি। মহাক্না হায় মদুদি, “ইন্দিয়া অসি কোবিদ-১৯ থেংন্নবা হোৎনবদা চংশিল্লিবা লৈবাক খরগী মনুংদা অমনি অমসুং মরক অসিদা কোবিদ-১৯ অসিগী ভেক্সিন অসিশু শেমগৎলি, প্রধান মন্ত্রী শ্রী নরেন্দ্র মোদীগী মশামক য়াওনা লুচিংদুনা লায়চৎ অসিবু মুথৎনবা হোৎনখিবা অসিদা থাগৎপা ফোংদোকখি। ঙসিদি লৈবাক অসিদা এক্তিব কেসেস অসি য়াম্না থুনা হন্থরকপা উবা ফংলি। চাওরাক্না নুমিৎ খুদিংগী অনৌবা কেস ১৫,০০০ রোম ঙরাং ফাওবদা রিপোর্ত লাকখি, মহাক্না মখা শমথখি।
ভেক্সিন্নেসন অসিনা লায়না অসি মুথৎপদা লৌরিবা থৌদাং অসি শন্দোক্না তাক্লদুনা মহাক্না হায়খি মদুদি, “পোলিও অমসুং স্মোলপোক্স মুথৎখিবা অসি য়াম্না চাওনা ইম্ম্যুনাইজেসন অসি চৎথবদগী ঙমখিবনি। অমুক্তং তিকা অসি থাখ্রবা, মীওই অসিদা লায়না অসি চংবা ঙমদবতা নত্তনা মহাক অসিনা অতোপ্পদা শন্দোকপা ঙমহন্দে। কোবিদকী মায়োক্তা চৎথবা ভেক্সিন্নেসন অসিশু মান্ননা মীওই অমবু লায়না অসি শন্দোকপা ঙমহন্দে লায়না অসি চপ মান্নবা মতমদা মুথৎপা ঙম্মী”।
দাঃ হার্শ বর্ধন্না চুমদবা অমসুং অরানবা পাউ শন্দোক্লিবা অসিদা লৌদনবা কন্না তকশিল্লি। “ঐখোয়না অরানবা অসি থিংলসি” মহাক্না নমদুনা হায়খি। মহাকনা মীয়ামদা পাউশিং অসি হেলথ মিনিস্ত্রীগুম্বা, পি.আই.বি., ইনফোর্মেসন অমসুং বোর্দকাস্তিং মিনিস্ত্রী অমসুং মাইগোভ ৱেবসাইতশিং অসিগুম্বা থাজবা য়াবা মফমদগী লৌনবা কন্না হায়খি।
শোক্তবা অমসুং মথৌ পানবা ভেক্সিন অসিগী মতাংদা মহাক্না হায়খি মদুদি, “মমিং লৈরবা হোস্পিতালগী মমিং লৈরবা দোক্তরশিংনা ভেক্সিন অসি কাপখি অমসুং মসিগী অপাম্বা অসি ফংবা অসিদা থাগৎপা ফোংদোক্লি। মসি রাজনিতিগী ওইবা মীওই খরনা শন্দোকপা পাউ অসিনা মীয়ামদা চিংনবা ফাওহনবনি। ৱাফম অসিদা য়েৎলিবা অসি মালেম পুম্বা অসিনা ভেক্সিন অসিবা ঙাইদুনা লৈরিঙৈ অসিদা লৈবাক অসিগী মফম খরদা রাজনিতিগী ওইবা অখুবা মিয়েংদা মীয়াম্বু লান্না পুরি”। অফাওবা দোক্তরশিং অমসুং হেলথকেয়রদা থবক তৌবশিংনা সরকারগী অমসুং লনাইগী মফমশিংদা কোবিদ-১৯গী ভেক্সিন অসি লৌরি অমসুং মখোয় অসি করিগুম্বা সাইদ ইফেক্ত অমত্তা লৈতনা থবক্তা লাক্লি।
ভেক্সিন্নেসন অসি কোবিদগী মায়োক্তা ‘আন্তিম প্রহার’নি হায়রদুনা, শ্রী আশ্বীনি কুমার চৌবেনা হায় মদুদি, “জানুৱারীগী ১৬ অসি লায়চৎ অসি লোইশিনবগী অঙাংবা ময়েক্কী নুমিৎ ওইনা লৈহৌরগনি। ইন্দিয়ানা ভেক্সিন অসি অওনবা পুরক্নবা ঙননা ফীরেপ লৌখি”।
য়ুনিয়ন হেলথ সেক্রেতরী শ্রী রাজেশ ভুশন, এন.ঐচ.এমগী সেক্ত্রেতরী অমসুং এম.দি. মিস. বন্দনা গুর্নানি, এদ্দিসনেল সেক্ত্রেতরী শ্রী মনোহর অগ্নানি, এম.ও.ঐচ.এফ.দবল্যু.গী দি.জি.ঐচ.এস.দাঃ সুনিল কুমার অমসুং অতোপ্পা মকোক থোংবা ওফিসরশিংনা থৌরম অসিদা শরুক য়াখি।
আই.সি.এম.আর.গী দি.জি.দাঃ বালরাম ভার্গাবা, এ.আই.আই.এম.এস.কী দাইরেক্তর দাঃ রন্দীপ গুলেরিয়া, এল.ঐচ.এম.সি.গী দাইরেক্তর দাঃ. এন.এন.মাথুর, সাফদার্জুং হোস্পিতালগী এম.এস. দাঃ এস.ভি. আর্য়া, আর.এম.এল. হোস্পিতালগী এম.এস. দাঃ রানা এ.কে. সিংহ, অমসুং দিবলপমেন্ত পার্তনরগী মীহুৎশিং মদুদি বি.এম.জি.এফ., য়ু.এন.আই.সি.ই.এফ. অমসুং দবল্যু.ঐচ.ও.না থৌরম অসিবু ভর্চুএল ওইনা শরুক য়াখি।
****
(Release ID: 1690948)
Visitor Counter : 101


text:
ইনফোর্মেসন অমসুং ব্রোদকাস্তিং মন্ত্রালয়
৫১শুবা আই.এফ.এফ.আই. থোমাস ভিন্তরবর্গকী ‘এনোদর রাউন্দ’ হায়রিবা ইন্দিয়ন প্রেমিয়র অসিনা হৌদোক্লগনি
Posted On:
02 JAN 2021 3:08PM by PIB Imphal
৫১শুবা ইন্তর্নেস্নেল ফিল্ম ফেস্তিবেল ওফ ইন্দিয়া অসি ২০২১গী জানুৱারীগী ১৬তা, থোমাস ভিন্তরবর্গকী ‘এনোদর রাউন্দ’ হায়রিবা ইন্দিয়ন প্রেমিয়র অসিনা হৌদোক্লগনি। ফিল্ম অসিদা মপুং ওইনা শরুক য়ারিবা অসি কেনসকী বেস্ত এক্তর এৱার্দ ফংখ্রবা মেদস মিক্কেলসেলনা ওইরি হায়রিবা অসিনা আই.এফ.এফ.আই.দা স্তারশিংনা থল্লবা মুবিশিংগী মনুংদা অমনি। মুবি অসি ওস্কারগীদমক দেনমার্ক্কী ওফিসিএল এন্ত্রীনি।
ফেস্তিবেল অসিদা মালেমগী ওইবা প্রেমিয়র ‘মেহ্রুনিসা’অসিসু উবা ফংগনি। সন্দীপ কুমারগী ফিল্ম অসিনা প্রেমিয়র অসিগী মিদ-ফেস্ত ওইগনি। পুক্নিং থৌগৎপা পীবা স্তারিং এক্তর ফারুখ জাফরনা নুপী অমগী পুন্সিগী মংলানগী ৱারী লিরি।
ফেস্তিবেল অসি ২০২০গী জানুৱারীগী ২৪দা ইন্দিয়া প্রেমিয়র কিয়োশি কুরোসাৱাগী পুৱারী ওইরবা দ্রামা ‘ৱাইফ ওফ এ স্পাই’না লোইশিনগনি। জাপানিজ ফিল্ম অসি ভেনিস ইন্তরনেস্নেল ফিল্ম ফেস্তিবেলদা খ্বাইদগী ফবা দাইরেক্তর সিলভর লাইওন ফংখি।
৫১শুবা আই.এফ.এফ.আই. অসি গৌৱাদা ২০২০গী জানুৱারী ১৬তগী ২৪ ফাওবা শিনগনি। মসিগী এদিসন অসি হায়ব্রিদ মোদনি হায়বদি অহানবা ওইনা ওনলাইন অমসুং থেংনবা ওইবা। ফেস্তিবেল অসি মমিং লৈরবা মুবি পুন্না ২২৪ মালেমগী ওইবা অপুন্বা স্ক্রীন্দগীনি। মসিদা ইন্দিয়ন পানোরামা ফিল্ম সেক্সন্দগী নন-ফিচর ফিল্ম ২১ অমসুং ফিচর ফিল্ম ২৬ য়াওরি।
ফেস্তিবেল অসিগী মেদিয়া রেজিস্ত্রেসন অসি হন্দক্তা হাংলি অমসুং ২০২০গী জানুৱারীগী ১০ ফাওবা লৈগনি। এপ্লিকান্তশিং অসি ২০২০গী জানুৱারীগী ১ ফাওবদা চহি ২১গী মথক্তা ওইগদবনি অমসুং অচৌবা ইন্তর্নেস্নেল ফিল্ম ফেস্তিবেল হায়বদি আই.এফ.এফ.আই.গুম্বা থবক্তা চহি অহুম খুৎলোইবা ওইগদবনি।
***
(Release ID: 1685657)
Visitor Counter : 110


text:
লখিপুরওনলাইন দিজিতেল দেস্কঃ
আসামগী মোরানদা হৌখিবা দিসেম্বরগী ২৪ দগী ২৬ ফাওবা পাঙথোকখিবা ওপেন ইন্টর স্কুল নেসনেল তায়কোন্দো চেম্পীয়নসিপ ২০২১ দা মায়পাক্লকখ্রবা বনতারাপুরগী সান্নরোইশিংবু তরাম্না ওকখ্রে। হায়রিবা চেম্পীয়নসিপ অসিদা
ক্ষেত্রিময়ুম রোসন না গোল মেদেল
এল থোইবা সিংহ না গোল্ড অমসুং সিলভর মেদেল
এল প্রসান্ত সিংহ সিলভর মেদেল
পিঐইচ নীহার সিংহ সিলভর মেদেল
এ সনামনি সিংহ না ব্রোঞ্জ মেদেল অদুগা
এল অয়ুস সিংহ না ব্রোঞ্জ মেদেল অনি লৌরকখি।
মায়পাক্লকখ্রবা শান্নরোইশিং অসিবু জনুৱারীগী তাং ২ নোংমাইজিং নুমিত্তা নোংথাংলৈমা বনতারাপুরনা শিল্লাংদুনা তরাম্না ওকপগী থৌরম অমা বনতারাপুর এমই স্কুলদা লূপকী প্রেসিদেন্ট হাওরোংবম বিমোল সিংহনা মীফম মপু ওইদুনা পাঙথোকখ্রে।
হায়রিবা থৌরম অসিদা ঐইচ অমরেন্দ্র সিংহ জ্যোতিষ শাস্ত্রী না চীফ গেস্ত, অক্সফোর্দ সিনিয়র সেকেন্দরী স্কুল সিলচরগী প্রিন্সিপাল এনজি নবনি সিংহ, সুমিত রায়, ইউ রাজকুমার সিংহ অমসুং কাছার দিস্ট্রিক তায়কোন্দো এসোসিয়েসনগী জেনরেল সেক্রেতরী রুপালি দাস না গেস্ত অফ ওনর অদুগা ইন্সট্রাক্তর গোবিন্দ দেব না স্পিসিয়েল গেস্ত ওইনা শরুক য়াখি। ইউ মনিকুমার সিংহ অমসুং ফমবাক্কী গেস্তশিংনা মায়পাক্লকখ্রবা শান্নরোইশিং অদুবু থাগৎ ৱাহৈ কয়া ফোঙদোকখি।
অরোয়বদা শান্নরোইশিংদা লেঙয়ান ফি গা লোয়ননা ফেলিসিতেসন সার্তিফিকেত অমমম খুদোল তমখি হায়না নোংথাংলৈমা বনতারাপুরগী জেনরেল সেক্রেটরী লাইশ্রম বিমোল সিংহ গী চেরোল অমদা ফোঙদোরকলি। Video Link > https://youtu.be/LF8w2ODdJ_U


text:
ইলেক্ত্রোনিক্স অমসুং আই.তি. মন্ত্রালয়
অমাজোন ইন্দিয়ানা ভারত্তা ইলেকত্রোনিক্কী পোৎলমশিং শাবা হৌরগনি
ভর্চুএল ওইনা অমাজোন ইন্দিয়া হেদ য়ুনিত অমিত অগরৱালগা উনরবা মতুংদা য়ুনিয়ন মিনিস্তর রবি সঙ্কর প্রসাদনা লাউথোকখিবনি
ই-কমর্স প্লেতফোর্মগী খুৎথাংদা ভারতকী খুৎহৈবশিংনা শাবা পোৎথোকশিং অমসুং অয়ুর্বেদাগী পোৎথোকশিং মালেমগী কৈথেলশিংদা য়ৌহন্নবা মিনিস্তরনা অমাজোন ইন্দিয়াদা পাউতাক পীখি
Posted On:
16 FEB 2021 3:28PM by PIB Imphal
ঙসি ইলেকত্রোনিক্স অমসুং ইনফোর্মেসন তেক্নোলোজি, কম্মুনিকেসন অমসুং লো অমসুং জজতিসকী য়ুনিয়ন মিনিস্তর শ্রী রবি সঙ্কর প্রসাদনা অমাজোনগী গ্লোবেল সেনিয়র ভাইস প্রসিদেন্ত অমসুং ভারতকী কন্ত্রি হেদ অমিত অগরৱালগা ভর্চুএল ওইনা মীফম অমা পাংথোকখ্রে। মীফম অদুদা দিজিতেল সেক্তরগা মরী লৈনবা ৱাফম কয়া খন্নখি। মীফম অসিগী মতুংদা ভারত্তা ইলেকত্রোনিক্সকী পোৎথোকশিং শাবা হৌরগনি হায়না অমাজোন ইন্দিয়ানা লাউথোকখি। অহানবা ওইনা, অমাজোন ইন্দিয়ানা ভারত্তা অমাজোন ফাইয়র স্তিক শাবা হৌরগনি।
মীফম অদুদা মিনিস্তরনা হায়খি ভারত অসি শেন থাদনিংবা মফম অমনি অমসুং ইলেকত্রোনিক্স অমসুং আই.তি ইন্দস্ত্রিগী পোৎথোকশিং মালেমগী ওইনা ফংহন্নবা মরুওইবা মফম অমা ওইনবা থৌরাং তৌরি। প্রদক্সন লিঙ্ক ইন্সেন্তিপ(পি.এল.আই)স্কিম অমা হৌদোক্নবা ঐখোয়গী সরকারনা লৌখিবা ৱারেপ মালেমগী ওইনা য়াম্না পাম্নরে। চেন্নাইদা পোৎ-চৈ শাফম অমা লিংখৎনবা অমাজোনগী ৱারেপ ঐখোয়না তরাম্না ওক্লি অমসুং মসিনা লৈবাক অসিগী ওইনা পোৎলম কয়া পুথোকপা হেনগৎহনগনি অমসুং থবকশু ফংহনগনি। মসিনা অত্মানির্ভর ভারত অমা শেমগৎনবা ঐখোয়গী পান্দমদা মখা তানা দিজিতেল ওইনা মতেং পাংলগনি। মসি ভারত্তা ভারতকীদমক অমসুং মপান্দা থাদোক্নবা অমাজোন্না ইলেকত্রোনিক্সকী পোৎলমশিং শানবগী অহানবা খোঙথাংনি।
ফোক্সকোনকী সবসিদিয়ারি অমা ওইরিবা কন্ত্রেক মেনুফেকচরর ক্লাউদ নেতৱার্ক তেক্নোলোজিগা লোয়ন্না চেন্নাইদা অমাজোন্না মসিগী পোৎলমশিং শাবা চহি অসিগী হৌরগনি। ভারতকী কস্তমরশিংগী দরকার ওইবশিং পীবা ঙম্নবা চহি খুদিংগী ফাইয়র তি.ভি স্তিক লিশিং কয়া শাবা হৌরগনি। লৈবাক অসিগী দরকার ওইবগী মতুংইন্না পোৎথোক পুথোকপা হেনগৎহন্নবা অমাজোন্না মখা তানা হোৎনগনি।
ভারত্তা ইলেকত্রোনিক্সকী পোৎলমশিং শাবা পুক্নিং থৌগৎনবা ভারতনা মরুওইবা থবক কয়া পায়খৎলে। পাক-শন্না ইলেকত্রোনিক্সকী পোৎলমশিং পুথোক্নবগীদমক প্রদক্সন লিঙ্ক মেনুফেকচরিং(পি এল আই) অসি অচৌবা মাইপাকপা অমা ওইবদগী মালেমগী কম্পেনি কয়া ভারত্তগী ইলেকত্রোনিক্সকী পোৎলমশিং শাবা হৌরে। লম অসিদা অমাজোন চঙলকপা অসিনা ভারত্তা ইলেকত্রোনিক্সকী পোৎলমশিং শাবগী মাইপাকপগী ৱারি অমা হৌরে।
কুদা আই.তি মিনিস্তরনা ইখি-“ প্রধান মন্ত্রী নরেন্দ্র মোদীগী লমজিং মখাদা, হন্দক ভারত্তা ইলেকত্রোনিক্সকী পোৎলমশিং শানবা মালেমগী অচৌবা কম্পেনিশিংদগী শেন য়াম্না থাদরক্লে। ভারতকী মাইপাকপগী ৱারি অসিদা নৌনা চঙলকপা অমাজোন ইন্দিয়াগী নুংঙাইবদা শরুক য়াজরি”।
https://www.kooapp.com/koo/RaviShankarPrasad-J1VB/CDKEH
ই-কমর্স প্লেতফোর্মগী খুৎথাংদা ভারতকী খুৎহৈবশিংনা শাবা পোৎথোকশিং অমসুং অয়ুর্বেদাগী পোৎথোকশিং মালেমগী কৈথেলশিংদা য়ৌহন্নবা মিনিস্তরনা অমাজোন ইন্দিয়াদা পাউতাক পীখি। মহাক্না হায়খি অমাজোন অসি মালেমগী কম্পেনি অমনি অদুবু ভারতকী ললোন-ইতিক্কী মীয়াম অমসুং কলচরগা অচেৎপা মরী লৈনবা অশেংবা ভারতকী কম্পেনি অমা ওইগদবনি।
*****
(Release ID: 1698502)
Visitor Counter : 117


text:
তুরিজম মন্ত্রালয়
শ্রী জি. কিশন রেদ্দীনা অরুনাচল প্রদেশতা পর্শুরাম কুন্দগী চাউখৎ থৌরাংগীদমক উরেপ উয়ুং তমখ্রে
Posted On:
23 SEP 2021 6:49PM by PIB Imphal
মরুওইবা হায়লাইত
- অরুনাচল প্রদেশকী মুখ্য মন্ত্রী শ্রী পেমা খান্দু অমসুং জল শক্তিগী কেন্দ্রগী মন্ত্রী শ্রী গজেন্দ্র সিংহ সেখৱাতসু থৌরম অসিদা শরুক য়াবিগনি
- প্রোজেক্ত অসি তুরিজম মিনিস্ত্রীগী পিলগ্রিমেজ রেজুবেনেসন এন্দ স্পিরিচুএল, হেরিতেজ ওগমেন্তেসন দ্রাইব (পি.আর.এ.এস.ঐচ.এ.দি.) স্কীমগী মখাদা পীথবনি
য়ুনিয়ন মিনিস্তর ফোর তুরিজম, কলচর এন্দ দিবলপমেন্ত ওফ নোর্থ ইস্তর্ন স্তেত্স (দি.ও.এন.ই.আর.)
শ্রী জি. কিশন রেদ্দীনা ঙসি “অরুনাচল প্রদেশকী, লোহিত দিস্ত্রীক্তকী, পর্শুরাম কুন্দগী চাউখৎ থৌরাং”গী উরেপ উয়ুং তমখ্রে। প্রোজেক্ত অসি তুরিজম মিনিস্ত্রীগী পিলগ্রিমেজ রেজুবেনেসন এন্দ স্পিরিচুএল, হেরিতেজ ওগমেন্তেসন দ্রাইব (পি.আর.এ.এস.ঐচ.এ.দি.) স্কীমগী মখাদা পীথবনি।
থৌরম অসিদা ইকাই খুম্ননিংঙাই ওইরবা অরুনাচল প্রদেশকী মুখ্য মন্ত্রী শ্রী পেমা খান্দু, জল শক্তিগী কেন্দ্রগী মন্ত্রী শ্রী গজেন্দ্র সিংহ সেখৱাত, অরুনাচল প্রদেশকী দিপুতী চীফ মিনিস্তর শ্রী চৌনা মৈন, অরুনাচল প্রদেশকী তুরিজম মন্ত্রী শ্রী নকাপ নালো, অরুনাচল প্রদেশকী পি.ঐচ.ই. অমসুং দবল্যু.এস. মন্ত্রী শ্রী ৱাঙ্কি লোৱাং, অরুনাচল প্রদেশকী লোক সভাগী পার্লিয়ামেন্তগী মেম্বর শ্রী তাপির গাও, অরুনাচল প্রদেশকী এম.এল.এ. কম এদভাইজর তুরিজম শ্রী লাইসম সিমাই অমসুং অরুনাচল প্রদেশকী এম.এল.এ. তেজু শ্রী কারিখো ক্রিনা শরুক য়াবিগনি।
নেস্নেল মিসন ওন পিলগ্রিমেজ রেজুবেনেসন এন্দ স্পিরিচুএল, হেরিতেজ ওগমেন্তেসন দ্রাইব (পি.আর.এ.এস.ঐচ.এ.দি.) অসি ভারত সরকারনা মপুং ফানা শেলগী মতেং পীবা কেন্দ্রগী সেক্তর স্কীম অমনি। স্কীম অসি হার্নেস পিলগ্রিমেজ অমসুং হেরিতেজ তুরিজমগীদমক হকথেংননা অমসুং মীওই কয়া অমদা থবক পীনবা অমসুং শেনমিৎলোন ফগৎনবা ইনফ্রাস্ত্রকচর চাউখৎনবগী পান্দমদা প্রধান মন্ত্রীগী লুচিং মখাদা তুরিজম মিনিস্ত্রীনা ২০১৪-১৫গী চহিদা হৌদোকখিবনি। স্কীম অসিনা পাম্দম থম্লিবা অসি তুরিস্ত ফেসিলিতেসন সেন্তরশিং, সরক মতাইদা পার্কিংগী খুদোংচাবা, মীয়ামগী নুঙাইনবা, ইল্লুমিনেসন অমসুং সাউন্দ অমসুং লাইত শো য়াওনা তুরিস্তকী খুদোংচাবশিংদা অখন্নবা মরুওইবা পীদুনা মালেমগী থাক্তা মফম অসিদা ইনফ্রাস্ত্রকচর শেনগৎনবনি।
স্কীম অসিগী মখাদা “অরুনাচল প্রদেশকী, লোহিত দিস্ত্রীক্তকী, পর্শুরাম কুন্দগী চাউখৎ থৌরাং”গী প্রোজেক্ত অসি ২০২১গী জানুৱারীদা তুরিজম মিনিস্ত্রীনা লুপা কোতি ৩৭.৮৮গী শেনফমগা লোয়ননা অয়াবা পীখিবনি। পীথখিবা মচাকশিং অসিদা পার্কিং মফম মনাক্তা খন্নবা থম্বা, তুরিস্ত ইনফোর্মেসন সেন্তর, নোং থুপফম, কিওক্সশিং, মেলা গ্রাউন্দ মনাক্তা খন্নবা থম্বা, ভ্যু পোইন্ত, সৌভেনির শোপশিং, ৱাতর সপ্লাই লাইন, শম্নবা লম্বী, চিঞ্জাক্কী কোর্ত/প্রসদম সেন্তর, পিলগ্রিম ঙাইনবা হোল, দ্রেনেজ, কুন্দ মফমগী চাউখৎ থৌরাং, ফি হোংফম কা, ভিৱিং গেল্লরী, পব্লিক এমেনিতিজ অমসুং স্লোপ স্তেবিলাইজেসন য়াওরি।
*******
(Release ID: 1757498)
Visitor Counter : 76